
Era, probabil, cel mai nostim poponeţ pe care-l văzuse vreodată.

Prin uşa cu plasă putea vedea, fără restricţii, un fund rotund, dar graţios, de femeie. Fusta pantalon era peticită şi strîmtă. Franjurile din doc, albite şi şifonate de atîta spălat, atîrnau jilave pe coapsele zvelte.

Femeia stătea în patru labe, încercînd să descopere priza ce se afla lîngă podea. În timp ce ea se apleca să cerceteze firele încurcate, bărbatul zîmbea ca un motan care pîndeşte şoarecele. Era zîmbetul unui spectator satisfăcut. Îi era puţin ruşine de el. Dar nu suficient ca să nu se uite în continuare.

Cabana era în întuneric. Lanterna ei abia lumina. Singura lumină adevărată provenea de la cumplitele fulgere alb-albastre. Cei doi puşti, care-i urmăreau eforturile, începuseră să devină nerăbdători.

 Mi-e foame. Ai spus că mîncăm de îndată ce ajungem.

 Ştii cum să aprinzi lumina, mami? Pariez că nu.

Bărbatul care stătea la uşă vedea cum ea îşi lăsase capul între umeri a neputinţă. Dar asta a durat doar o clipă. Femeia, şi-a ridicat capul cu hotărîre, inspirînd adînc.

 E doar priza, David. Cînd am să găsesc comutatorul stricat, o să avem lumină. Probabil că s-a întrerupt din cauza furtunii. Şi, Adam, o să mîncăm după ce repar lumina şi scoatem bagajele din maşină.

 Ai spus că o să fie grozav la cabană. Pute - se văicări David. Ar fi trebuit să instalăm cortul.

 Da, cortul, spuse fratele mai mic.

 Dacă nu crezi că am să repar lumina, ce te face să speri că putem instala cortul?

Vocea femeii trăda pierderea răbdării, dar bărbatul care se afla la uşă nu o putea acuza pentru asta. Iar cei doi copii erau atît de uzi, încît nu putea să-i acuze nici pe ei. Erau doar nişte copii epuizaţi după ore de călătorie. Sosirea lor la cabana de lîngă lac era de rău augur.

Bărbatul văzuse farurile maşinii lor cînd au sosit. Cîteva minute mai tîrziu, s-a hotărît să înfrunte una dintre cele mai cumplite furtuni din ultimul timp şi s-a îndreptat spre cabana ce se afla la numai o sută de metri de cabana lui, printr-o pădure deasă, ce garanta siguranţa celor ce locuiau în aceste cabane. Era o imprudenţă să iasă pe o asemenea furtună, dar devenise pre-ocupat să afle cine sînt vecinii lui. La el, lumina se întrerupsese cu aproape zece minute înaintea sosirii lor şi Dumnezeu ştia cînd va reveni.

Acum, el asculta cum se văicăresc băieţii şi vocea aproape disperată a tinerei femei. Era bucuros că venise. Ea avea nevoie de ajutor şi era singură. Oricum nu părea să se afle nici un soţ sau tată prin apropiere.

 Ar fi trebuit să ne oprim la Burger Town. David şi cu mine am vrut să mîncăm acolo, nu-i aşa, David?

 Ştiam eu că o să fie o excursie ratată. Voiam să folosim cortul şi să mergem de-adevăratelea la iarbă verde, nu să stăm în cabana asta nesuferită.

Femeia se ridicase şi stătea pe călcîie, cu mîinile în şolduri.

 Dacă eşti aşa de grozav, te poţi duce afară, în ploaie, să vînezi ori să pescuieşti ceva pentru masă.

Băieţii au tăcut.

 Am terminat cu voi, aţi auzit? Această cabană ne-a fost împrumutată cu mult drag. Cum n-avem cort şi nu ştim nici cum să montăm unul, am crezut că era cel mai bine să venim aici. Nu pot opri eu furtuna şi încerc să fac tot ce pot să repar lumina. Şi mai terminaţi cu miorlăitul! zise ea, arborînd un ton sever şi o privire cruntă, după care reveni la poziţia cu fundul în sus, inspectînd, inutil, instalaţia.

Îmbufnaţi, fraţii s-au uitat unul la altul, dînd din cap. Erau convinşi că excursia lor era sortită dezastrului.

 Crezi că poate repara lumina? l-a întrebat cel mic pe fratele său, şoptind destul de tare.

 Nu, tu crezi?

 Nu.

Acum era momentul ca bărbatul să-şi anunţe prezenţa. Nu se zgîise în viaţa lui printr-un geamlîc şi îi era puţin ruşine că a stat să privească atîta timp, fără ca să îi anunţe că se afla acolo. Îi plăcea ce vedea. Cei dinăuntru nu erau în pericol iminent. Necazul lor îl făcuse să-i îndrăgească. Se trezi zîmbind la comentariile celor doi copii şi la neputinţa părintească a femeii. Urmărirea dilemei lor acţiona ca un remediu pentru propria lui dilemă. Observîndu-i, i-a ieşit din minte problema lui. Deşi asta e natura umană.

Şi faptul că o dorea puternic, de fiecare dată cînd îi vedea coapsele goale şi fundul, tot natură umană era. Nici asta nu era corect. Era de-a dreptul desfrîu să tînjeşti după mama celor doi copii. Dar poate fi omul făcut responsabil pentru gîndurile sale?

 Mami, vreau să merg la baie, zise Adam.

 Unu sau doi?

 Unu, rău de tot.

 Deoarece n-am localizat încă unde e baia, du-te afară.

 Da plouă.

 Ştiu, Adam, spuse ea la capătul răbdării. Stai pe prispă sub acoperiş şi dă-i drumu.

 Bine, mormăi copilul îndreptîndu-se spre uşă. Mamă...

 Mmm? zise ea atentă la întrerupător.

 E un bărbat afară.

Tînăra femeie s-a răsucit rostogolindu-se, gîfîind alarmată. Un bărbat?

Sperînd să nu o sperie, el a aprins repede lanterna puternică, focalizînd, în lumina paralizantă, pieptul ei impresionant, strîns într-o cămaşă legată cu nod în talie, o şuviţă de păr blond, ieşită din coada de cal şi ochii albaştri, larg deschişi.

Alicia Russell a luat o gură de aer cu inima bubuind. Un fulger strălucitor proiectă silueta bărbatului aşa cum stătea în afara uşii cu plasă. Oare o încuiase după ei? Ce mai conta? El părea uriaş şi fioros, pe fundalul cerului întunecat. Şi era acolo!

Bărbatul deschise uşa care-i scăpă din mînă din cauza vîntului puternic şi se izbi de peretele exterior. Ea şi copiii s-au făcut mici de frică. El a intrat repede în cameră şi a îngenuncheat în faţa ei. Lumina lanternei o orbea. Nu reuşea să vadă decît o matahală vagă ce se apleca asupra ei. Deschise gura să le strige băieţilor să fugă.

 Sînteţi bine? Stinse lanterna şi, pentru un moment, totul era negru. N-am vrut să vă sperii, lăsaţi-mă să vă ajut.

Alicia s-a dat înapoi de spaimă şi mîna întinsă spre ea s-a retras.

 Da, a bîiguit ea. Speriaţi, nimic mai mult. S-a ridicat în picioare fără ajutorul lui. Singura ei preocupare erau copiii, care se uitau curios la intrus.

 David, du-te şi ajută-l pe Adam... fă ce face şi el, pe prispă.

Nu voia ca fiii ei să fie de faţă în cazul în care ar fi fost violată sau omorîtă. Doamne, unde era telefonul? De ce nu se aprinde lumina? Inima ei bătea cu putere pulsîndu-i în timpane.

 Salut, ciripi David.

Alicia îşi reproşa că-şi învăţase copiii să fie curtenitori şi prietenoşi.

 Mă cheamă David. El e Adam. Eu sînt mai mare.

 Bună, răspunse bărbatul. Alicia credea că el zîmbeşte, dar era prea întuneric să-şi dea seama. Lanterna ei se stinsese, iar lanterna lui era deja stinsă. Mă cheamă Pierce.

 David... începu Alicia, dar fiul ei cel mare o întrerupse.

 Vrem să stăm aici o săptămînă, dar mami nu se pricepe să repare lumina. Nu prea ştie să facă lucruri din astea.

Străinul se uită la ea, apoi la băieţi.

 Unele mămici ştiu. Oricum, nu poate aprinde lumina. Curentul s-a întrerupt din cauza furtunii.

 Da-vid, rosti Alicia printre dinţi.

 De ce nu-l iei pe fratele tău afară, sugeră străinul, în timp ce eu o să văd cu ce pot să o ajut pe mama voastră?

 Bine, hai, Adam.

Uşa se trînti cu putere în urma lor şi bărbatul se întoarse spre Alicia.

 Aţi călcat cu stîngul. Drumeţii nu sînt prea bucuroşi de seara asta.

Dacă era vreun violator sau criminal, atunci era unul politicos. Dar aşa se spunea şi despre strangulatorul din Boston şi despre Jack Spintecătorul.

 Sînt sigură că atunci cînd se va aprinde lumina şi vor mînca ceva, copiii se vor simţi mai bine.

Aşa era în ordine. Sigură pe ea, sub control, calmă.

 Unde vă sînt lanternele? Să fac puţină lumină ca să le găsiţi.

Asta era prea mult.

 Lanternele? Uzînd de gestul universal făcut de femei pentru a arbora un aer de indiferenţă şi a părea mai puţin tîmpite de cum se simţeau la un moment dat, îşi duse mîna la cap să-şi aranjeze părul. Apoi îşi aranjă îmbrăcămintea.

 Nu ştiu, cabana este împrumutată şi n-am avut ocazia să caut.

 Lumînări?

Ea dădu din cap.

 N-aţi luat lucruri de strictă necesitate cu voi?

 Nu, spuse ea supărată şi iritată de scepticismul lui. O făcea să se simtă foarte prost. Asta era prima ei încercare de a face o excursie temerară cu băieţii. Cît de bine ar fi trebuit să se pregătească? Cînd o să se aprindă lumina, o să fie foarte bine.

 Ce-ar fi să aşteptaţi sfîrşitul furtunii la mine? Va trebui să mergem prin pădure, dar nu este departe.

 Nu, s-a grăbit ea să răspundă. O făcea să se simtă mai incompetentă decît era. Această iritare îi distrăsese atenţia, de la posibilul pericol pe care acest om îl reprezenta. Invitaţia la cabană îi stîrni din nou panică.

 Da chiar vă rog. Pot găti ceva pentru băieţi pe aragaz.

 Nu, nu, domnule...

 Pierce.

 Mulţumim, domnule Pierce, dar...

 Nu, Pierce este numele de botez. Pierce Reynolds.

 Domnule Reynolds, ne descurcăm singuri. Nu vreau să plecăm de aici.

 De ce?

Ea îi auzea pe copii jucîndu-se pe verandă, ţinînd palmele întinse la şuvoiul de apă ce curgea de sus.

 Soţul meu vine în seara asta, ceva mai tîrziu. Trebuie să fim aici cînd soseşte, altfel se sperie.

 A, da. Duse mîna la ceafă, indecis. Nu vă pot părăsi aici în aceste condiţii. Hai să-i lăsăm un bilet să ştie unde sînteţi, ce ziceţi?

 Mamă, ne e foame, spuse David. Copiii se săturaseră de jocul cu ploaia şi năvăliră înăuntru: Cînd mîncăm?

 Ne e foame, se auzi vocea lui Adam ca un ecou.

 Zău că ar fi cel mai bine să veniţi la mine.

 Dar...

Înainte ca Alicia să aibă vreo şansă de a obiecta, bărbatul s-a întors spre băieţi.

 Ce ziceţi de nişte mîncare condimentată? Dacă veniţi cu mine la cabana mea, o încălzesc imediat.

 Mamă, ce bine! Ar fi nemaipomenit, spuse David entuziast.

 Ca lumea, zise Adam.

 Darva trebui să mergem prin pădure pînă acolo, i-a prevenit bărbatul. Nu e drum ca să veniţi cu maşina.

 Nici o problemă, nu-i aşa, Adam? Se îndreptau deja spre uşa cu plasă.

 Băieţi! strigă Alicia după ei, dar copiii o şterseseră deja afară.

 Haideţi, doamnă...?

 Russell.

 Doamnă Russell, nu vă pot lăsa singuri aici. Promit, nu sînt o persoană de care să vă fie frică.

Chiar în momentul acela, un fulger a străpuns cerul în două. Alicia realiza că probabilitatea ca lumina să revină era nulă. Fusese o proastă că nu pregătise nimic pentru astfel de situaţii, dar acum

era prea tîrziu să mai facă ceva. Cel puţin băieţii vor putea mînca. Cînd ploaia se va mai domoli, ar putea să vină înapoi şi să aştepte să se facă dimineaţă.

 Bine, zise ea, cu un suspin reţinut, rugîndu-se pentru faptul că a putut avea încredere în acest bărbat. Singurul lucru pe care l-a luat cu ea a fost geanta. Ar fi fost o nebunie să scoată baga-jele din maşină pe o asemenea ploaie torenţială.

Pe verandă, Pierce Reynolds l-a luat pe Adam în braţe şi i-a spus lui David s-o ia de mînă pe mama sa.

 Deci, ţineţi-vă aproape, toată lumea. Doamnă Russell.

Un timp Alicia s-a uitat la mîna puternică întinsă spre ea. Apoi l-a luat de mînă şi el a apucat-o bine.

Picăturile de ploaie cădeau peste ei de parcă ar fi fost ace ascuţite. Vîntul le răvăşea părul şi hainele, împiedicîndu-le mersul. De fiecare dată cînd fulgera, Adam îşi îngropa faţa în gîtul domnului Reynolds. David încerca să fie bărbat, dar se ţinea strîns de Alicia, pînă în momentul cînd văzură, printre copaci, cealaltă cabană.

 Aproape am ajuns, strigă domnul Reynolds încercînd să se facă auzit prin vuietul furtunii.

Au ajuns la adăpostul verandei acoperite în momentul în care un tunet a bubuit în apropiere.

 Să ne lăsăm pantofii afară spuse Pierce, lăsîndu-l jos pe Adam. Cînd toţi erau în picioarele goale el îi conduse înăuntru, unde luminau două lămpi cu petrol, iar cărbunii mocneau în cămin.

 Mi-e frig. Vouă nu? Pierce traversă camera şi îngenunche în faţa căminului, aranjînd lemnele cu un vătrai. Privind peste umăr, îi văzu pe cei trei oaspeţi ghemuindu-se nesiguri lîngă prag. Tremurau.

 David, dă-mi, te rog, lemnele acelea de-acolo. Băiatul luă un lemn din cutia aflată lîngă uşă şi se grăbi să i-l aducă bărbatului ce se dovedea a fi un erou în carne şi oase.

 Mulţumesc. Pierce ciufuli părul ud al băiatului. Vezi că în baie găseşti prosoape pentru toţi trei.

 Da, domnule, spuse David şi alergă spre uşa care nu putea duce decît la baie. Cabana avea o singură cameră mare ce servea drept cameră de zi, dormitor, sufragerie şi bucătărie. În faţa căminului se aflau scaune confortabile şi o canapea. Un pat dublu era băgat sub tavanul extrem de înclinat, de unde pornea o scară îngustă, ce ducea în pod. Era prea intim ca să fie rustic şi era foarte curat.

David ieşi din baie cu prosoapele împăturite. După ce i-a pus unul lui Pierce pe spate, le-a împărţit pe celelalte mamei şi fratelui lui. Alicia avea senzaţia că visează. Ce căuta ea aici, în cabana acestui străin, singură cu el, în această veritabilă aventură? Ar fi fost mai rău dacă el era bătrîn şi ursuz, sau bun, dar groaznic de urît şi ignorant. Numai că salvatorul lor era frumos, delicat şi viril, ceea ce Alicia nu ştia înainte de a intra în cabană şi de a-l vedea în lumină.

Părul lui era cenuşiu cu şuviţe argintii. Era tuns special ca să pară neglijent şi puţin mai lung decît era la modă. Cînd îşi întoarse capul spre ea, Alicia îi văzu ochii verzi strălucind ca smaraldul sub sprîncenele groase. Cînd a mai pus un lemn peste cărbuni agitînd focul, muşchii lui puternici jucau sub cămaşa udă din bumbac, deşi nu era prea vînjos.

Era iritată. Nu la gîndul că ar putea să le facă vreun rău. Un om care duce în braţe un copil, în plină furtună, rostind cuvinte de îmbărbătare, nu putea fi un criminal. Violator, nici atît... Era clar că nu avea nevoie să forţeze vreo femeie.

- Ce bine îmi pare că am făcut focul mai din timp în seara asta. Mai devreme era frig, dar acum...

Pierce se opri la jumătatea propoziţiei. Pentru că dacă ea a fost surprinsă să descopere cît era el de atractiv, explozia din pieptul lui nu se compara cu a ei, cînd s-a întors şi a văzut-o. Părul ud era ca o mătase pe obraji, pe gît şi pe umeri.

Cămaşa stătea lipită de sînii ei plini, iar sfîrcurile erau proeminente din cauza frigului. A trecut un timp pînă să-şi poată lua ochii de la ea. Tălpile goale făceau ca picioarele să arate mai lungi şi mai frumoase. Avea pielea de găină, pe care el dorea cu ardoare s-o încălzească şi s-o mîngîie cu mîinile lui.

Şi-a luat ochii de la ea, blestemîndu-se pentru acest atac brusc de dorinţă violentă. Nu mai simţise o asemenea dorinţă arzătoare pentru o femeie de cînd... Niciodată nu simţise o ase-menea dorinţă pentru o femeie. Îl înnebunea. Ea era soţie şi mamă şi nu făcuse nimic să-l ademenească. De fapt, părea nervoasă şi, dacă faţa lui exprima ceva din ceea ce se petrecea în el, nu o putea condamna.

 Cred că ar trebui să vă scoateţi hainele astea ude. Ce-ar fi să-i duceţi pe băieţi la spălat, iar eu o să caut ceva de îmbrăcat.

 Bine. Alicia i-a dus pe băieţi în baie unde spera să se încălzească şi ea. Observase privirea lui pe sfîrcurile ei.

Cîteva minute mai tîrziu el bătu la uşă, deşi era deschisă ca să pătrundă lumina. Adam şi David îşi dăduseră jos chiloţii, iar Alicia ii ştergea cu prosoapele.

 Mîncarea e în cuptor şi am găsit astea în sertar.

Ţinea în mînă două tricouri cu inscripţia UCLA pe ele.

 Grozav, spuse David, înşfăcînd unul şi trăgîndu-l pe cap. Îi atîrna pînă la genunchi.

 David, spune-i mulţumesc domnului Reynolds pentru că ţi-a împrumutat tricoul. S-a ridicat încet, conştientă de bluza udă şi de mini. Cînd au plecat din Los Angeles, după-amiază, era anormal de cald. Pentru călătoria cu maşina la pădure, cu David şi cu Adam, bluza şi fusta veche păreau să fie exact ce trebuie.

 Mulţumesc, domnule Reynolds, spuse David în timp ce-l ajuta pe Adam să-şi pună bluza care-i venea pînă la glezne.

 Să creşti mare, dar nu sînt ale mele. Cabana aceasta aparţine companiei mele. Fiecare o foloseşte şi lasă lucrurile cînd pleacă. Dar sînt sigur că n-o să sufere nimeni dacă vreţi să le ţineţi.

 A, se poate? Băieţii au fugit afară arătînd ca doi prieteni ai lui Casper Fantoma. Erau fericiţi acum, că le era cald, erau uscaţi şi urmau să mănînce.

 Trebuie să mă uit să găsesc ceva şi pentru dumneavoastră. O privise tot timpul. Părul începuse să i se usuce şi se încreţea ademenitor de-a lungul obrazului. Şi, Doamne, ce gură avea. Fiinţa lui fremăta.

Alicia se muta de pe un picior pe altui.

 Mă usuc într-un minut, nu vă deranjaţi. Deşi insistentă, privirea lui coborî de pe faţa ei.

 Poate ar fi mai bine să le dăm ceva de mîncare, spuse grăbită, trecînd pe lîngă el. Băieţii stăteau deja la masa pusă pentru patru persoane. Era un coş cu sărăţele şi o tavă cu bucăţi de brînză şi mere în mijloc. O oală cu mîncare aburea pe aragazul de voiaj.

Ea aduse farfuriile la masă, după care Pierce le puse mîncare cu polonicul. Apoi, el îi ţinu scaunul, înainte de a se aşeza şi ea la masă. Stomacul ei făcea scandal şi el rîse.

 Pariez că nu numai băieţilor le e foame.

 Bineînţeles, zîmbi ea. Nu am apucat să mănînc astăzi.

 Totdeauna spune aşa, zise David. Nu mănîncă nici dimineaţa, nici la prînz, îi e frică să nu se îngraşe.

 Da, completă Adam cu gura plină. Face exerciţii în fiecare dimineaţă cu tipa de la televizor. Stă pe jos, se întinde, geme, se schimonoseşte. Copilul făcu o grimasă care-i provocă lui Pierce rîsul, iar Aliciei sentimentul că vrea să-l omoare.

 Termină-ţi mîncarea ca să putem să ne întoarcem la noi, zise ea, într-o manieră tipic maternă.

 Nu putem să stăm aici? miorlăi David.

Alicia îl privi, ochii ei exprimînd o ameninţare părintească tacită.

 Nu, David. Nu-l putem deranja pe domnul Reynolds.

 Nu te deranjăm, nu-i aşa? întrebă Adam candid.

Pierce o privi pe Alicia peste masă.

 Nu mă deranjaţi. Oricum, mă gîndeam să dau o fugă pînă la cabană şi să-i las soţului dumneavoastră un bilet. Ar putea să vină aici cînd soseşte.

 Soţul? Faţa copilăroasă a lui David se strîmbă.

Inima Aliciei se opri şi, pentru moment, închise ochii. Cînd inventase povestea, o făcuse în speranţa că asta ar proteja-o pe ea şi pe copii.

Băieţii nu erau de faţă în acel moment. Nu s-a gîndit că minciuna se va întoarce împotriva ei.

 Mama voastră mi-a spus că tatăl vostru vine şi el mai tîrziu.

 N-avem tată, îl informă David. A murit.

Adam înghiţi mîncarea:

 Ca şi peştişorul nostru. Numai că mormîntul tatei este la cimitir, nu în curte.

Alicia simţi ochii verzi aţintiţi asupra ei, înainte chiar de a-i întîlni privirea întrebătoare. Era totuşi calmă.

 A murit demult, vorbi David. Eu îl ţin minte, dar Adam nu.

 Ba da! protestă Adam. Avea părul negru şi ochii căprui ca şi noi.

 Ai văzut doar poze cu el şi crezi că ţi-l aduci aminte.

 Da îl ţin minte. Mamă, spune-i lui David să nu mai zică aşa.

El o privi pe tot parcursul acestei discuţii.

 Sînt sigur că ţi-l aminteşti, Adam, zise Pierce încet.

 Era mare, ca tine, dar tu parcă eşti mai mare, continuă David. Noi credeam că Carter o să fie noul nostru tată, dar el s-a însurat cu Sloan, nu cu mama.

Privirile ameninţătoare ale Aliciei nu acţionară în nici un fel pentru a opri cascada de cuvinte din gura copiilor ei.

 David, sînt sigură că domnul Reynolds...

 Ce-am mai plîns cînd Carter ne-a spus că n-o să mai fie tăticul nostru! i-a explicat Adam. Dar mama a spus că nu-i nimic, pentru că Sloan e prietena noastră şi putem să-l vedem pe Carter cînd vrem, şi dacă nu s-a însurat cu mama, asta nu înseamnă că nu ne mai iubeşte. Pot să mai cer o porţie, te rog?

 Putem să mergem să ne jucăm acasă la Carter. E grozav. Adam e un porc. Tot timpul mai vrea o porţie.

 Ba nu.

 Ba da.

Alicia reuşi să evite ochii întrebători ai lui Pierce cînd acesta se ridică să umple din nou farfuria lui Adam. Probabil că el o considera de-a dreptul proastă pentru că inventase un soţ.

 Tu ai tată? întrebă David în timp ce Pierce se

aşeza la loc.

 Nu, a murit demult. Dar mama mea trăieşte încă.

 La fel ca la noi. Pierce zîmbi.

 Cam aşa ceva.

 Nevastă ai?

 Adam, îl admonestă Alicia, gata să se înfigă în gîtul copiilor pentru a-i face să tacă. Ajunge. Lăsaţi gălăgia şi terminaţi de mîncat.

 Nu, nu am. Ochii lui Pierce rîdeau în timp ce îşi ştergea gura cu un şerveţel.

Au terminat masa într-o linişte binecuvîntată pentru Alicia, în final, vorbi Pierce:

 Dacă aţi terminat de mîncat, e timpul să mergeţi la culcare. Se ridică şi începu să strîngă masa.

Alicia intră în panică.

 David, Adam, duceţi-vă în baie şi spălaţi-vă pe mîini.

Chiar vrei să ne spălăm pe mîini sau ne trimiţi de aici pentru că vrei să nu auzim ce vorbiţi?

 Daţi-i drumu, spuse ea arătîndu-le uşa cu degetul.

 Bine, bine, mormăi fiul precoce, luîndu-şi fratele mai mic de mînă.

Cînd apa se auzi curgînd, Alicia se întoarse spre bărbat. A trebuit să ridice mult capul pentru a-l putea privi în faţă. Pînă atunci nu observase cît este de înalt. Ori stătea prea aproape?

 Îi duc pe băieţi înapoi la cabană. Nu vom petrece noaptea aici şi v-aş fi recunoscătoare dacă nu i-aţi mai ispiti să stea, făcîndu-mă să par a dracului.

 Dar este o prostie, doamnă... O, Dumnezeule, cum vă cheamă?

 Doamna Russell, răspunse ea arţăgos. El o privi şi ea se potoli. Alicia.

Buzele lui schiţară un zîmbet scurt.

 Ploaia nu s-a domolit. Ce rost are să-i tîrîţi pe copii înapoi prin pădure, în cabana aia udă şi întunecoasă, cînd ar putea dormi aici?

 Asta înseamnă să dorm şi eu aici.

El ridică din umeri.

 Şi?

 Şi? Mama mea m-a învăţat să nu-mi petrec noaptea cu bărbaţi necunoscuţi.

 Nu sînt un necunoscut. Zîmbi din nou scurt, după care îşi lipi buzele a seriozitate.

 De ce a trebuit să inventezi minciuna cu soţul? Ca să te aperi?

Ea şi-a dat părul pe spate şi a ridicat capul.

 Da. Speram că nu o să ne mai deranjezi, dacă ai să ştii că am un soţ care urmează să vină.

I se păruse doar sau el chiar se înclinase încet spre ea, spunînd cu o voce joasă:

 Te deranjez?

Al naibii de tare. Asta ar fi trebuit să spună dacă ar fi tras o înjurătură. Slavă Domnului că n-o făcuse.

 Cred că ar fi cel mai bine, pentru toată lumea, să ne întoarcem la cabana noastră.

 Nu sînt de acord. Aţi fi singuri şi fără lumină. E frig afară şi băieţii sînt dezbrăcaţi, ca să nu mai vorbim de dumneata.

Ca să o convingă, se uită la picioarele ei goale. Dar ceva se întîmplase, îşi dădu el seama, în timp ce îşi ridică ochii spre faţa ei. Ochii ei se îmblînziseră. Periculos. Şi cînd îi întîlni pe ai lui, rămaseră amîndoi fără glas. Au trecut secunde în şir fără ca unul din ei să se mişte sau să schimbe privirea.

Ce se întîmplă cu mine? se întrebă Alicia.

Plecase de la serviciu săptămîna asta pentru a lua o decizie importantă, pe care era forţată să o ia. Timpul fugea; ei aşteptau un răspuns. Nu avea

nevoie de o asemenea distracţie în viaţa ei. În general, şi în mod special acum, cînd începuse să stea pe picioarele ei.

Gînduri asemănătoare treceau şi prin mintea lui Pierce. Cu o săptămînă în urmă, s-ar fi amuzat grozav de o astfel de situaţie. Şi-ar fi dat frîu liber şi n-ar fi încercat să se abţină. Recunoştea că ar fi folosit orice tactică necesară ca s-o aducă pe femeia asta în patul lui. Dar cu două zile în urmă, lumea lui se întorsese cu fundul în sus şi nu ştia cum se va descurca. Problema era numai a lui. Şi ori de cîte ori se uita la această femeie, dorea să fie în intimitate cu ea.

 Care-i patul meu? întrebă Adam în timp ce căsca.

Alicia şi Pierce au tresărit spontan şi s-au depărtat.

Se frăminta degeaba. Dacă refuza acum să stea, era echivalent cu a admite că Pierce Reynolds chiar o deranja. Era logic că era mai sigur şi mai rezonabil să rămînă. Cum ar fi arătat, tîrînd după ea, prin pădure, pe ploaie, doi copii plictisiţi şi miorlăiţi?

Asta era o revenire temporară, se asigură ea. Îi trebuiseră 31 de ani să înveţe să-şi poarte de grijă. Nu mai vroia să depindă de altcineva. Asta era numai pentru o noapte.

Sprînceana sură a lui Pierce Reynolds se arcui 

întrebător şi ea răspunse coborîndu-şi tăcută ochii. El acceptă bucuros decizia ei, fără urmă de înfumurare.

 Cred că unul dintre voi poate dormi aici cu mine, iar celălalt, sus, cu mama voastră. Sînt paturi alăturate acolo.

 Pot dormi cu amîndoi acolo. Nu vreau să vă înghesuiţi. N-ar fi avut loc în nici un pat.

 Nici o problemă. Mi-ar plăcea să mă înghesui cu tine.

 Atunci Adam poate dormi cu dumneata, că este mai mic. Sprinceana lui David se încreţi în timp ce se uita cu gelozie la fratele său. Şi o porni pe scări.

 Bine, urc să dorm sus.

Copiii s-au dus la culcare şi cabana a devenit supărător de liniştită, cu excepţia cadenţei stropilor de ploaie şi a tunetelor ce se auzeau de afară. Cea mai cumplită parte a furtunii trecuse. Alicia începu să strîngă masa şi să spele vasele în chiuvetă. Pierce le ştergea şi le punea la loc în dulapul mic. Au terminat această operaţie în linişte.

 Mulţumesc, zise el.

 N-ai de ce.

 Cred că ar trebui să-ţi găsesc ceva să îmbraci. Chiar dacă eşti sau nu de acord, ştiu că aceste haine ude nu sînt confortabile. În orice caz ale mele nu sînt.

Ar fi dorit ca el să nu fi spus asta. Cămaşa udă era mulată pe muşchii braţelor şi pe pieptul lui. Pantalonii de doc îi îmbrăcau coapsele şi picioarele ca un al doilea rînd de piele. Picioarele goale duceau la o intimitate la care era mai bine să nu se gîndească.

Şi el era de aceeaşi părere.

Pierce îngenunche în faţa scrinului de cedru şi începu să caute prin sertare. A răscolit în două, nu a găsit nimic şi le-a închis, înainte de a-l deschide pe al treilea. Mîinile lui cotrobăiau printre lucrurile acelea de mult uitate. În sertar se aflau un ciorap, o mănuşă, o pereche de bermude, măsura 42, şi trei şosete, fiecare de altă culoare.

 Am găsit ceva. Scoase din sertar o cămaşă de noapte transparentă pe care o privi cu ochi de cunoscător.

 Cineva s-a simţit bine cît a stat pe aici.

Aliciei i se opri respiraţia cînd o văzu.

Focul din cămin strălucea prin transparenţa cămăşii de culoare neagră. Fire de material formau bretelele de la umeri. Bustul era fin şi fragil, ca o pînză de păianjen. Pe corp nu era mai groasă ca un fum, o umbră în loc de cămaşă.

Ridicîndu-se încet în picioare, el veni spre ea, ochii lui imobilizînd-o. Ţinînd cămaşa de bretele, o încerca pe umerii ei, potrivind bustul pe sînii ei şi lăsînd restul să-i cadă peste picioarele goale, pînă la pămînt.

Se uită la ea prin transparenţa materialului.

 Se potriveşte perfect, spuse el cu o voce dură, nenaturală.

Alicia încremenise, neîndrăznind să se mişte. Se simţea vulnerabilă şi ca o prăjitură gata de a fi devorată. O trecură fiorii.

 Nu pot purta aşa ceva.

Spre uşurarea ei, el făcu un pas înapoi imediat. Arăta ca şi cum şi-ar fi amintit brusc ceva şi, indiferent ce era, îl smulsese din extaz şi-l aruncase în crunta realitate. Faţa lui nu mai exprima nimic. Starea de spirit i se schimbă brusc. Într-atît încît, chiar şi Alicia, o străină pentru el, văzuse, simţise lucrul acesta. Era clar.

Poate era însurat.

El se întoarse cu spatele, îndesă cămaşa de noapte în sertar şi începu să caute din nou. Părea inexplicabil de afectat cînd se ridică şi-i aruncă o cămaşă bărbătească.

 Pe asta poţi s-o porţi, spuse el brusc. Noapte bună, Alicia.








Doi





Se trezi şi se întinse, l-au trebuit cîteva secunde, privind tavanul necunoscut, să înţeleagă unde se află. Apoi îşi aminti.

A dat pătura la o parte. Celălalt pat era gol. Cînd urcase scara îngustă, cu o seară înainte, nu crezuse că o să doarmă atît de profund şi de mult. Aruncă o privire pe ferestruica mansardată şi văzu că soarele era deja sus şi era o zi minunată de toamnă.

Pădurea părea spălată de furtună.

Chicoteli, urmate de un cor de şşt se auzeau de jos. Alicia păşi în vîrful picioarelor în capătul scărilor şi ascultă. Auzea zgomotul tacîmurilor din argint în farfurii, iar mirosul minunat de şun-că, sirop de arţar şi cafea ajungea pînă la ea.

 Vorbiţi mai încet şi lăsaţi-o pe mama voastră să doarmă. Era foarte obosită aseară.

 Pot să mai iau clătite?

 Sigur, Adam. Cîte? Vocea lui serioasă ascundea rîsul.

 Nu ştiu.

 Vreo 60, spuse David, şi Alicia vedea că, în ciuda prelegerilor pe care i le ţinea, el vorbea cu gura plină.

 Ţi-am spus că e un porc.

 Cine zice, ăla e.

 Hai potoliţi-vă. Uite, David, încă două pentru tine.

 Ce clătite bune faci!

 Mulţumesc, Adam,

 Da nu aşa bune cum le face mama, spuse el cu loialitate.

Din locul ei ascuns, Alicia zîmbi. Auzi rîsul lui Pierce şi simţi o emoţie puternică în stomac. Hainele ei fuseseră puse cu grijă pe bara patului de fier, dar erau încă ude. Îi repugna gîndul de a le pune pe ea. Trăgînd conştientă marginea cămă-şii bărbăteşti, făcu primul pas pe scară.

 Bună dimineaţa, spuse ea.

Trei capete se întoarseră în direcţia ei. Două vorbiră, unul rămînînd tăcut.

 neaţa, mami. Pierce ne-a făcut clătite cu şuncă. Fii atent, Pierce, scapi aluatul pe jos.

Pierce era de-a dreptul fîstîcit şi băgă lingura înapoi în castron. Fusese atît de furat de picio-arele Aliciei, de felul cum îi stătea cămaşa pe sîni înainte de a-i ajunge la mijlocul coapselor, de părul blond şi ciufulit şi de tot aerul de după somn, încît rămăsese un moment cu gura căscată.

Alicia ştia că trebuia să arate ca dracu. Machiajul era vechi de o zi. Cu fiecare mişcare, faţa ei părea să crape şi simţea cum firicele de rimel îi cădeau de pe pleoape. O udase ploaia şi nu avea perie la ea. Conştientă că orice mişcare îi scotea în evidenţă coapsele, mai mult decît era necesar, coborî scările cu mişcări rigide.

Îi mîngîie pe băieţi pe creştet.

 Cît de devreme l-aţi trezit pe domnul Reynolds?

 Era sculat deja. Aleargă în fiecare dimineaţă, explică David.

 Vrei o ceaşcă cu cafea?

Deşi ar fi vrut să evite acest lucru, îşi ridică privirea spre gazda ei. Obrajii lui erau rumeni, ca şi cum fusese afară şi fusese atins de răcoarea muntelui, dis-de-dimineaţă. Părul cenuşiu era plăcut răvăşit, căzînd moale pe vîrfurile urechilor şi gulerul cămăşii. Ochii verzi străluceau acum la fel ca noaptea trecută. Mirosea a aer curat, a duş proaspăt şi a pădure.

 Da, te rog, spuse Alicia. Vocea îi era gîtuită şi spera ca el să nu înţeleagă greşit.

Pierce îi turnă o ceaşcă cu cafea, arătîndu-i laptele şi zahărul de pe masă.

 Stai jos, îţi fac imediat o grămadă de clătite.

 Nu, mulţumesc.

 Ce ţi-am zis? Nu se gîndeşte decît că se îngraşă.

 David Russell... Alicia agită un deget ameninţător spre el şi amîndoi copiii au izbucnit într-un chicot de rîs.

Pierce rîdea şi el.

 La munte toată lumea mănîncă de dimi- neaţă. Plus că nici eu nu am mîncat. Te-am aşteptat. N-ar fi frumos să mă laşi să mănînc singur.

Alicia consimţi, iar Pierce turnă aluat în tigaia încinsă.

 Dacă voi aţi terminat, ce-ar fi să vă duceţi să faceţi paturile în timp ce mama voastră şi cu mine vom mînca? Nu vreau să văd nici o cută pe cearceaf, cînd sînteţi gata.

 Da, domnule, spuseră băieţii la unison aler-

gîndu-se şi urcînd în grabă pe scară. Alicia urmări mirată retragerea lor entuziastă.

 Cum ai reuşit?

 Ce anume?

 Să-i convingi să-şi facă paturile fără să protesteze.

El făcu o grimasă în timp ce punea trei clătite aurii, perfect rotunde, în farfuria ei.

 Sună altfel cînd altcineva, în afară de mamă, te roagă să faci ceva.

 Cred că ai dreptate, spuse ea, punînd cu năduf unt pe clătite. Avea apă în gură. Turnă sirop din belşug.

 Şuncă?

 Două, te rog.

 Cafea?

 Da.

În timp ce el încăleca scaunul şi se aşeza, ea începu să mănînce clătite.

 Sînt delicioase.

El zîmbea de plăcere, privind-o mîncînd.

 Curentul a revenit în cursul nopţii, aşa că am putut să folosesc grătarul. Altfel am fi mîncat ouă fierte.

Alicia lăsă furculiţa jos, realizînd pentru prima dată că lumina revenise într-adevăr. Cum de nu observase un lucru atît de important pînă atunci? Oare pentru că această cabană era confortabilă

şi în subconştientul ei se temea să se întoarcă la a ei şi să renunţe la compania acestui bărbat?

 Bine, zise ea, luînd o gură de cafea cu un aer nonşalant. Ceva din privirea lui o făcu conştientă de picioarele ei neacoperite, cum stătea pe scaun, şi de faptul că numai o pereche de bikini făceau să nu fie goală pe sub cămaşă.

Se simţea de-a dreptul dezbrăcată.

 Trebuie să plecăm la cabana noastră şi să te lăsăm în pace, după ce te ajut să terminăm cu vasele.

 De ce a murit soţul dumitale?

Întrebarea era atît de în afara contextului, încît Alicia o percepu ca pe un pumn în falcă, bine plasat. Uşor năucită, se uită la Pierce. El termina-se de mîncat şi-şi ţinea ceaşca de cafea chiar sub bărbie, cu ambele mîini. O privea prin aburul ce se ridica.

Nu găsea nici un motiv să nu-i răspundă, chiar dacă era o întrebare impertinentă pentru un străin.

 Era om de afaceri, dar vocaţia lui erau cursele de maşini sport. Într-o duminică după-amiază s-a dus la curse şi... îşi lăsă ochii în jos, în farfuria goală. A avut un accident. A murit pe loc.

Pierce lăsă cana jos şi îşi puse braţele pe masă, aplecîndu-se încet, în faţă. Alicia avu impresia clară că vrea s-o atingă, să-i prezinte condoleanţe.

 N-ai stat mult căsătorită.

Alicia zîmbi purtată de gînduri.

 Suficient de mult ca să-i am pe David şi pe Adam, la un interval de aproape doi arii. Ne-am căsătorit cînd eram încă studenţi. M-am îndrăgostit de Jim Russell de prima dată cînd l-am văzut.

Pierce era alarmat de gelozia ce-l sugruma. Era copleşit de un sentiment de frustrare supremă. De ce acum? De ce a trebuit să întîlnească acum o femeie încîntătoare care emana o sexualitate latentă, dornică să fie eliberată? O femeie care se întîmpla să fie o nepermis de tînără văduvă.

Alicia era conştientă de furia internă ce-l cuprinsese din nou. Colţurile gurii şi ochilor trădau anxietate. Pierce Reynolds era un om care avea ceva de ascuns. Cu cît se afla mai departe de el, cu atît mai bine.

 Ar trebui să plecăm, spuse ea alarmată. Nu avea nevoie de un bărbat în viaţa ei. Nu acum. Niciodată. Şi mai ales nu avea nevoie de un bărbat cu probleme.

Brusc, s-a apucat să facă ordine. Odată ajunsă sus, şi-a tras pe ea hainele ce miroseau a acru şi le-a scos băieţilor tricourile cu inscripţia UCLA şi i-a îmbrăcat cu bluzele şi pantalonii lor. N-a ţinut cont de pomelnicul lor de proteste şi de întrebările plîngăreţe.

 Domnule Reynolds, vă mulţumesc din suflet pentru bunătatea şi amabilitatea dumneavoastră. O, Doamne, parcă ar fi citit un paragraf ridicol dintr-o carte şi se simţea îngrozitor de prost stînd aşa, cu picioarele dezgolite. Pantofii ei de tenis erau uzi şi lipicioşi. Micul grup era adunat pe prispa cabanei.

 Mă bucur că am putut să vă ajut. Tonul lui Pierce era detaşat şi formal. Eşti sigură c-o să fie bine?

 Da, mulţumesc încă o dată.

Băieţii păreau nişte sfinţi. Pierce îngenunche în faţa lor, dîndu-i fiecăruia cîte o monedă de un sfert de dolar.

 Jucaţi un tur şi pentru mine, cu proxima ocazie.

Cum ei continuau să tacă, Alicia îi îmboldi.

 Cum se spune?

 Mulţumesc, mormăiră la unison. David privi spre el.

 Joci fotbal, Pierce?

 Joc.

 Adevărat? Pe ce post?

 Mijlocaş.

 Mamă! Vii din spate. Eu sînt prea mic să joc fotbal, dar sînt atacant în echipa mea. Joc la Uraganul.

 Pariez că eşti un bun atacant.

Ochii negri luciră.

 Poate vii să mă vezi din cînd în cînd.

Inima Aliciei se sfîşie la pledoaria fiului ei. David avea neapărat nevoie de un model masculin. Dar învăţase demult că nu putea, aşa uşor, să le ofere copiilor un tată. Asta presupunea ca respectivul să-i fie soţ. Nu mai existaseră candidaţi serioşi de la ruperea logodnei cu Carter.

 Poate. Dar ştia că n-o s-o facă. Nu putea s-o facă.

 Unde locuieşti? întrebă Adam.

 În Los Angeles.

 Acolo stăm şi noi.

 Hai, băieţi, spuneţi-i la revedere şi mulţumi-ţi-i domnului Reynolds, interveni Alicia ca să nu mai amîne momentul plecării.

 Mulţumim, răspunseră ei trişti, după care în timp ce Alicia aproape că îi tîrî afară, trecură pe lîngă jeep-ul parcat pe iarbă, pe care nu-l văzuse cu o seară înainte, şi traversară pădurea ce separa cele două cabane.

 O, Doamne, ce distracţie o să avem, zise ea, încercînd să mascheze sentimentul de disperare ce o cuprinsese. Staţi să vedeţi. După ce ne instalăm, poate mergem la pescuit.

 Da n-ai să vrei să pui rîme în ac, o bodogăni David.

Avea dreptate, i se întorcea stomacul numai la gîndul că ar putea face asta. Dar avusese parte de altele mult mai rele.

 Pe cît punem pariu? Îmi poţi arăta cum să fac.

Entuziasmul ei forţat a durat pînă cînd au păşit în cabană. Toţi trei au încremenit brusc, uitîndu-se unii la alţii, nevenindu-le să-şi creadă ochilor. Cabana era o epavă.

O cracă mare, ruptă de vînt, sfîşiase plasa de la uşă şi trecuse prin geam, iar un pat şi podeaua erau pline de cioburi. Ploaia bătuse înăuntru. Pe jos erau bălţi de apă în cîteva locuri. Paturile şi una dintre canapele musteau, saturate de apă. Perdelele atîrnau la fereastră ca nişte zdrenţe ude leoarcă. Alicia ajunse la comutator. Era mort. Curentul revenise la cabana lui Pierce, dar aici nu.

O trecură fiorii gîndindu-se la ceea ce ar fi putut să se întîmple dacă n-ar fi mers la Pierce cu o seară înainte. Dacă unul dintre ei ar fi fost în patul acela cînd craca a spart geamul? Scăpaseră de o posibilă nenorocire şi pentru asta îi era pe veci recunoscătoare. Ce-o să se facă acum? Dacă n-ar fi fost băieţii, s-ar fi aşezat pe jos şi ar fi plîns.

Spre disperarea ei, băieţii jubilau.

 Putem să ne întoarcem la cabana lui Pierce?

 Hai, mamă, ne-a plăcut acolo!

 Sîntem cuminţi. Promitem. Nu-i aşa, Adam?

 Pe cuvînt.

 Nu, strigă ea, uitîndu-se la ei şi tăindu-le entuziasmul. Cînd le văzu mutrele plouate, Alicia rîse strîmb.

 Nu fiţi caraghioşi. Nu putem să dăm buzna peste domnul Reynolds.

 Şi ce-o să facem? întrebă David.

 Nu ştiu. Dacă ar fi lăsat să i se vadă mîhnirea, s-ar fi făcut mică şi-ar fi intrat în pămînt.

Ura faptul că trebuia să ia hotărîri de una sin-gură, să găsească răspuns la toate întrebările. Dar nu asta îşi propusese să demonstreze, după ce Carter se căsătorise cu Sloan, că poate şi trebuie să răspundă de viaţa ei şi a copiilor?

Supravieţuise morţii subite a soţului ei, ruperii logodnei cu Carter, avea o slujbă clasa întîi, care-i plăcea, la care era bună. Şi, Doamne, nu avea de gînd să lase ca aceste neplăceri să le strice vacanţa!

Îşi pocni palmele.

 Primul lucru pe care o să-l facem este să ne schimbăm. E mult mai rece aici decît în oraş, aşa că David, Adam, ajutaţi-mă să aduc bagajele.

Abătuţi, copiii o ascultară, dar păreau să-şi mai fi revenit după ce şi-au pus salopetele şi bluzele cu mîneci lungi. După ce s-a spălat pe

cap şi a făcut un duş rece, în baia mică, Alicia şi-a pus o pereche de pantaloni vechi şi o bluză de pe vremea cînd era studentă. Era încă murdară de vopsea, de cînd ea şi Sloan obişnuiau să-şi zugrăvească împreună camera de la cămin.

 E clar că nu putem rămîne aici, spuse Alicia constatînd dezastrul din camera principală a cabanei. Mergem jos la administraţie. Au cabane pe care le închiriază pe o săptămînă. Poate găsim una liberă.

 Şi dacă nu găsim?

 Atunci o să mergem în altă parte, spuse ea, mai bucuroasă decît era. Hai să punem bagajele înapoi în maşină. Se uită în geanta frigorifică pe care o luaseră cu ei. Gheaţa se topise aproape de tot. Dacă nu punea legumele la congelator, foarte curînd, trebuia să le arunce. Dar asta era ultima dintre probleme.

Prima prioritate era să le găsească un adăpost, undeva unde băieţii să poată pescui, să se plimbe şi, în general, să se simtă bine în mijlocul naturii, ceea ce le promisese de luni de zile. Un loc nu prea izolat, nu prea aglomerat, nu prea departe de casă. Undeva în pădure, la aer curat. Locul ăsta era perfect. Acum, era nevoită să ia ce găsea. Reprogramarea excursiei putea cauza probleme nenumărate. Aranjase cu profesorii copiilor să-i motiveze săptămîna asta.

Ar fi durut-o foarte tare să nu le poată oferi ceea ce le promisese.

Funcţionarul de la administraţie ascultă compătimitor ce se întîmplase la cabana lor. Se scărpină după ureche.

 Bineînţeles, locurile acelea de pe culme sînt proprietate privată.

 Ştiu asta, dar tocmai am vorbit cu prietena mea, care este proprietară. M-a rugat să văd dacă s-a făcut curat şi dacă s-au reparat ferestrele. Ea va plăti nota. Puteţi găsi pe cineva să aibă grijă de asta, pentru mine?

 Sigur, sigur, nici o problemă. Am să trimit pe cineva după-amiază să se ocupe de treaba asta.

 Mulţumesc. Acum, avem nevoie de un loc unde să stăm. Am dori să închiriem una din cabane pentru săptămînă asta.

 Pentru săptămîna asta?

Alicia numără în gînd pînă la zece.

 Da, şi chiar acum.

Probabil că bărbatul avea o mîncărime teribilă după ureche, pentru că se scărpină din nou.

 Nu am nici una disponibilă, domnişoară.

Alicia scrîşni din dinţi de ciudă. Îl admonestă pe Adam să nu-şi mai bage degetele în urechile capului de taur montat deasupra poliţei căminului. Încercă să îl linguşească pe funcţionar.

 Nu se poate să nu aveţi chiar nimic. Nu contează cît de mare sau mic...

 Nimic, răspunse el emfatic, frunzărind registrul. Ia să vedem... Ar fi o cabană pentru şase persoane, pe 15 decembrie. Lumea nu prea vine aici în perioada Crăciunului...

Cum el nu spunea de fapt nimic, ea nu înţelese nimic. A pierdut o jumătate de oră, îndopînd telefonul cu fise, încercînd să găsească o alternativă, un loc de recreere nu prea departe. A pierdut şi banii şi timpul.

 Îmi pare rău, dar n-am ce să fac. Îi luă pe băieţi pe după umeri. Trebuie să mergem acasă şi să încercăm altă dată.

 Nu-i cinstit. Ai promis!

 David, ştiu că pare necinstit. Şi eu aşteptam săptămînă asta liberă.

 Nu-i adevărat. Nu-ţi pasă că trebuie să mergem acasă. N-ai vrut să mergem la iarbă verde. Eşti rea. Te bucuri că totul s-a dus dracu-lui!

 Ia ascultă tinere...

Jeep-ul frînă doar la cîţiva metri în spatele verandei de la administraţie şi Pierce coborî. Era frumos de-ţi tăia respiraţia, în cămaşa cadrilată, cu o vestă deasupra.

 Ce se întîmplă aici?

Înainte ca Alicia să poată deschide gura, Adam şi David alergară spre el şi, într-o avalanşă de propoziţii întretăiate află, mai mult sau mai puţin, ce se întîmplase. Peste capul lor, se uita la Alicia.

 David, zise Pierce căutînd în buzunarul mic al pantalonilor o bancnotă de un dolar. Vrei să te duci cu Adam înăuntru şi să-mi cumperi un ziar, te rog?

 Hai, Adam, spuse David dezgustat. Iar au de gînd să discute ca oamenii mari şi vor ca noi să nu auzim.

În timp ce Adam îşi urma fratele spre uşă, acesta comenta:

 Ţii minte cînd Carter şi cu mama vorbeau ca oamenii mari? Tot timpul ne dădeau ceva de făcut ca să ne trimită de acolo.

Stînjenită, Alicia îşi ridică privirea spre Pierce, dar acesta zîmbea.

 Copiii de azi sînt mai isteţi ca noi.

Ei nu-i prea venea să zîmbească, dar reuşi.

 Aşa se pare.

 Deci, ce s-a întîmplat?

Încet, şi oricum mai coerent, îi explică ce se întîmplase.

 Nu vor să înţeleagă că n-a fost să fie.

 Chiar aşa?

Îngrijorarea din vocea lui o făcu să-şi ridice capul şi să-i întîlnească privirea. Ochii lui o ardeau. Nu s-a putut uita la ei mult timp şi îşi întoarse capul.

 Da, aşa cred. Totul a fost pe dos. Nu mă prea pricep să organizez ieşiri şi ei ştiu acest lucru. Bineînţeles că mă fac vinovată pe mine pentru acest fiasco.

El îşi propti umărul ele stîlpul ce sprijinea acoperişul verandei şi se uită, fără ţintă, peste drumul cu pietriş şi la pădurea deasă de pe partea cealaltă, încerca să ia o decizie. Oarecum, Alicia bănuia asta şi stătea tăcută, incapabilă să se mişte, silită de o forţă ascunsă să vadă despre ce era vorba.

Pierce vorbi cu precizie metodică.

 De ce nu staţi la mine? Îşi întoarse privirea spre ea. La cabana mea.

Inconştient, ea îşi frîngea mîinile.

 Nu putem.

 De ce? Pentru că ştii că vreau să fac dragoste cu tine?

Patru lucruri se întîmplară în acelaşi timp. Fă-cu ochii mari. Faţa ei păli considerabil. Se sufoca. Îşi umezi buzele cu limba.

 Nu umblu cu false menajamente. Hai să fim cinstiţi. Din primul moment cînd te-am văzut la lumină, stînd, şiroind dreaptă, la uşă, am vrut să te am în patul meu. De fapt, înainte de asta, cînd erai aplecată la priză. Chiar cînd credeam că eşti nevasta altuia, te-am dorit. Şi ştii asta.

 Dar...

 Dar n-aş face asta niciodată.

De nedumerire, protestele i se opriră în gît. Cînd fu convins că ar putea să-l audă, Pierce continuă:

 În primul rînd, te-ai simţi probabil ofensată dacă aş încerca doar să te ademenesc prin linguşiri. N-aş risca niciodată să te ofensez. Inspiră adînc, plecînd de lîngă ea ca să privească, undeva, în depărtare. În al doilea rînd, am motive să nu mă angajez în vreo legătură cu nimeni acum. Am motive serioase, nu aşa... mai ales, de cînd...

Ea înghiţi.

 De cînd...?

El se întoarse pe călcîie, cu faţa la ea.

 Las-o baltă. Zîmbi. Dacă ai şti că nu aş profita de tine niciodată şi nu te-aş compromite în nici un fel, ai consimţi să vii la cabana mea?

Alicia îşi freca fruntea cu degetul mare şi cu cel mijlociu, în timp ce căuta, încă, un motiv rezonabil să nu accepte. Invitaţia lui părea din ce în ce mai puţin absurdă.

 Nu. mi-e frică de tine. Nu cred că eşti un om cu impulsuri necontrolate.

El rîse.

 Nu te pripi! Încă te găsesc al naibii de atrăgătoare. Dacă ai apărea în cămaşa de noapte pe care am găsit-o aseară, toate aceste jurăminte de celibatar s-ar duce dracului.

Ea roşi şi se grăbi să schimbe subiectul.

 Nu se poate să-ţi stricăm vacanţa. Ai idee cum sînt băieţii cînd se simt frustraţi?

 Nu, răspunse el grav. N-am avut parte să mă bucur de copii. Mi-ar fi plăcut să ştiu cum e. Băieţii tăi sînt un deliciu şi chiar doresc să mi se încurce printre picioare.

Ea scutură capul stînjenită, fără să-şi dea seama că gestul a făcut ca soarele să lucească în părul ei. Tot ce putea face Pierce era să-şi ţină mîinile acasă.

 Cred că nu-ţi dai seama în ce te bagi.

 Las pe mine. Făcu un pas înainte, nu prea aproape, dar suficient ca să-i pătrundă în nări colonia ei de dimineaţă, suficient ca să-i simtă căldura corpului. Te rog, spune că stai. Vreau să stai.

Cu gîtul arcuit, cu capul pe spate, ea privi în sus spre faţa lui, încercînd să se hotărască dacă percepuse o urmă de disperare în rugămintea lui stăruitoare sau doar îşi imaginase. Cîţi ani să aibă? Patruzeci şi ceva? Faţa lui purta amprenta unei masculinităţi mature, dar nu era aspră. Sprîncenele erau groase şi deseori vorbeau singure. Un nas fin sculptat, lung şi subţire, uşor desfăcut la nări, se potrivea de minune cu buza de jos, plină şi senzuală. Se ruşină de gîndurile erotice ce o străbăteau privindu-i gura.

Numai pentru motivul ăsta ar fi trebuit să-i refuze invitaţia. Erau multe motive să nu fi acceptat. Era o nebunie şi ea era de-a dreptul iresponsabilă să-şi petreacă o săptămînă cu un om total necunoscut. Lăsînd la o parte manierele, vocea cultivată şi inteligenţa evidentă, nu ştia nimic despre el în afară de nume, de faptul că avea o mamă care trăia şi că nu era însurat. Cu toate astea, avea, instinctiv, încredere în el. Alese instinctul.

 Eşti sigur?

El răspunse cu un zîmbet larg. Tocmai atunci copiii veneau cu ziarul, trîntind uşa de la administraţie. Pierce îl ridică pe Adam în braţe şi Alicia îi văzu bicepşii încordaţi.

 Să vă spun ceva, băieţi. Veţi sta cu mine săptămîna asta. Şi acum mergem direct la cabană unde o să mă ajutaţi să vă scot bagajele din maşină.

Ce bucurie pe copii!

 Putem să mergem în maşina ta? N-am fost niciodată cu un jeep.

Pierce puse o mînă pe umărul lui David.

 Da, puteţi merge, dar mai întîi trebuie să-i ceri scuze mamei, nu-i aşa?

Alicia şi David se uitară la el surprinşi.

 Pentru ce? întrebă David.

 Cînd am venit, am auzit pe ce ton îi vorbeai. O acuzai de ceva ce nu depindea de ea. Crezi că e corect?

David lăsă ochii în pămînt.

 Nu, domnule, murmură el cu bărbia în piept.

 Tu eşti bărbatul familiei. Deci, ar trebui să ştii să înţelegi anumite lucruri cînd nu poţi face nimic pentru a le schimba. Nu crezi?

 Ba da, domnule. Băiatul se întoarse spre mama lui. Iartă-mă.

Alicia se lăsă pe genunchi şi-l îmbrăţişă cu putere.

 Te-am iertat. Acum, hai să încercăm să ne bucurăm de vacanţă, bine?

David zîmbi cu toată faţa. Pierce puse mîna pe umerii lui şi îl conduse către maşină.

 Nu vrei să stai în faţă lîngă mine şi să mă ajuţi să conduc?

 Pot să stau şi eu? vru Adam să ştie, în timp ce îşi tîra după el picioarele dolofane.

 Data viitoare. Se uită peste umăr şi o văzu pe Alicia stînd acolo unde o lăsaseră. Vii? întrebă încet.

Ea aprobă dînd din cap.

 Trebuie să mai discut cu administratorul pentru reparaţiile ce trebuie făcute la cabană. Vin după voi. Urmărindu-i cum se duc, se întreba de ce avea lacrimi în ochi.

Nu se puteau plînge că nu au ce face. Îţi lua o zi să descarci tot ce era în maşină şi să găseşti un loc pentru fiecare lucru. Pierce îi duse apoi pe copii în pădure să adune lemne, în timp ce Alicia pregăti un prînz alcătuit din supă şi sandvişuri. După-amiază, au mers pînă la lac şi s-au întors să facă fripturi la grătarul de afară pe care cineva îl confecţionase cînd fusese construită cabana. Cina a fost bogată, dar copiii căscau în timp ce mîncau. Imediat după aceea au fost spălaţi şi duşi la culcare.

Alicia s-a dus şi s-a aşezat pe treptele din faţa cabanei, ca să-şi umple sufletul de linişte, de răcoarea nopţii, de cerul inundat de stele şi luminat de luminile oraşului. Pierce veni lîngă ea, cu două ceşti de cafea, din care ea luă una mulţumind cu voce joasă. Departe de a fi o apariţie neplăcută, ea găsi că prezenţa lui mărea sentimentul ei de pace.

 Copiii dorm deja.

 Sper ca sforăitul lui Adam să nu te ţină treaz.

 Mi s-a spus că şi eu sforăi.

Alicia se întreba cîte femei i-or fi spus-o. Încercînd să nu se mai gîndească la asta, se îndreptă spre un teren neutru.

 Parcă spuneai că această cabană aparţine companiei tale. Ce companie?

 Ecto Engineers.

 Care ce face? Cu ce se ocupă?

 Aeronautică.

 Proiectezi avioane? Militare? De care?

El se aşeză şi ei îl plăcu cum se instalează confortabil.

 Avem şi nişte contracte cu avioane militare, dar lucrăm mai mult cu firme de avioane particulare, proiectăm avioane cu reacţie pentru corporaţii, cam aşa ceva.

 Sînt proiecte de ultimă oră? Devenea pisăloagă.

 Da, răspunse el zîmbind. Amîndoi rîseră încet.

Alicia se uită peste umăr la cabana întunecată.

 Ce-ar spune proprietarii companiei dacă ar şti că ai invitat în cabana lor o văduvă cu doi copii care vor sta aici cu tine?

 Păi, din moment ce eu sînt singurul proprietar al companiei, se presupune că pot invita pe cine vreau.

Alicia ar fi trebuit să bănuiască că nu este sărac. Deborda de bunăstare. Chiar şi hainele obişnuite demonstrau bun gust şi calitate.

 Tu cu ce te ocupi? Ce lucrezi?

 Sînt asistent coordonator de modă la trei boutique-uri. Se cheamă Glad Rags. Îi simţi privirea pe coada de cal, pe cămaşa cu urme de vopsea, pe pantaloni şi pe tenişi. Rîdea.

 Eşti prea politicos ca să fii sarcastic. Cotul ei îi atinse coastele şi, pentru că el era cald ca o sobă, nu şi l-a retras atît de repede pe cît ar fi trebuit.

 Sînt un diplomat în miniatură, spuse el, dorind ca ea să nu se fi mişcat, chiar dacă l-a atins numai cu cotul. Era al naibii de delicată, atît de feminină. Ce face un coordonator de modă?

 Ajută la planificarea întregului sortiment de modă pe care magazinele intenţionează să le proiecteze pentru un sezon anume.

 Mai exact, ce naiba înseamnă asta?

Ea zîmbi şi se minună cît de relaxată era.

 De exemplu, vrem să impunem o anumită linie sau să o păstrăm sub tăcere. Lansăm compleuri sau piese separate? Intenţionăm să avem o linie de avangardă sau clasică. Acum înţelegi?

 Mai mult sau mai puţin. Îţi place ce faci?

 Grozav. M-am pregătit toată viaţa pentru asta şi n-am ştiut. Întotdeauna mi-a plăcut să pun lucrurile în ordine şi să colind magazinele, cînd eram mai tînără. Acum nu mai pot face asta dintr-un salariu. Faţa i s-a întunecat gîndindu-se la problemele ei.

 Ce s-a întîmplat?

 Nu vreau să te plictisesc cu problemele mele.

 Am întrebat doar.

Lăsînd ceaşca de cafea deoparte, îl studie un moment, înainte să vorbească din nou. Îi făcea bine să vorbească cu un adult, cu cineva care putea fi obiectiv, cu cineva neimplicat în problemă. Îi eliminase pe părinţii ei, pe prieteni, chiar şi pe Sloan şi Carter, ca persoane ce ar fi putut să-i dea o soluţie nepărtinitoare.

 Şefa mea aşteaptă un copil luna viitoare şi a decis să plece de tot. Cabana este a ei, spuse ea, deviind de la subiect. Oricum, patronii magazinelor mi-au oferit mie slujba ei. Ei ştiu multe despre comerţ şi despre cum se manipulează banii, dar habar nu au ce e aia modă şi gust. Pînă la sfîrşitul lunii trebuie să le dau răspunsul, înain-te de a căuta pe altcineva.

 Şi ce ai hotărît?

Alicia se lăsă uşor pe spate, îndreptîndu-se, cu mîinile întinse. Dacă şi-ar fi dat seama că această poziţie îi scotea în evidenţă forma şi mărimea sînilor şi de efectul acestei imagini asupra lui Pierce, nu ar fi stat aşa.

 Nu ştiu, Pierce. Era pentru prima dată cînd îi spunea pe nume şi întoarse capul să vadă dacă el a observat.



 Sună mult mai bine decît domnule Reynolds, spuse el încet. A apucat un zuluf şi i l-a aşezat după ureche, lamentîndu-se de multitudinea de motive pentru care nu putea să-i dezmierde sînii, căutînd sfîrcul cu degetul mare. Ai să accepţi slujba?

 Da, e captivantă şi stimulatoare. Voi avea mai mulţi bani.

 Adică?

 E o treabă care te solicită, presupune un program încărcat şi ceva călătorii. Şi aşa sînt îngrijorată pentru copii. Nu au decît un părinte. Oare nu le datorez întreaga mea atenţie? Mă simt vinovată chiar cînd întîrzii cinci minute.

 Ţie nu-ţi datorezi nimic? Adam şi David vor fi pe picioarele lor într-o bună zi. Dacă le dedici lor toată viaţa, ţie ce-ţi mai rămîne?

 M-am gîndit la toate astea, zise ea încet. A întors lucrurile pe toate feţele pînă n-a mai putut şi soluţia la această problemă o frămînta încă. Îi fugea timpul printre degete. Trebuia să ia o hotărîre.

Dar nu în seara asta.

 Mulţumesc că m-ai ascultat.

 Plăcerea e de partea mea. O luă de mînă. Vei face alegerea potrivită, Alicia.

A trecut ceva timp pînă să găsească forţa de a-şi retrage mîna din mîna lui caldă şi puternică.

Ştia că s-ar simţi şi mai bine în braţele lui, care ar fi mai calde şi mai puternice.

 Cred că o să mă duc sus.

 Cine e Carter?






Trei





La auzul întrebării, era pe punctul de a se ridica, dar căzu înapoi pe treaptă, cu o bufnitură.

 De ce întrebi?

 Pentru că băieţii îl pomenesc mereu. Carter a zis, Carter a făcut. Aproape toată lumea lor se rezumă la ce ar fi făcut sau ar fi zis Carter. Eram curios.

 Carter Madison. Ştia perfect de bine că nu întrebase din pură curiozitate. Chipul lui era prea tensionat, ca să fie doar curios. E un prieten vechi.

 Carter Madison, Carter Madison. Pierce repetă numele aşa cum pocneşti degetele, ca să-ţi aduci aminte de ceva. Încerca să-şi amintească şi cînd a reuşit s-a întors spre ea. Carter Madison, scriitorul?

 Ai auzit de el? S-ar bucura.

 I-am citit multe romane.

 Asta l-ar bucura şi mai mult.

 L-am văzut într-un interviu la televizor. Fermecător, volubil, un tip prezentabil. Ce s-a întîmplat? De ce nu te-ai măritat cu el?

Apoi şi-a amintit povestea pe care băieţii i-o spuseseră cu o seară înainte. Nu era de mirare că era curios.

 S-a căsătorit, în schimb, cu Sloan, cea mai bună prietenă a mea. Pierce se simţea jenat, la gîndul că făcuse o gafă de neiertat. Alicia îi veni în ajutor cu o explicaţie. Carter era cel mai bun prieten al soţului meu. După ce a murit Jim, Carter a fost extraordinar. S-a simţit răspunzător pentru mine şi m-a ferit de unele dintre cele mai neplăcute situaţii, la începutul văduviei. M-a ajutat cu băieţii. Devenise un factor esenţial în viaţa noastră. Nu-mi place că trebuie să recunosc, dar îl consideram al nostru, pentru totdeauna. M-a cerut în căsătorie şi am acceptat. Mă simţeam pierdută, singură. Carter era de-al casei, un reazem care îmi oferea protecţie.

Zîmbi amintirilor. Soţii şi soţiile trebuie să fie prieteni buni, dar prietenii buni nu trebuie să devină niciodată soţ şi soţie.

 L-am trimis în casa lui Sloan, de la San Francisco, ca să poate termina cartea, înainte de căsătorie. S-au plăcut imediat. Nu i-a trebuit mult să realizeze că s-ar fi însurat cu mine din motive prost înţelese. Aproape simultan, am înţeles şi eu lucrul acesta. Am rupt logodna în ziua căsătoriei, iar el s-a însurat cu Sloan cîteva săptămîni mai tîrziu. Sînt foarte fericiţi. Ea aşteaptă primul lor copil.

Pierce sorbi din cafeaua, care se răcise între timp. Alicia era de părere că făcuse gestul ăsta pentru a-şi ascunde interesul nedisimulat.

 Şi nu regreţi?

 Absolut deloc. Îl iubesc pe Carter, l-am iubit întotdeauna, ca pe cel mai bun prieten al nostru. O iubesc pe Sloan, care rămîne prietena mea cea mai bună. Mă bucur foarte mult că am fost intermediarul în întîlnirea lor. Au nevoie unul de altul.

 Şi n-a mai fost altcineva în viaţa ta de la moartea lui Jim?

 Nu.

Un timp încercase să iasă singură, dar găsi că felul ăsta de a trăi nu i se potrivea. Înainte ca ea şi Carter să recunoască ce greşeală ar fi făcut dacă ar fi rămas împreună, a fost într-un weekend la schi, în Tahoe. O prietenă de-a ei, obişnuită să trăiască singură, o amăgi să vină şi ea. Se simţise bine, întîlnise un bărbat foarte drăguţ, Mac, şi termină prin a-şi petrece noaptea în camera lui. Se simţea bine să fie ţinută în braţe, iubită. Relaţia ei cu Carter nu mersese niciodată mai departe de o iubire platonică. Afecţiunea lui Mac fusese exact ce-i trebuia în momentul acela.

Dar, mai tîrziu, cînd a venit de la Oregon, să-i vadă, era la fel de drăguţ, la fel de atent şi afectuos, dar farmecul weekend-ului petrecut la Tahoe dispăruse. Luaseră cina împreună, îşi spuseseră noapte bună în faţa uşii, mîhniţi şi trişti că nu mai era ce-a fost. El nu a forţat nota şi nici nu a încercat. Ea a apreciat acest lucru şi s-a bu-curat cînd el nu a mai venit.

Prieteni bine intenţionaţi, crezînd că suferea că-l pierduse pe Carter, au încercat s-o combine cu diverşi bărbaţi buni de însurat. Cele mai multe încercări s-au dovedit a fi un dezastru şi a fost o uşurare, atît pentru ea, cît şi pentru cel ce o însoţea, cînd totul s-a terminat.

Frecventase barurile şi discotecile pentru femei, cu prietenele care nu erau combinate cu nimeni. Erau ca vulturii ce căutau prada, aştep-tînd să apară un bărbat disponibil, să intre

în vorbă înainte de a tăbărî celelalte pe el. Întreaga scenă părea de prost gust şi Alicia se simţea îngrozitor. Începuse să se scuze că nu poate merge, pînă cînd ele încetară s-o mai invite. Viata ei socială parcă încetase să mai existe, pînă în momentul în care-şi găsise acel post.

Doar acum, privind retrospectiv, realiza lipsa unui adult cu care să poată discuta. Un bărbat. Asta e un eufemism, Alicia. Ceea ce-ţi lipseşte este mirosul şi forţa unui bărbat. Şi, fii cinstită, te simţi bine cu acest bărbat lîngă tine.

Îi mai lipsea ceva. Dar nu-şi permitea să se gîndească la asta. Ceea ce împărţise cu Jim în patul conjugal fusese atît de special, încît nu voia să se mai mărite pentru nimic în lume. Şi, totuşi, Pierce era extrem de atrăgător şi simţea că sub masca manierelor elegante, sexualitatea fierbea ca un cazan gata să dea în foc. Ce gen de amant ar putea fi? Tandru şi relaxat sau dur şi posesiv? Ori o combinaţie interesantă din amîndouă?

Se trezi din visare şi se ridică repede.

 Noapte bună.

 Noapte bună. Şi nu uita că mîine dimineaţă mergem la pescuit.

Ea mormăi.

 David şi Adam sînt înnebuniţi după barcă, dar mie mi-e teamă. N-au fost niciodată pe lac cu o barcă mică de pescuit. Crezi că e bine?

 Înainte de îmbarcare punem la punct regulamentul şi instrucţiunile marinăreşti. El salută şi ea rîse.

 Ştiu că par pisăloagă.

 Pari o femeie sensibilă, iubitoare şi grijulie.

I se uscă gîtul cînd îl auzi. Îşi trecu limba pe buza de jos încercînd să o umezească, dar nu mai avea cu ce.

 Alicia, te bucuri că rămîneţi aici? Umbrele o împiedicau să-i vadă chipul, dar nu conta. Dorinţa era evidentă.

 Da. Încerca să pară bucuroasă şi entuziastă. Dar răspunsul era fără vlagă, repezit şi chinuit.

 Bine, zise el dînd din cap încet. Bine.

Ea încercă fără succes să-şi umezească buzele.

 Vii? Să sting luminile?

Pierce îşi scutură capul.

 Nu acum, mai stau puţin.

Uşa cu plasă se închise după ea şi el o auzea cum urca scările. Avea în nări mirosul părului ei, îi vedea încă ochii în care se reflecta lumina lunii, făcîndu-i să strălucească la fel ca safirele şi diamantele, sub sprîncenele perfect arcuite, şi curbura sînilor.

Nu a urmat-o, pentru că ştia că, dacă ar fi făcut-o, nu s-ar fi putut opri să nu o ia în braţe, să nu o strîngă la piept, să nu o sărute îndelung şi fără reţinere, să nu o atingă, să nu o guste, să nu o facă să fie a lui.



Alicia se trezi, după a doua noapte petrecută sub acoperişul lui Pierce, la fel ca în dimineaţa precedentă, odihnită şi cu un sentiment de mulţumire. Se întinse bine şi se uită în celălalt pat ca şi cu o zi înainte. David plecase deja. Leneşă, îşi permise să mai stea puţin întinsă, bucurîndu-se de concertul păsărilor ce cîntau afară.

Brusc, îşi dădu seama că este singurul sunet pe care îl aude. În dimineaţa asta nu era agitaţie în bucătărie. Băieţii erau suspect de liniştiţi, exceptînd cazul în care ar fi plecat deja la pescuit.

Alicia dădu pătura la o parte. Dormise în propria cămaşă de noapte care acoperea ceva mai mult decît cămaşa pe care i-o împrumutase el, de parcă aceea îi ajungea pînă la glezne. Scobitura de la gît descoperea un decolteu bronzat. Corsajul fără mîneci îi lăsa braţele goale.

Coborî scările repede, devenind din ce în ce mai panicată. Nu era nici o mişcare în casă. Totul părea adormit şi liniştit. Probabil că s-au trezit şi au plecat fără ea, dar se îndoia că Pierce ar fi lăsat-o să se sperie în halul ăsta. Alergă spre uşa de la intrare care era întredeschisă, o deschise şi cercetă împrejurimile cabanei. Nimic. Da, probabil plecaseră fără ea.

În momentul acela auzi mişcare în spatele ei şi se întoarse repede. O, Doamne! Pierce dormea dus, singur în patul dublu. Inima începu să-i bată cu putere. Avînd o presimţire, mai dădu o raită prin cabana goală, înainte de a-şi duce degetele la gură pentru opri un ţipăt şi alergă spre pat.

 Pierce! Se opri cu podul palmei în umărul lui.

 Ce e? Deschise ochii şi încercă să se ridice. Îşi scutură capul să se trezească. Ce s-a întîmplat?

 Băieţii au dispărut. Cuvintele erau scurte, rapide, ca nişte gloanţe trase din încărcătorul unei arme.

Pentru moment o privi inexpresiv. Nu-şi amintea de ea? N-o recunoştea?

 Au dispărut? repetă el.

Alicia confirmă dînd din cap.

 I-am căutat şi pe afară. Au dispărut. Rosti ultimele cuvinte cu vocea spartă, ceea ce îl făcu pe Pierce să realizeze disperarea ei. Pătura zbură cît colo şi sări din pat.

Îi puse mîinile pe umeri.

 N-au păţit nimic, sînt sigur. Hoinăresc, probabil. Îi freca braţele, încălzind-o, aşa cum un doctor ar încerca să reanimeze pe cineva care a suferit un şoc. Poate s-au dus să vadă barca.

 La lac? O, Doamne. Dar e periculos. Şi dacă încearcă să se urce în barcă?

O trase spre el repede, cu forţă, strîngînd-o la piept, presîndu-i faţa în pieptul lui.

 Linişteşte-te. O să fie bine. Îţi promit, şopti repede în părul ei, dorind ca ea să-l creadă. Hai repede. Ne îmbrăcăm şi mergem să vedem. O împinse puţin deoparte şi privi în ochii ei.

Ea dădu mecanic din cap, alergă sus pe scări, prinse cămaşa de noapte în pumnul umed şi o trase peste cap. În cîteva minute se întîlniră în faţa uşii.

 Erau atît de agitaţi cu pescuitul ăsta. Pun pariu că trebuie să mergem mai întîi la ponton, spuse Pierce, în timp ce coborau amîndoi treptele verandei.

 Aşa cred şi eu. Nici chiar razele roz-aurii ale soarelui de dimineaţă nu-i schimbau paloarea feţei.

Pierce o luă de mînă şi alergară amîndoi pe poteca neîngrijită ce ducea de la cabană spre lac. El a făcut tot ce a putut să dea la o parte crengile şi să-i atragă atenţia la rădăcinile ieşite în afară, dar ea se poticnea în spatele lui, frica şi teama făcînd-o să nu vadă primejdiile. Pe măsură ce lacul se întrezărea ca un disc de argint în mijlocul pădurii, ea era peste tot zgîriată şi plină de vînătăi.

 Îi vezi? Agitată, păşi lîngă Pierce în locul unde acesta se oprise, la marginea poienii.

 Da, zise el respirînd adînc. Alicia îşi dădu seama că era la fel de îngrijorat ca şi ea, dar rămăsese calm ca să nu o sperie. Pierce arătă cu degetul în direcţia pontonului. Băieţii stăteau pe el, bălăbănindu-şi picioarele deasupra apei. Sporovăiau fericiţi, ca nişte îngeri, inconştienţi de haosul produs în inima mamei lor, ai cărui autori erau.

Pierce o luă de mînă şi alergară amîndoi pe panta ce ducea spre ponton. Auzindu-i, copiii veniră în fugă să-i întîlnească.

 O să prindem un milion de peşti. I-am văzut, nu-i aşa, Adam?

 Înoată chiar aici.

Îşi întorseseră spre adulţi chipurile îmbujorate şi emoţionate.

 Sînteţi gata? Are şi vele, am căutat cu Adam.

Alicia păli din nou, gîndindu-se cum au urcat şi au coborît din barca legată la malul apei. Băieţii luaseră lecţii de înot în ultimele trei veri şi ştiau să înoate destul de bine. Dar una era piscina, unde fundul apei era bine delimitat şi alta era lacul.

 David, Adam, m-am speriat îngrozitor.

Abia acum băieţii realizau că mama lor şi Pierce nu zîmbeau şi imediat exuberanţa lor se stinse. Zîmbetul le pieri şi făcură cîţiva paşi 

înapoi, în faţa urgiei ce urma să vină.

 Este extrem de periculos pentru amîndoi să veniţi aici singuri. Sprîncenele lui Pierce îi certau la fel de tare ca şi tonul pe care-l folosise.

 Da n-am făcut nimic rău, pe cuvînt, Pierce, spuse David cu voce scăzută.

 Aţi plecat de la cabană fără să cereţi voie. Asta e foarte rău. Mama voastră s-a trezit şi voi nu eraţi acolo. S-a speriat de moarte, la fel şi eu.

David şi Adam se uitară unul la altul cu feţele întunecate. Buza lui Adam începu să tremure.

 David a vrut să venim la lac mai devreme.

 Ba tu, spuse David întorcîndu-se la fratele său. El a venit sus şi m-a trezit. El...

 Nu contează a cui a fost ideea, spuse Alicia cu un calm forţat. Acum, că îi ştia în siguranţă, tremura în urma sperieturii ce o copleşea încă.

 Să nu mai plecaţi aşa niciodată, fără să-mi spuneţi unde vă duceţi.

 Aţi păţit ceva?

 Putem să mai mergem la pescuit?

 Aţi înţeles ce a spus mama voastră? Vocea lui Pierce intimida atît de tare, încît şi Alicia tresări. Să nu mai dispăreţi niciodată aşa cum aţi făcut astăzi. Băieţii îşi plecară capetele a re-muşcare şi răspunseră sfioşi:

 Da, domnule. Se simţeau foarte prost, dar Pierce nu dădu înapoi.

 Mergem înapoi la cabană. Noi vrem să bem o ceaşcă cu cafea şi voi ar trebui să mîncaţi înainte de plecare.

 Deci, mergem? întrebă David cu curaj, plin de speranţă.

Pierce abia se abţinu să nu zîmbească, acum cînd se părea că băieţii îşi însuşiseră reproşurile.

 Alicia şi cu mine vom veni mai încet şi am aprecia dacă am găsi paturile făcute şi cabana curată, cînd ajungem.

David ţişni spre cărare, Adam făcînd eforturi să se ţină după el.

Alicia îşi revenea pe măsură ce tensiunea din inima ei scădea. Privi după fiii ei, realizînd, aşa cum obişnuiesc părinţii să facă după ce trece criza, cît de neînsemnată era viaţa ei şi cît de importanţi erau copiii pentru ea.

 Mulţumesc. Răguşise, de emoţie. De frică şi de furie eram gata să mă înfig în ei. Te-ai descurcat perfect mustrîndu-i şi în acelaşi timp făcîndu-i să înţeleagă că au greşit.

El rîse scurt.

 Nu sînt copiii mei. De asta a fost mai simplu.

 Dar şi tu erai îngrijorat.

 Da, eram, admise el cu tristeţe. Îi atinse braţul. Te simţi măi bine?

Încercă să-şi alunge ultimele rămăşiţe de şoc şi privi în sus spre el.

 Da, mi-e mai bine. Abia acum realizau amîndoi ceea ce se întîmplase doar cu cîteva minute înainte. Fusese un impact năucitor, dar nu avuseseră timp să-şi dea seama. Momentul fusese amînat pînă acum, cînd aveau timp şi puteau să-i acorde atenţia pe care un asemenea moment o merita.

Gîndul ei zbură înapoi, cînd îl văzuse coborînd din pat, agil, viril şi puternic, doar în chiloţi, care mai degrabă îi scoteau în evidenţă sexul decît să-l ascundă.

Începuseră să i se umezească palmele.

Părul de pe pieptul lui o gîdilase la nas aşa cum stătuse lîngă el. Era bronzat peste tot. Îşi dorea să-l exploreze încet, să-i simtă cu palmele textura pielii. Îi oferise liniştea de care avea nevo-ie şi, în acelaşi timp, o lăsase să-i vadă corpul.

Pierce rememora şi el. Dar amintirile lui vizau părţile moi, acelea pe care un bărbat nu se poate abţine să nu le atingă, să nu le protejeze, acele, părţi pe care orice bărbat le doreşte. Părul blond, mai rebel decît acum, îi încadra capul şi dădea pielii culoarea piersicii coapte pe care atît de mult dorea să o guste. Dorea să-i guste gura, o gură ce părea tot timpul dornică de sărutări.

Şi, Doamne, sînii ei săltau sub cămaşa de noapte. Cînd se aplecase deasupra lui, mişcîndu-l ca să se trezească, îi văzuse în toată splendoarea, 

prin decolteul cămăşii de noapte. La fel de ademenitoare erau umbrele întunecate ale sfîrcurilor ce se vedeau timid prin ţesătura fină cînd se îndreptă. Îşi imagina ce-ar simţi dacă ar ţine-o în braţe şi i-ar simţi feminitatea ce trezea fiecare celulă adormită din trupul lui.

Era mult prea mult să mai reziste. Pur şi simplu trebuia să o sărute.

O apucă de bărbie şi-i ridică capul. Cealaltă mînă o prinse de mijloc, pe sub jachetă, trăgînd-o aproape de el.

 Pierce!

Gura lui se contopi cu a ei, nelăsîndu-i nici o şansă să se opună. Era un sărut convingător, iar buzele ei s-au relaxat sub presiunea limbii lui.

Mai tîrziu, Alicia dorea să se convingă că se luptase puţin, dar că forţa lui o copleşise. Se amăgea singură. Pentru că, de fapt, corpul ei se înclinase spre el şi făcuse cîţiva paşi mici pînă ce picioarele ei se lipiseră de picioarele lui. Nu încăpea nici o îndoială că o dorea în modul cel mai primitiv. Îl simţea cum se excită.

Dar gura lui o convingea încet. Nu avea nici uri argument împotriva acestei blînde persuasiuni. Sărutul lui o făcu să se simtă ca şi cum ar fi fost cea mai dorită femeie din lume, singura femeie din lume, şi că, dacă n-ar fi avut-o, ar fi pierit.

Pierce părea nerăbdător, cînd, în cele din urmă, ridică capul. Mîna care-i ţinuse bărbia se îndepărtă, iar cealaltă se retrăsese de după mijlocul ei.

 Ar fi mai bine să ne întoarcem şi să vedem ce fac copiii, spuse el cu asprime înainte de a se întoarce în direcţia unde se afla cabana.

Cu un sentiment ciudat, Alicia îl urmă stingheră. Nu ea îl invitase să o sărute. N-ar fi trebuit să se întîmple. Dar dacă tot s-a întîmplat, ar fi dorit ca el s-o mai ţină în braţe puţin.

Toate aceste sentimente romantice erau pură nebunie. Nu-l dorea pe acest om. Oare?



Pescuitul din barcă se dovedi un succes deplin. Pierce îi instruise pe băieţi despre ce pot face şi ce nu într-o barcă atît de mică şi se întoarseră la chei cu un coş plin de peşte şi cu nasurile prăjite de soare.

După masă, Alicia optă pentru un somn scurt în timp ce bărbaţii plecau în oraş să cumpere zarzavaturi. Ea îi dăduse lui Pierce o listă de cumpărături şi o bancnotă de 20 de dolari.

El se strîmbă la bani.

 Insist, spuse ea hotărîtă, punîndu-i banii în mînă.

 Să fie consemnat că am cedat sub presiune.

 Bine. Cu atît mai bine.

Alicia se bucura că sărutul din dimineaţa aceea nu pusese o barieră tensionată între ei. Cînd au ajuns la cabană şi au găsit paturile de jos făcute gata, iar pe cele de sus în curs de aranjare, Pierce vorbea deja ca şi cum nimic nu se întîmplase. Ea încerca să ignore faptul că el se ferise s-o atingă sau să rămînă singur cu ea. Această evitare o liniştea, dar în acelaşi timp o rănea în amorul propriu aşa că era mai înţelept să nu se mai gîndească deloc la asta.

 În ce pat vrei să dormi, mami? întrebase Adam, cu importanţă, în momentul în care nu i se sugerase să stea acasă şi să doarmă la prînz, în loc să se ducă cu Pierce şi cu David. Poţi să dormi în patul meu şi al lui Pierce. Nu ne supărăm, nu-i aşa, Pierce?

Colţurile gurii lui lăsară loc unui surîs plin de surprindere, în timp ce îşi ridică o sprînceană uitîndu-se la Alicia, care roşise.

 Sigur că nu. Poate dormi în ce pat vrea, cît sîntem plecaţi. Are de unde alege.

 În cazul ăsta, spuse ea încheind nasturii de la jacheta lui David şi pieptănindu-i părul negru cu degetele, am să-mi fac o saltea de paie sub copaci.

- Ba n-ai să-ţi faci. O să-ţi fie frică de şerpi şi de gîndaci şi de alte chestii de-astea.



Alicia îl ciupi de nas pe băiatul ei cel mare.

 Ai dreptate.

Băieţii alergară spre camionetă, întrecîndu-se care să ajungă primul, ca să se aşeze pe locul din faţă.

 Eşti sigură că nu te superi dacă rămîi singură?

Rîsul lui era spontan şi minunat.

 Glumeşti? Dacă ai şti cît de rare sînt aceste ocazii preţioase!

 O.K., zise Pierce. Şi să nu deschizi uşa nimănui, o avertiză el, cu un rînjet batjocoritor.

Alicia le făcu cu mîna; cu un sentiment de înflăcărare ce venea din toată fiinţa ei. Dar pe lîngă această sursă de energie, lăsînd la o parte căldura sufocantă, o năpădea tristeţea.

Cînd se trezi din somn - dormise în patul de sus - Pierce şi băieţii făcuseră un foc împrejmuit cu pietre, nu prea departe de cabană, dar nici prea aproape de copaci.

 Hei, mami, strigă David cînd o văzu cum se uita la ei de la fereastra de sus, facem peşte la grătar. Pierce ştie cum să-i gătească. Nu cobori?

 Aţi curăţat peştele?

 Da.

 Atunci cobor.

În timp ce ei făceau cartofi copţi, porumb şi peşte în pergament, Alicia scosese din cuptor a doua serie de biscuiţi.

 Miroase straşnic, spuse Pierce peste umărul ei, în timp ce ea întindea aluatul în forme.

 Oricum, mai bine decît peştele crud, zise ea strîmbînd din nas.

El rîse.

 Aşteaptă să guşti întîi. Ajungînd lîngă ea, Pierce băgă un deget în castronul cu aluat şi-l băgă în gură. Ea se răsuci brusc.

 Pierce! Eşti mai rău ca băieţii.

 Chiar aşa? Ochii lui de smarald îi jucau a răutate cînd rîse, uitîndu-se la ea. Se aplecă repede şi Alicia crezu că are de gînd s-o sărute, eventual pe nas. Dar la fel de brusc cum se ivise, lumina din ochii lui dispăru şi el se retrase. Întorcîndu-se cu spatele, intră pe uşa de plasă, lăsînd-o să se uite după el, aşa cum făcuse în dimineaţa aceea, întrebîndu-se oare ce făcuse să-l dea peste cap aşa, dintr-odată.

Băieţilor le plăcu masa mai mult ca oricînd. Au mîncat cu toţii afară, stînd în jurul focului. Copiii se agăţau de fiecare cuvînt al lui Pierce, care le povestea cum învăţase el să gătească la foc, cînd a fost la o vînătoare cu tatăl său. Încă o dată, Alicia îi era recunoscătoare. Ea n-ar fi putut să le facă săptămîna atît de fericită. El era exact ce le trebuia băieţilor, o prezenţă masculină, un model. Era evident că ei îi acordaseră un loc lîngă ceilalţi eroi ai lor, tatăl lor şi Carter Madison.

Pierce demonstra că are infinită răbdare cu ei, pentru un om care nu avusese copii şi care nu era nici măcar însurat. Se bucura de compania copiilor de parcă ar fi fost ai lui, numai dacă nu era un actor foarte bun. Îi reţineau atenţia, cînd vorbeau. El dădea importanţă şi crezare spuselor lor, pe cînd ea asculta pe jumătate la sporovăiala lor şi înregistra numai ce considera că era important.

 Repede în pat, amîndoi, spuse el după ce copiii duseseră vasele în cabană.

 O, te rugăm, nu putem să stăm mai mult?

 Nu, zise Pierce, dînd din cap. Dacă mergeţi la culcare fără comentarii, s-ar putea să am o surpriză pentru voi, mîine.

 Ce?

 Nu pot să spun.

 Nu poate să spună, David, că altfel n-ar mai fi surpriză.

Pierce rîse.

 Ai dreptate, Adam. Noapte bună ori adio surpriză.

După sărutările rapide de noapte bună băieţii se duseră să se culce.

 Îţi mai pun puţin vin? o întrebă Pierce cînd rămaseră singuri. Doar foşnetul frunzelor de toamnă şi lemnele ce trosneau din cînd în cînd în foc se auzeau în liniştea profundă.

O găleată din aluminiu servea drept frapieră. O surprinse o dată în plus, după ce masa luă sfîrşit.

 Alb, doamnă, bineînţeles, să meargă cu peştele, spuse cu o voce sonoră, făcînd şi o plecăciune de rigoare. Alicia rămăsese cu gura căscată de plăcere cînd el îi turnă vin din belşug în cana de metal.

 Nu mulţumesc, zise. E foarte bun, dar ajunge.

 Numai puţin. E bun pentru suflet.

 Mă simt foarte bine, nu mai beau.

El rîse.

 Adică nu rezişti la băutură? Asta poate fi periculos.

Au tăcut amîndoi, zîmbind, uitîndu-se unul la altul. Apoi, pentru că asta nu era bine, se uitară în altă parte. Apoi nici n-au mai zîmbit. Pe măsură ce liniştea se prelungea, era şi mai rău. În final, Alicia se ridică, se scutură pe pantaloni şi spuse:

 Deşi am dormit după-amiază, mi-e somn. Îţi mulţumesc, Pierce, pentru această cină minunată. Spăl eu vasele înainte de a mă duce sus.

N-a ştiut niciodată cum de el s-a mişcat aşa de repede. În timp ce ea se aplecă să ia cana cu vin şi să se întoarcă spre cabană, el stătea la cîţiva centimetri, blocîndu-i calea.

 Nu trebuia să te fi sărutat azi-dimineaţă. Corpul îi era crispat.

 Nu, zise ea cu capul în jos, uitîndu-se la ghetele lui, nu trebuia.

 Şi n-ar trebui s-o fac nici acum.

 Nu.

 Dar am s-o fac, oricum.

Înainte ca reflexele ei, încetinite din cauza vinului, să poată răspunde, fusese luată în braţe şi strînsă la piept. Buzele lui erau mai dulci de data asta. Îi savura gura. Îi despărţi buzele cu limba şi cînd o auzi suspinînd de plăcere o sărută în voie.

Dacă iniţial ar fi schiţat cel mai mic gest de rezistenţă, acesta s-a topit ca ceara. Se lăsă pradă gurii lui, pentru că nu mai fusese niciodată sărutată cu atîta pricepere, asta era sigur. Pasiunea lui o speria şi o înfiora. Îi amintea de corpul ei, supus unei îndelungi abstinenţe de la tot ce însemna sexualitate. Urma de jenă dispăruse poate şi din cauza vinului. Se lipi de el.

Sunetele pe care le scotea erau minunate. Erau guturale, sălbatice, ale unui bărbat dornic de dragoste. Simţea o profundă satisfacţie interioară, pentru că ea, văduvă şi mamă, putea excita un bărbat atît de fermecător cum era Pierce.

El începu să o sărute pe obraji, pe nas, pe bărbie, pe lobul urechilor, pe tîmple, pe păr. O mînă o cuprinse de talie, în timp ce gurile lor se întîlniră din nou. Cealaltă mînă îi dădu la o parte gulerul cămăşii. O sărută pe gît.

 Îţi jur că nu pentru asta te-am rugat să stai, spuse el încet. Buzele lui se jucau pe gîtul ei.

 Ştiu. Nu-şi amintea cînd lăsase cana jos şi ridicase braţele, dar acum degetele ei se jucau cu părul lui.

 Am încercat să-mi ţin mîinile acasă. Jur. Dar nu mai pot.

Gura lui se îngemănă cu a ei într-un nou sărut. Limba lui îi deschise buzele cu mişcări ritmice, sălbatice. Mîna lui se strecură din nou sub jachetă, mai mult decît de dimineaţă. O cuprinse de talie şi mîna urcă în sus, spre sîni. Ea îşi ţinu respiraţia.

Un suspin îi ieşi dintre buze cînd mîna lui caldă şi puternică îi acoperi sînul. Îl masă, prin bluza moale de angora, pînă cînd simţi sfîrcul în palmă, îl presă cu degetul mare, dezmierdîndu-l.

 O, Doamne. Pierce scoase o înjurătură printre dinţi şi Alicia avu un sentiment de frustra-re cînd el îi dădu drumul şi se îndepărtă. Pierce se întoarse cu spatele. Ea fugi spre cabană lăsînd uşa să se trîntească după ea. Furia şi umilinţa o năpădiră. Nu simţise în viaţa ei emoţie şi asprime în acelaşi timp.

Îi trebui un timp să-şi revină. A intrat repede în partea de bucătărie a camerei şi a început să spele vasele cu asiduitate. N-avea de gînd să fugă pe scări şi să-şi ascundă ruşinea, ca o adolescentă. Refuzul o contraria dar a naibii să fie dacă l-ar fi lăsat să vadă acest lucru.

El intră pe uşă.

 Eşti bine?

Corpul îi ardea şi avea frisoane, nervii îi erau întinşi la maximum, dorinţa ei nu fusese împărtăşită, toate cele cinci simţuri erau ca biciuite de rachete şi el dorea să ştie dacă ea era bine. În momentul acela îl ura şi abia putu să adune puţin bun simţ şi să scrâşnească:

 Bineînţeles. Aşa cum ai spus, nu ar fi trebuit să mă săruţi. Ar fi mai bine să ne oprim aici. Fără sentimentalisme.

Frustrat de dreptul lui, Pierce îi prinse părul, încet, în pumn şi o întoarse cu faţa la el. O făcuse mai degrabă cu tandreţe, pentru că nu strânse tare.

Nu scosese nici un cuvînt pînă cînd ea nu ridică ochii ostili şi-l privi.

 Am vrut să te sărut, Alicia, şi vreau să continui să te sărut. O trase mai aproape, cu aceeaşi grijă ca să nu o doară. Şi nu vreau să mă opresc aici. Nu vreau să mă opresc pînă cînd nu vom fi făcut dragoste de atîtea ori încît să cădem extenuaţi. Habar nu ai cît de mult te doresc.

Avea dreptate, mai ales acum, cînd el venise mai aproape şi partea de jos a corpului lui se lipi de coapsele ei. Îşi puse obrazul pe al ei şi buzele lui se mişcau pe tîmpla ei. Fiecare particulă din corpul lui ascundea o angoasă şi o durere pe care ea nu le putea identifica.

 Este important pentru mine să ştii cît de mult te doresc şi că motivele pentru care nu fac dragoste cu tine sînt insurmontabile. Altfel... Oftă plin de regret şi făcu un pas înapoi. Încet, îi eliberă părul din strînsoare. Îi studie chipul, dorind cu ardoare să-i citească gîndurile cu ochii lui verzi, pătrunzători. Apoi îi spuse aspru:

 Du-te sus. Strîng eu aici.

Ea nu îndrăzni să comenteze. Dacă ar mai fi stat o secundă, s-ar fi simţit ca o bleagă, implorîndu-l să o ia, indiferent de problemele pe care le avea.



Ce putea fi?

Alicia îl urmări cu atenţie de la fereastra de sus. Era devreme. Surprinzător, se trezise înaintea băieţilor şi nu fusese în stare să mai adoarmă, rememorînd evenimentele tulburătoare din seara trecută.

Pierce alergase de dimineaţă. Treningul de antrenament era transpirat. Era epuizat. Stătea sprijinit de un copac, privind în sus, printre ramuri. Chipul îi era crispat, pradă propriei tulburări. Îşi şterse transpiraţia care-i cădea în ochi şi Alicia îl auzi înjurînd.

Indiferent ce îl tortura, indiferent cu ce obstacol insurmontabil se confrunta, era clar că propriile resurse nu-i erau suficiente.

Alicia nu-şi permitea ca acest lucru să o preocupe. La sfîrşitul săptămînii fiecare pleca pe drumul lui. În acelaşi timp, ea se confrunta cu propria ei problemă pe care trebuia să o rezolve. Trebuia să se preocupe numai de treburile ei.

Şi, totuşi, privind la Pierce care stătea cu capul plecat, obiectivitatea ei dispăruse din momentul în care o sărutase. Chiar dacă el nu ar fi invitat-o, chiar dacă dorea sau nu, ea se implicase deja.

Surpriza pe care Pierce le-o promisese copii-lor se dovedi a fi o plimbare pe motorete, deşi Alicia se lăsă greu convinsă. David se aşezase în spatele lui Pierce, iar Adam o cuprinse pe după mijloc îndemnînd-o să meargă mai repede.

A doua zi dimineaţă a plouat, iar Pierce s-a jucat cu băieţii de-a v-aţi ascunselea şi îi învăţă cum să cioplească beţele pînă cînd ieşi soarele. Alicia a copt nişte negrese şi a făcut o tocană





pentru masă. Au fost pînă la cealaltă cabană constatînd că reparaţiile erau gata. Nimeni nu sugeră ca Alicia şi băieţii să se mute înapoi acolo, iar în aceste două zile Pierce nu întreprinse nici o acţiune romantică. Relaţia lor se transformase într-o companie prietenească. Ceea ce urmă după ce mîncară putea foarte bine să nu se întîmple.

 Aş dori să staţi pe aproape astăzi, băieţii se pot juca pe afară.

Erau la cafea. David şi Adam terminaseră treaba pe care Pierce le-o dăduse şi se jucau cu o minge de fotbal în faţa cabanei.

 Sigur. Oricum, te rog să nu te simţi obligat să ne porţi de grijă în fiecare minut. Dacă ai vreo treabă...

 N-am nici o treabă. El lăsă cana deoparte şi Alicia simţi că e neliniştit. Aştept un musafir diseară la cină.

 O, Pierce, trebuia să fi spus mai demult. Sări de pe scaun ca şi cum ar fi ieşit un arc din el. Plecăm imediat şi eliberăm locul...

 Stai jos, spuse el luînd-o de încheietura mîinii şi forţînd-o să se aşeze pe scaunul de pe care tocmai se ridicase. Vreau să stai şi să fii aici diseară:

Alicia se uită la el neîncrezătoare.

 Cînd vine musafirul?

Ochii lui o fixau.

 De fapt nu e un musafir. E fiica mea.








Patru







Chrissy Reynolds sosi cînd soarele cobora în spatele pădurii. Porsche-ul frînă şi opri în faţa cabanei. Din maşină descinse o tînără înaltă, drăguţă şi zveltă. Fu întîmpinată de David şi de Adam, care, în ciuda instrucţiunilor Aliciei de a nu da buzna pe uşă, au ţîşnit afară pe scări să admire maşina care, pentru ei, era ultimul răcnet.

 Hei, salut, rîse Chrissy, flancată de cei doi băieţi care se uitau curioşi la ea. Am nimerit bine?

 Da, ai nimerit bine. Pierce coborî scările să-şi întîmpine fiica. Deşi mergea cu paşi mari, dar calmi, era la fel de emoţionat ca şi băieţii, cînd a văzut-o. Bună, Chrissy.

Pîndind de după uşa cu plasă, Alicia văzu zîmbetul fericit, dar sfios, al lui Chrissy.

 Bună, tată, o auzi Alicia spunînd, cu ezitare. Fiica lui era de fapt timidă cu el. Nu se mai mira, după ceea ce-i spusese Pierce în dimineaţa aceea:

 Fiica ta! exclamă ea aproape fără glas. Fiica ta? Sări din scaun din nou şi pentru a doua oară el o reţinu. Ea îşi trase mîna, dar rămase aşezată. Mi-ai spus că nu ai copii.

Primul lucru la care se gîndi era că el avea o nevastă şi Dumnezeu ştie cîţi copii, care-l aşteptau acasă. De la moartea soţului ei şi ea avusese o aventură, în Tahoe, dar aia era altceva. Să fii sărutată şi să săruţi un bărbat însurat era deja cu totul altceva.

Se simţea profund rănită de proporţia în care era implicată în ceea ce-l privea pe Pierce. Nu părea să fie genul care să mintă în halul ăsta.

 Alicia, nu te grăbi să tragi concluzii înainte să mă asculţi. Ţi-am spus că nu am avut parte să mă bucur de copii. N-am spus niciodată că nu am copil. Soţia mea şi cu mine am divorţat imediat după naşterea lui Chrissy. Am abdicat de la responsabilitatea mea de a o creşte, în favoarea mamei ei, ceea ce regret amarnic. Am vrut să o văd pe fiica mea săptămînă asta. A devenit foarte important să-mi petrec timpul cu ea. De aceea am invitat-o să vină într-o seară aici şi să ia masa cu mine.

Alicia se mai potolise, dar tot avea impresia că o păcălise.

 Vom pleca înainte de sosirea ei. Sînt sigură că nu se aşteaptă ca tu să ai şi alţi musafiri, cînd doreşti atît de mult să staţi împreună.

 Nu se aşteaptă la nimic. Nu exageram cînd îţi spuneam cît am neglijat-o în timp ce creştea. Vizitele ei erau ocazii extrem de rare. Mama ei şi cu mine nu suportam să ne vedem unul pe altul, aşa că, în momentul în care se perfectau hîrtiile la tribunal, părea că lucrul cel mai bun era să dispar din viaţa lor.

Curiozitatea feminină începu să o roadă instinctiv, ca o insectă care te sîcîie, pe care nu o vezi, dar pe care o simţi. Încercă să o alunge. Dar o pişcase. Murea să afle detalii despre căsătoria lui şi de ce s-a destrămat. Oricum, din moment ce un bărbat nu-i spune fostei soţii nici măcar pe nume, era clar că n-are de gînd să vorbească despre ea. Alicia rămase tăcută.

 Cred că am să gătesc friptură de vacă pentru cină, spuse el. Crezi că e bine?

Era nervos! În ciuda întrebării inofensive, Alicia putea percepe anxietatea ce îl cuprinsese şi faptul că Pierce avea îndoieli în ce privea reîntîlnirea cu fiica lui. Acea vulnerabilitate, atît de neobişnuită la un bărbat ca Pierce, atinse o coardă sensibilă în Alicia.

 E foarte bine, îl asigură ea încet. Pierce, eşti sigur că vrei să stăm diseară aici?

 Da, răspunse el repede. Prea repede.

 Pe post de tampon? Te aştepţi la o dispută? La o scenă?

Pierce rînji strîmb şi dezaprobator.

 Nu. Nimic din toate astea. Vreau numai să fie o seară plăcută pentru ea, asta e tot.

 Am să pregătesc ceva special pentru desert.

 Nu, nu. Nu te simţi obligată.

 Nu mă simt. Şi eu am poftă de ceva dulce.

El ştia mai bine, dar acceptă cu consideraţie oferta ei generoasă.

Acum, cînd Alicia urmărea îmbrăţişarea tatălui şi a fiicei, putea spune că asemenea sentimente de afecţiune erau rare şi plăcute. Pierce o strînse pe Chrissy lîngă el, dar pentru scurtă vreme. O împinse puţin şi se uită la ea.

 Arăţi grozav, ca întotdeauna. Te-ai tuns? Îmi place cum îţi stă.

 Îţi place? Mulţumesc. Mama a avut un şoc. Nu voia să-l tai înainte de căsătorie.

Căsătorie? A cui? A ei sau a mamei ei?

 Ziua cea mare se apropie. Ai emoţii?

Deci Chrissy era viitoarea mireasă.

 Puţine, admise ea, cu un rîs blînd. Dar cred că e firesc.

Sprîncenele lui Pierce se împreunară, în timp ce-şi studia fiica. Simţea că ar fi putut spune mai mult, dar se abţinea. Puse un braţ pe după umerii ei.

 Nu ştiu dacă am chef să te dau sau nu încă.

Chipul fetei străluci de surpriză şi Alicia văzu lacrimi în ochii ei - aceiaşi ochi ca ai tatălui său.

 Îţi mulţumesc că m-ai invitat aici, săptămîna asta, tată. Aveam nevoie de o seară departe de... toate.

El îi strînse umărul.

 Ar fi trebuit să fi făcut lucrul ăsta cu mult timp în urmă. Abia acum realizez ce dor mi-a fost de tine. Vîrsta înaintată are avantajul înţelepciunii, aşa cred.

Ea îi dădu un ghiont în coaste.

 Pescuieşti în ape tulburi. Privi în jos la David şi Adam. Şi ai şi nişte prieteni tineri.

 Iartă-mi impoliteţea, spuse Pierce rîzînd. Chrissy, prietenii mei David şi Adam Russell. Băieţi, fiica mea.

 Bineînţeles că e bătrînă, zise Adam. Erau dezamăgiţi. Cînd li se spusese că va veni fiica lui Pierce la cină, îşi imaginaseră pe cineva cam de vîrsta lor, nu o băbătie de 21 de ani.

Chrissy îşi puse mîinile în şolduri.

 Nu atît de bătrînă să nu joace fotbal. A cui e mingea, asta? Arătă spre mingea ce se rosto-golise sub un tufiş.

 A mea, spuse David cu sprîncenele încruntate. Te las să te joci cu ea dacă mă laşi să mă plimb cu Porsche-ul tău. E grozav! Acasă am un afiş în camera mea. Am vrut ca mama să cumpere unul, dar ea a spus că nu este prac... prac... prac...

 Practic, îl ajută Pierce şi Chrissy rîse.

 Atunci e mai isteaţă decît tata. El mi l-a dat anul trecut, de Crăciun. Am avut o înţelegere în legătură cu fotbalul şi cu maşina. Chrissy se întoarse la tatăl ei şi îşi ridică o sprinceană.

 Îi cunoşti de mult pe David şi pe Adam?

 De duminică seara. I-am salvat în timpul furtunii.

 Glumeşti!

 Nu, nu glumeşte. Ne-a salvat, spuse David.

 Da, ne-a adus pe noi şi pe mama la cabana lui pe o ploaie torenţială şi cu fulgere, dar mie nu mi-a fost frică, adăugă Adam.

Chrissy moştenise sprîncenele expresive ale tatălui ei. Una se arcui întrebătoare cînd se uită la el subtil.

 Băieţii sînt chiar drăguţi. Mama cum o fi?

Alicia roşi pînă la rădăcina părului încercînd să se ascundă în umbra cabanei, înainte de a fi prinsă că trage cu urechea. Dar Pierce se întoarse şi o strigă să iasă. Nu avu nici o alternativă decît să împingă uşa cu plasă şi să coboare scările pentru a fi prezentată oficial.

 Alicia Russell, fiica mea Chrissy.

 Bună, Chrissy, spuse Alicia, simţindu-se dintr-odată stigmatizată. Şi pentru ce? Ea ştia, mai bine decît oricine, că nu se întîmplase nimic între ea şi tatăl acestei fete. Dar cum va reacţiona Chrissy la faptul că ea şi băieţii ei stăteau la cabană, împreună cu Pierce?

 Bună. Mă bucur să te cunosc. Zîmbetul ei era larg, plăcut, prietenos şi sincer. Chiar v-a salvat în timpul furtunii?

 Trebuie să admit că da. Şi cum nu am găsit alt loc după ce cabana noastră a fost avariată de furtună, el a insistat să stăm aici. Alicia se simţea datoare să explice repede, pentru ca fata să nu tragă o concluzie greşită.

Răutăcioasă, Chrissy ridică ochii spre tatăl ei.

 Este un adevărat cavaler{1} în armura-i strălucitoare, comentă ea sec, dar fără ranchiună.

Lăsînd la o parte explicaţia rapidă a Aliciei, 

Chrissy pricepuse situaţia din momentul în care o văzuse. Probabil că nu ştia multe despre tatăl ei, dar ştia că este cunoscător al femeilor. În totalitatea ei, Alicia Russell era genul de femeie pe care el ar fi însoţit-o. Fără a mai pune la socoteală fluidul sexual ce radia între ei, de care puteai fi sigur, dacă stăteai în apropierea lor şi-i vedeai cum se privesc.

 Ce e aia noapte{2} în armură strălucitoare? întrebă Adam.

 Ce-ar fi să discutăm asta la un pahar? sugeră Pierce şi-i conduse spre cabană.

Alicia o plăcu pe Chrissy imediat ce o văzu. Era guralivă şi spontană, sfioasă numai cînd se uita la tatăl ei. Era ca şi cum ar fi vrut să-l îmbrăţişeze, dar se temea. Era clar că de fiecare dată cînd îl privea, îl admira şi-l iubea, dar, în acelaşi timp, nu se simţea pe deplin confortabil. Alicia avu impresia că tînăra femeie dorea cu disperare aprobarea şi afecţiunea lui.

Chrissy le povesti amănunţit despre succesele ei la şcoala de artă şi, pentru că aspira să devină creator de modă, ea şi Alicia se lansară într-o lungă discuţie pe această temă.

Plictisit, David scînci:

 Acum putem să jucăm fotbal?

Pierce se ridică.

 Doamnelor, vă rugăm să ne scuzaţi. Mergem afară să ne mai consumăm din energie.

 Nu, spuse Chrissy, ridicîndu-se. Am promis: Haideţi băieţi. Ei fugiră înaintea ei.

 Fiica ta e foarte drăguţă, Pierce. O tînără inteligentă, plină de viaţă.

 Nu-i aşa? spuse el mîndru, în timp ce o urmărea prin uşa cu plasă. Aş fi dorit să fi putut beneficia de mai multă încredere din partea ei.

 Dar poţi.

El scutură capul.

 N-am fost niciodată lîngă ea. Merita un tată, unul adevărat, şi să ştie că el îi poartă de grijă. Ceea ce s-a întîmplat între mine şi mama ei nu e vina ei, dar ea a fost singura care a suferit pentru asta.

 Cred că ai fi fost acolo, dacă ar fi avut nevoie de tine, spuse Alicia încet.

Se întoarse spre ea şi o privi direct în ochi.

 Aş dori să cred asta, Alicia. Am nevoie să cred asta.

 Nu pare să fie ranchiunoasă. Se uită la tine cu dragoste, fără resentimente. E posibil să aibă nevoie să audă de la tine ce simţi pentru ea. I-ai spus vreodată că o iubeşti?

El stătu în cumpănă un moment, cu sprîncenele adunate.



 Du-te şi tu afară cu ei că aşez eu masa.

 Nu te pot lăsa să faci singură toată treaba.

Ea îi arătă uşa.

 Du-te. Folosise acelaşi ton serios care te lăsa fără replică, pe care-l folosise cu băieţii.

 Da, doamnă. Înainte ca ea să poată reacţiona, o sărută zgomotos şi ieşi pe uşă.

Douăzeci de minute mai tîrziu, Alicia îi chemă pe băieţi înăuntru ca să facă baie înainte de cină.

Ei au protestat mîrîind, dar în final a reuşit să-i bage în casă şi în baie. Duse o tavă cu două pahare şi o sticlă de vin alb de la gheaţă, pentru Pierce şi Chrissy, care stăteau rupţi de oboseală, pe treptele de la intrare.

 Îmi pare rău, dar asta e tot ce avem ca aperitiv, spuse Alicia, lăsînd tava jos.

 Paharul tău unde e? zise Pierce indicînd locul de lîngă el ca să aşeze şi ea.

 Trebuie să am grijă de copii, pentru că altfel va fi inundaţie în baie. Staţi liniştiţi. Biscuiţii trebuie să se mai coacă. Vă chem cînd e masa gata.

Pierce o prinse de mînă.

 Mulţumesc. Privirea lui era plină de recunoştinţă şi nu numai. Îi era recunoscător pentru că le acordase, lui şi fiicei lui, acest moment pentru a fi singuri. Restul, Alicia nu prea putea să-l definească, dar se simţea tulburată.

Cînd Alicia punea mîncarea pe masă, ei veneau ţinîndu-se de mînă. Vorbea Chrissy:

 Poney-ul mi l-ai trimis de Crăciun, îţi aminteşti? Niciodată n-am văzut-o pe mama aşa furioasă. N-am putut să-l ţin decît o zi, pentru că l-a trimis înapoi la grajd.

 A fost întotdeauna o c-ă-ţ-e-a.

 Ştiu cum se scrie{3}, piui David.

 David Russell! Alicia era oripilată.

Pierce părea încurcat şi Chrissy spuse:

 Vezi ce se întîmplă cînd vorbeşti urît despre mama?

 Nu e un cuvînt urît. E cunoscut. Şi nu-mi pare rău că l-am spus, îmi pare rău doar că David l-a auzit. Este un cuvînt nepoliticos, David, şi să nu te aud că-l foloseşti.

 Da, domnule.

Cina a fost excelentă din toate punctele de vedere. Nu le-a scăpat nici un subiect de discuţie. Friptura lui Pierce fu delicioasă, deşi el o complimentă pe Alicia care fiersese tăiţeii tocmai buni. Ducea dorul momentelor cînd ea şi Jim erau împreună şi cînd ea îşi etala talentul culinar făcînd cîte o plăcintă specială cu cremă de lămîie, care era foarte apreciată de toată lumea.

Băieţii nu uitară de plimbarea cu maşina.

Chrissy îi dădu cheile lui Pierce.

 Faci tu asta pentru mine, în timp ce eu o ajut pe Alicia la vase?

 Nu e nevoie, spuse Alicia imediat.

 Dar vreau să te ajut. Şi n-am terminat discuţia despre lungimea tivului pentru anul viitor.

 Atunci chiar mă bucur că îi iau pe băieţi la o plimbare. Pierce luă cîte un pui de Russell sub fiecare braţ şi-i scoase afară pe uşă cu un chiuit vesel.

Chrissy o surprinse pe Alicia zîmbind tandră şi uitîndu-se după ei. Încurcată, începu să strîngă masa.

 Înţeleg că te măriţi în curînd. Ce rochie ţi-ai ales?

Chrissy îi descrise rochia şi culoarea pe care o alesese pentru ziua nunţii. Nu făceau nici un efort să converseze. Alicia se trezi spunîndu-i tinerei femei despre Jim şi despre moartea lui, despre viaţa ei de văduvă, despre serviciul ei, chiar şi despre Sloan şi Carter.

 Te-ai culcat cu tata?

Abilitatea de a şoca pe cineva lăsîndu-l fără replică, printr-o întrebare fără legătură cu contextul, era o altă trăsătură pe care Chrissy o moştenise de la tatăl ei.

Alicia avea mîinile în apa cu săpun. La această întrebare impertinentă, strînse pumnii.

 Nu, zise ea încet. Ridicînd ochii spre Chrissy, repetă: Nu, nu m-am culcat cu el.

 Cred că ar trebui, spuse Chrissy. Nu se uita la Alicia, ci era atentă să pună în ordine paharele în dulap.

 De ce? Aliciei îi era peste măsură să înţeleagă candoarea fetei.

Chrissy o privi, zîmbi şi ridică din umeri.

 De ce nu? Este evident că vă plăceţi unul pe altul. Nu mă înţelege greşit. Nu cred în chestii d-astea. Mă gîndeam... Făcu o pauză şi privi aiurea pentru un moment. Apoi se întoarse din nou spre Alicia, care, aşa cum rămînea mută cînd Pierce o privea, rămăsese şi acum, sub ochii lui Chrissy, identici cu ai tatălui ei. Nu-ţi puteai ascunde gîndurile de asemenea ochi.

 E ceva în neregulă cu tata.

 În neregulă? Ce vrei să spui? .

 Nu ştiu. E schimbat. Chiar şi faptul că m-a invitat aici nu-i este caracteristic. Înaintea vizite-lor mele, era întotdeauna grăbit. Obosisem încercînd să ţin ritmul cu el. Se mişca încontinuu. Acum e meditativ, sentimental. Face lucruri pe care nu le-a făcut pînă acum.

 Ca acela de a invita o biată văduvă şi pe fiii ei să stea o săptămînă cu el?

Chrissy rîse şi se puse în locul Aliciei.

 Evident că ţi-ai dat seama de ce a făcut-o. 

Dacă ai fi arătat ca o vagaboandă, sînt sigură că ar fi fost politicos, s-ar fi asigurat că sînteji în siguranţă, dar mă îndoiesc că ar fi fost atît de ospitalier.

Tulburată, Alicia schimbă privirea. Chrissy o luă de mînă şi o forţă să se uite în ochii ei.

 Dacă ţi-o cere, ai să te culci cu el?

Alicia înghiţi, surprinsă peste măsură, ca să se mai simtă ofensată.

 Nu ştiu.

 Sper s-o faci. Cred că are nevoie de tine.

 Sînt sigură că unui bărbat ca tatăl tău, nu-i lipseşte compania femeilor.

 Sînt convinsă. Dar eu nu vorbesc de sex. Oricum, nu în mod special. Cred că are nevoie de tot ce reprezinţi tu, de căldura şi compasiunea ta. Şi sînt convinsă că e bine pentru amîndoi.

Slavă Domnului, Alicia auzi maşina afară şi era bucuroasă că discuţia nu mai putea continua. Băieţii s-au dus la culcare, aşa încît adulţii puteau să-şi continue vizita. Îşi luară la revedere solemn de la Chrissy şi Alicia ştia că sperau să o mai vadă. Se lăsă pe vine şi-i sărută pe obraji şi nici unul nu se mişcă, deşi obişnuiau să evite asemenea scene de cîte ori era posibil. Era tîrziu cînd Chrissy spuse că trebuie să se întoarcă acasă.

 Chiar trebuie? întrebă Pierce. E loc şi pentru tine.

 Am ore mîine dimineaţă şi după-amiază merg la probă. Mama o să facă mutre dacă nu mă duc. O luă pe Alicia de mîini. Mă bucur mult că te-am cunoscut. Vă invit oficial, pe tine şi pe băieţi, la nuntă.

 Mulţumesc. O să vedem.

Chrissy o trase încet şi o îmbrăţişa scurt.

 Ţine minte ce ţi-am spus. Ai permisiunea mea. Chrissy îi făcu cu ochiul înainte de a se în-toarce şi Alicia evită ochii întrebători ai lui Pierce.

 Mă duc să o conduc, zise el.

Timp de o jumătate de oră, Alicia stătu în faţa căminului, frunzărind o revistă. Vocile lor ajungeau, din cînd în cînd, pînă la ea. La un moment dat i se păru că o aude pe Chrissy plîngînd, dar nu era sigură. În cele din urmă auzi motorul pornind şi roţile scrîşnind pe drumul acoperit cu pietriş.

Trecu un timp pînă ce Pierce intră înăuntru şi, gîndindu-se că s-ar putea să vrea să rămînă singur, Alicia se îndreptă spre scări. Nu dorea cu nici un chip să creadă că stătuse special ca să-l aştepte. Abia atinse prima treaptă cînd el intră.

 Te duci la culcare?

 Da, mă gîndeam...

El întinse mîna.

 N-ai vrea să stai cu mine puţin, Alicia?

Inima începuse să-i bată tare şi nu putea să spună exact de ce. Poate pentru că era linişte şi erau singuri. Poate pentru că el stinsese toate luminile cu excepţia unei lămpi cu lumină slabă, ce dădea cabanei un aer de intimitate în fiecare ungher. Poate pentru că vocea lui, uşor iritată, era puternic emoţionată cînd îi pronunţă numele. Oricum, indiferent de motiv, tremura în timp ce se întoarse de la scări şi luă mîna ce fusese întinsă spre ea. El o trase să se aşeze lîngă el, pe canapeaua moale, cu tapiserie fină.

 Îţi mulţumesc pentru această seară.

 N-ai pentru ce. Zău că nu, spuse ea, cînd observă ochii lui sceptici. Mi-a plăcut să joc rolul de gazdă.

 Oricum, îţi mulţumesc. Cred că Chrissy s-a simţit bine. A fost doar o ocazie rară pentru a uita circul pe care-l face mama ei cu privire la nuntă.

Alicia lăsă la o parte bunul simţ şi se aventură pe un teren pe care îl considera la fel de exploziv ca o mină. Începu uşor:

 Chrissy nu pare prea emoţionată de nunta ei. Îşi iubeşte logodnicul?

 Cred că trebuie să simtă puţină afecţiune pentru el. Este un tînăr agreabil. Dar nu cred că-l iubeşte.

 Atunci de ce...

 Este împinsă să facă o căsătorie bună.

Bună pentru mama ei, asta e.

 Înţeleg.

 Nu, nu înţelegi, dar aş vrea să-ţi explic. Este o poveste lungă, plictisitoare.

 N-am altceva de făcut, zise ea, simţind că el are nevoie să vorbească.

 Ai putea să dormi.

 Mai degrabă aş asculta.

 Nu pot să mă descarc pe tine.

 Eu am discutat cu tine problemele mele, noaptea trecută. Cîteodată, străinii sînt cei mai buni ascultători.

 Sîntem încă străini? Ea a fost prima care îşi luă ochii de la privirea aceea autoritară. El oftă profund. Ei bine, ascultă. M-am căsătorit de tînăr şi ca un prost. Dottie mă considera o pradă bună, un inginer care promitea. Era drăguţă, avea un corp superb şi o înclinaţie specială pentru sex. Căzusem în capcană şi ea şi-a înfipt ghearele în mine, înainte să-mi dau seama de asta. Nu ne potriveam. Aveam ţeluri şi priorităţi diferite.

Căsătoria a fost sortită eşecului.

Continuă să-i explice că soţia lui, care provenea dintr-o familie foarte numeroasă, se supărase cînd el investise o mare parte din economiile lui şi o mică moştenire, într-o companie nouă, urmînd să mai locuiască o vreme în casa veche. Banii au început să fie bine chivernisiţi şi nu mai

puteau fi membrii clubului pe care-l frecventau şi nici să se mişte în voie. Atunci rămăsese ea însărcinată.

 Mă făcuse să mă simt ca un anormal ale cărui pofte trupeşti nu-i lăsau timp pentru contraceptive, cînd de fapt patul conjugal era locul unde eram cel mai puţin compatibil.

Alicia înghiţi şi era alarmată să descopere că nodul din gît era de fapt o gelozie rece.

 Am ameninţat-o că o omor numai dacă se gîndea să avorteze. După concepţiile de azi sînt sigur că atitudinea mea părea de netolerat şi incredibil de puritană. Cu toate astea, aşa m-am simţit. Şi încă mă simt. Curînd după naşterea fetiţei, am convenit că am fi mult mai fericiţi dacă nu ne-am mai vedea. Dottie mă urăşte pentru că am contribuit la eşecul vieţii ei. Sînt singurul lucru pe care şi l-a dorit, după care a alergat, dar pe care nu l-a putut avea.

Îşi trecu mîinile prin păr.

 Dar eu mă acuz pe mine pentru această căsătorie eşuată, pentru că n-ar fi trebuit, din capul locului, să mă însor cu ea. Iar ca părinte, asta vorbeşte de la sine. Nici măcar nu-mi cunosc fiica. N-am fost lîngă ea cînd era copil, cînd era tînără, adolescentă. Acum este obligată să se căsătorească, ceea ce o va face groaznic de nefericită şi eu nu pot să fac nici cel mai neînsemnat lucru să împiedic asta. Orice intervenţie din partea mea ar fi declararea celui de al treilea război mondial cu Dottie. Şi totuşi simt că trebuie să fac acest unic lucru important pentru fiica mea înainte... S-a oprit brusc.

 Înainte de ce?

 Nu contează. Cred doar că ea vrea ajutor pentru a ieşi din această porcărie şi nu ştie cum să-l ceară, l-am spus să încerce să-i ţină piept maică-si. Ştiu că n-o s-o facă.

 Chrissy e o femeie inteligentă. Nu poate fi forţată să accepte o căsătorie dacă nu vrea.

 N-o cunoşti pe Dottie. Este şmecheră ca George Patton! Şi la fel de umanitară ca Nero! Cînd îşi pune mintea să facă ceva, oamenii preferă să se umilească şi să tacă pentru a evita scandalul.

 Dar tu nu ai făcut asta.

El întoarse capul şi îi fixă ochii.

 Nu, slavă Domnului. Sper, doar, ca fiica mea să înţeleagă la timp greşeala pe care o face. La dracu, mama ei îl vrea pe acel tînăr de ginere pentru numele pe care-l are. Probabil că Chrissy nu-l place, dar nu mai poate suporta. Singura fericită va fi Dottie.

 La timpul potrivit Chrissy va şti ce să facă.

 Oare? Nu va mai avea cînd să-mi mulţumească. Pentru că am fost un părinte zgîrcit, 

m-am recompensat făcîndu-i cadouri - poney şi un Porsche. Nu i-am dat niciodată o conduită, un sens al valorilor, ceva care este într-adevăr important. Doamne, e o minune că nu mă dispreţuieşte.

Conştientă de ce face, Alicia îi puse la loc cîteva şuviţe de păr mătăsos ce-i stăteau pe frunte.

 Nu eşti atît de ticălos pe cît te zugrăveşti singur, Pierce. Şi nu-ţi face probleme pentru Chrissy. Are capul pe umeri.

 I-am spus în seara asta că o iubesc, zise el cu voce scăzută.

Deci, sfatul ei, subtil, fusese urmat.

 Şi ce-a făcut?

El zîmbi.

 A început să plîngă, m-a îmbrăţişat şi mi-a spus că şi ea mă iubeşte.

 Mă bucur, Pierce. Mă bucur foarte mult pentru voi amîndoi.

El ridică un genunchi ca să se poată uita la ea. Aplecîndu-se în faţă, îi căută ochii.

 Trebuie să-ţi mulţumesc pentru succesul din seara asta. Nu pot să-ţi spun cît de important a fost pentru mine.

 S-ar fi întîmplat, oricum, mai devreme sau mai tîrziu. Tu ai vrut să fie aşa. Chrissy la fel. Eu doar am sugerat ceea ce plănuiseşi deja.

El îi atinse obrazul cu vîrfurile degetelor.

 Ce anume te-a făcut să îmi spui asta? Ce te-a făcut să fii atît de înţelegătoare, pe aceeaşi lungime de undă cu alţi oameni şi să ştii ce-l mişcă pe fiecare?

 Nimic. Întotdeauna am fost egoistă.

 Nu-mi vine a crede. Vocea lui, gravă şi blîndă, atingea locuri sensibile ce nu trebuiau atinse. Simţea că vocea lui o mîngîie, că se pisiceşte, plină de tandreţe, pe fiecare centimetru al corpului ei.

 Crede-mă. De cînd mă ştiu m-am gîndit numai la mine, altfel nu mi-aş fi dus viaţa alături de oameni care să-mi poarte de grijă. Întîi părinţii, apoi Jim. Nu m-a preocupat nimic altceva decît propria mea fericire şi ce trebuiau ei să facă pentru asta. Cînd l-am pierdut pe Jim am transferat toată responsabilitatea pentru viaţa mea asupra lui Carter. E mai simplu să faci asta, vezi? Apoi, nu poţi fi tu cel acuzat dacă lucrurile merg prost.

Dădu din cap cu tristeţe şi, pentru a puncta acest lucru, îşi puse mîna peste mîna lui.

 Pierce, în sufletul meu ştiam că Carter nu mă iubeşte, chiar înainte de a o întîlni pe Sloan. Aproape că l-am lăsat să-şi ruineze viaţa, să-şi rateze şansa la fericire, cu scopul de a-mi asigura mie viitorul

 Nu fi atît de dură cu tine. Te gîndeai la băieţi.

 I-am folosit ca pe o scuză. Furată de gînduri, se juca tristă cu nasturii de la cămaşa lui. Familiaritatea aceasta nu i se părea deloc anormală. În final, m-am trezit că sînt om în toată firea, că trebuia să fiu pe deplin responsabilă pentru viaţa mea şi a fiilor mei. Pentru prima oară, stăteam pe propriile picioare. Acum mă simt mai bine, dar cîteodată e foarte greu.

 Nu cred să existe cineva căruia să nu-i fi fost frică într-un moment sau altul. El îi ridică mîna la gură şi-şi lipi buzele de palma ei.

 Ce-ai vorbit cu Chrissy?

Mai mult ca sigur că i-a simţit pulsul sub degetul pe care-l ţinea la încheietura mîinii ei pentru că ridică ochii spre ea. Genele lui erau lungi, negre şi foarte dese. Ea dorea să le mîngîie cu degetele.

 De-ale noastre. Nimic mai mult.

 A întrebat de noi?

 Da.

 Ce dorea să afle?

Alicia ştia unde putea duce un răspuns adevărat. În aceste condiţii, cel mai bine era să evite adevărul. Dar nu dorea asta. Voia să meargă pînă la capăt. Dă-le la naiba de consecinţe.

 Chrissy m-a întrebat dacă m-am culcat cu tine.

 Şi ce i-ai spus?

 Că nu.

 Şi ce-a zis?

Alicia îşi umezi buzele.

 A spus că ar trebui, că ar fi bine pentru amîndoi

 Perfect de acord. Ştiu că ar fi al naibii de bine pentru mine. Îi luă faţa în mîini şi îşi adînci ochii arzînd strălucitor în ochii ei. Văzu un dor nespus, o nevoie puternică la fel ca şi a lui.

 Tu ce zici?

 Cred că ar fi o satisfacţie reciprocă. Zarurile erau aruncate.

 Nu mă pot implica mai mult. O să facem dragoste şi atît. Nu vreau să suferi mai tîrziu.

 Înţeleg.

 Înţelegi? Chiar înţelegi, Alicia? Pentru că trebuie să ştiu acum.

 Nici eu nu mă pot implica.

 Sîntem doi oameni care ştiu ce fac, corect? Sîntem amîndoi de acord.

 Da. • v

 Fără regrete ulterioare.

 Fără.

 Doar pentru o noapte. Fără obligaţii. Fără să acordăm o semnificaţie specială acestui lucru, să-l luăm ceea ce este, o descărcare fizică, un schimb de hormoni. De acord?

 Da. Ultimul cuvînt venea ca o pledoarie pasionată, iar trupul ei se lipi, plin de dorinţă, de al lui.

Îşi plimbă degetele pe buzele ei, urmărindu-le forma înainte ca gura lui să le sărute. Fără un preambul, limba lui se mişca liberă, nestăpînită, cercetînd şi gustînd-o.

Încolăcindu-şi braţele în jurul ei, se ridică şi o făcu şi pe ea să se ridice în picioare. Nedezlipindu-şi gura de a ei, o duse spre pat, aşa îmbrăţişaţi cum erau. Gemeau de plăcerea de a se simţi unul pe altul. Fără un cuvînt, el îi scoase bluza din pantaloni.

Îşi cufundă capul între sînii ei şi-i sărută prin bluză, cu toate că, în acelaşi timp, îi descheia nasturii. Cînd îi dădu bluza peste umeri, sînii ei erau umezi iar sfîrcurile erau trandafirii şi strînse sub sutienul transparent.

El se calmă forţat, impunîndu-şi să încetinească, să nu facă ravagii, ci să savureze. Mîinile cuprinseră sînii posesiv, dar tandru şi o dezmierdă cu mişcări lente.

 Eşti minunată, şopti el.

Mîinile Aliciei se încolăciră în jurul gîtului lui şi îşi lăsă capul pe pieptul lui, auzind cum îi bate inima. Mirosea a colonie scumpă, cu iz de pădure, şi Alicia inspiră cu plăcere.

Mîinile lui agile îi descheiară sutienul. Cînd îl

scoase şi-l lăsă să cadă pe podea, Alicia îl privi cu răceală. Dar ochii lui erau încîntaţi.

 Ai nişte sîni minunaţi, Alicia. Minunaţi.

Ochii, cuvintele, apoi mîinile şi buzele confirmară lucrul ăsta. O acoperi de sărutări, ridicîndu-i sînii cu palmele. Sfîrcurile înfloreau sub degetele lui, iar limba lui se juca leneşă cu ele, în timp ce tensiunea creştea în amîndoi.

 Vrei să te dezbraci singură? întrebă Pierce cu o autoconstrîngere impusă.

 Vrei să mă dezbraci tu?

 Foarte tare.

Alicia îşi scoase pantofii rămînînd în picioare în faţa lui, îngăduitoare. Ochii lui emanau căldură, alunecînd de la sîni în jos spre talie. Îi scoase cureaua şi, cu mişcări lente, descheie pantalonii de jerse pe care-i pusese pentru vizita lui Chrissy.

Îi lăsă in jos cu mîinile de-a lungul coapselor şi picioarelor pînă ce Alicia ieşi din ei.

 Ştiu deja ce picioare frumoase ai, şopti el alintîndu-se, în timp ce se ridica. Prinzînd elasticul de la chiloţi cu degetele mari, începu să-i lase în jos. Brusc, o simţi tensionată, şi-şi retrase mîinile.

 Am greşit cu ceva?

 Nu, dar... Stînjenită de acest acces de pudoare puse mîinile pe pieptul lui şi începu să-i descheie cămaşa. Dorea demult să-şi lipească faţa de pieptul lui, dar nu avea curajul. El rămase

nemişcat, lăsînd-o să-l examineze. Sfîrcurile lui erau închise la culoare şi plate. Curioasă, atinse unul cu vîrful degetului şi sfîrcul se strînse. Îl auzi respirînd printre dinţi. Era bine sau rău? Nu-şi amintea să fi făcut acelaşi lucru cu Jim.

Nu sînt bună la chestii din astea, se gîndi ea deprimată. N-o să mă placă. Nu ştiu ce trebuie să fac. Se căsătorise cu Jim înainte de eliberarea sexuală a femeii. Acum se simţea ignorantă, fără experienţă şi distrusă.

Pierce sesiză lucrul acesta şi-i puse mîinile, încet, pe umeri.

 De ce nu te urci în pat?

Ea se întoarse, dădu la o parte pătura în timp ce el îşi scoase restul de haine. Alicia se aşeză în pat, refuzînd să se uite la el, deşi putea să vadă, cu coada ochiului, că era gol. El se apropie şi puse un genunchi pe pat.

 Alicia? întrebă încet. Se aplecă, luîndu-i o mînă şi punînd-o pe coapsa lui. Ea închise ochii de teamă. Pierce îi mîngîie mîna. Vrei să ne oprim? Spune-mi.

Preocuparea din tonul lui o făcu să-l privească. Îi văzu pielea netedă şi bronzată, muşchii încordaţi, masculinitatea.

Dar mai puternic decît dorinţa lui, decît corpul lui, era caracterul lui. Chiar şi acum, era dispus să o lase pe ea să decidă. Un puternic sentiment, foarte aproape de dragoste, o inundă pe Alicia. Îşi aminti de discuţiile lui cu copiii, cum îi făcea să stea nemişcaţi, cu atenţia concentrată, cum îi făcea să rîdă cu lacrimi. Îşi amintea de momentele în care-l surprinsese privind-o cu tandreţe, cu un dor ce depăşea dorinţa sexuală. În ciuda faptului că-i spusese ceea ce-i spusese despre el, era un om bun, grijuliu, şi Alicia dorea să facă o încercare cu acest om.

Încet, degetele ei se curbară pe coapsa lui, mîngîindu-l uşor.

 Nu, nu vreau să ne oprim.

Fără grabă, se întinse lîngă ea şi o strînse lîngă el. O ţinu în braţe mult timp înainte de a o săruta. Cînd o făcu, buzele lui erau moi şi ea se relaxă. Coborînd mîna, îi scoase chiloţii, avînd grijă s-o facă încet, să nu o sperie.

Pierce îi privi goliciunea şi Alicia se lăsă privită cu smerenie. Cînd el se uită din nou la ea, ochii îi străluceau de plăcere şi zîmbetul lui era o dezmierdare mută. O mîngîia fără grabă, amînînd momentul culminant. Ea torcea ca o pisică sub mîngîierile şi sărutările lui.

Îşi privea mîinile în timp ce o mîngîia, văzînd-o cum se destinde. Alicia se minuna că nu roşeşte de ruşine. Emoţia ei mai degrabă creştea, urmărindu-i fiecare mişcare şi privindu-l cu ochi de amantă.

Actul în sine se apropia şi Alicia răspundea căutărilor lui. Îl acceptă, în timp ce buzele lui îi căutau grăbite sînii. O invadase complet şi plăcerea pulsa în ea ca stropii unei cascade magice.

 O, Doamne, e bine, şopti el în-urechea ei. E atît de bine, Alicia.

 Pierce. Îi spuse numele încet. Corpul ei era una cu al lui. Oare uitase sau mai trăise vreodată asemenea momente?

 Şşş, spuse el. Nu ne grăbeşte nimeni. Nu sîntem la concurs. Relaxează-te, draga mea. Trebuie doar să simţi cum te iubesc. Doar să simţi.

Alicia nu voia să se poarte prosteşte sau să facă ceva de care să-i fie ruşine, dar cînd se simţi relaxată şi ştiu că va fi luată de valul emoţiei, i se dărui cu toată fiinţa ei, îngropîndu-şi faţa la pieptul lui.

 Pierce! strigă Alicia ca şi cum lumea ei explodase în milioane de bucăţi.

Îl auzea ca prin ceaţă şi erau o singură fiinţă. Era ca în al nouălea cer şi... trist.










Cinci





El îi prinse şuviţe de păr auriu intre degete şi încercă să numere faţetele briliantelor din ochii ei. Îi sărută sînii plini, adulmecîndu-i.

 Eşti atît de dulce. Cuvintele se evaporau de pe pielea ei.

 Oare?

 Foarte, foarte, foarte. Pierce punctă confirmarea cu sărutări mărunte pe gîtul ei. Reveni cu capul pe pernă.

 De cînd a murit Jim?

 De trei ani.

 Şi-ai stat trei ani fără nici un iubit?

 Ce te face să spui asta? Fusese chiar atît de nepricepută, de penibilă? Se retrase de lîngă el.

El zîmbi cu afecţiune şi o trase înapoi spre el.

 Aş fi putut să jur, dar n-ai de ce să te aperi. Buzele lui se plimbară pe fruntea ei, iar mîna se balansa pe talie, şold şi coapsă. E bine de ştiut.

Vorbele lui îi plăcură şi se cuibări mai aproape.

 A fost unul, se confesă ea repede.

 Carter.

Puse mîna pe pieptul lui şi începu să-i pipăie alene părul des şi zbîrlit. Zîmbind numai pentru ea, Alicia spera ca această urmă de gelozie din vocea lui să nu fie un produs al imaginaţiei ei.

 Nu, n-a fost Carter.

 Nu Carter?

Ea dădu din cap.

 Ţi-am spus care a fost relaţia mea cu Carter. Dacă am fi făcut dragoste vreodată, chiar dacă ne-am fi căsătorit, cred că am fi avut impresia că îl înşelăm pe Jim. Eu şi Carter eram prea buni prieteni ca să fim amanţi.

 Deci, a fost altcineva?

 N-a fost altcineva. Altcineva nu a fost decît pentru o noapte. A fost foarte drăguţ, nimic mai mult în afară de faptul că m-a făcut să realizez că nu eram moartă încă, deşi Jim era. Şi că am fost necinstită cu mine însămi să-l iau pe primul venit. Nu mai spun ce incorect era fată de Carter.

Cîtva timp, Pierce stătu nemişcat. Mîinile lui nu o mai mîngîiau. Abia mai respira. Greşise oare, povestindu-i despre noaptea petrecută la Tahoe?

 M-ai minţit, Alicia.

Speriată, ea se ridică şi privi spre chipul lui umbrit.

 Te-am minţit?

El îi puse mîna pe după gît, mîngîindu-l încet. Părul ei era ca un magnet care atrăgea fiecare rază de lumină, aşa cum se revărsa pe mîna şi pe braţul lui, atingîndu-i pieptul.

 Ai minţit cînd ai spus că această noapte nu va avea nici o semnificaţie specială. Jucîndu-se cu părul ei printre degete, o trase încet înspre el şi o sărută. A fost un sărut infinit de tandru. Pentru tine, asta este mai mult decît sex, nu-i aşa? Înseamnă ceva?

Pierce văzu cum genele i se umplu de diamante şi aşteptă pînă cînd ea ridică ochii plini de lacrimi spre el.

 Da. înseamnă, spuse cu o voce răguşită. Ar trebui să însemne, altfel n-aş fi aici.

 Alicia. Îi cuprinse talia şi o trase peste el. Greutatea sînilor se odihnea pe pieptul lui. De data asta, sărutul n-a mai fost la fel de tandru. Ea răspundea fiecărui impuls.

Buzele lor erau umede. Alicia îşi plimbă un deget pe buza de jos a lui Pierce, gîndindu-se la plăcerea de a-l gusta.

 Şi tu ai minţit, Pierce?

El îi puse capul în scobitura umărului lui. Închise ochii de plăcerea de a o avea lîngă el. Mîna lui i se plimba pe spate şi ajunsese la rotunjimea feselor. O strînse lîngă el şi cînd o auzi gemînd de plăcere, ştiu că putea face din nou dragoste cu ea. Mereu şi mereu.

 Da. Te-am minţit şi pe tine, m-am minţit şi pe mine.



Puţin înainte de revărsatul zorilor, Alicia îl lăsă pe Pierce dormind, îşi strînse lucrurile, trecu repede pe la baie şi o zbughi pe scări. Îşi puse cămaşa de noapte şi reuşi să se strecoare în pat lîngă Adam, fără să-l trezească. Se simţea ridicolă, furişîndu-se în pat ca o adolescentă care venise acasă tîrziu, dar era destul de greu să le explici copiilor de azi ce e aia moralitate. Dacă ar fi fost ambiguă în explicaţii, ce-ar fi zis băieţii, că s-a culcat cu Pierce?

Abia adormise cînd îi simţi că se mişcă. În şoaptă, copiii s-au dus jos. Cîteva minute mai tîrziu Alicia auzi apa la baie. Apoi îl auzi pe Pierce spunînd încet:

 neaţa. V-aţi şi trezit? Mama voastră doarme încă?

Mai devreme sau mai tîrziu tot trebuia să se scoale şi să dea ochii cu ei, dar rămăsese sub pătura subţire, înspăimîntată de data asta. Oare ce credea Pierce despre ea acum? Ce credea ea despre ea însăşi? De ce acum un minut era năucă şi incapabilă să mai respire vis-à-vis de tot ce se întîmplase între ei noaptea trecută şi în secunda următoare îi era ruşine de tot?

Nimic din viaţa ei de adultă nu o pregătise pentru a împărţi patul cu un om ca Pierce. Nu exista loc pe corpul ei pe care să nu-l fi explorat amănunţit şi pe care să nu-l cunoască la modul intim. Jim fusese un bărbat drăguţ, cinstit, dar ceea ce făcea el era imatur în comparaţie cu extazul evident al lui Pierce.

Îşi folosise tot trupul, nu numai mîinile, buzele sau sexul, dar şi pielea şi părul şi toate cele cinci simţuri, inima şi mintea. Probabil că îşi concentrase toate forţele în ce o priveşte, făcînd-o să creadă că nici o altă femeie pe lumea asta nu fusese vreodată iubită aşa.

Amintindu-şi tot ce făcuse, tot ce i se făcuse, roşi ca o fată bătrînă. Cei care o cunoşteau bine ar fi rămas şocaţi de purtarea ei extravagantă, de toată atitudinea ei. Părinţii ei prietenii, Sloan şi 

Carter. Ei, poate Sloan şi Carter nu, se gîndi ea zîmbind, amintindu-şi de pasajele amoroase din ultimele cărţi ale lui Carter.

Dar ei erau ei şi ea era ea. O nouă ea. O ea pe care tocmai o cunoscuse. Vechea Alicia Russell era fermecată, îngrozită şi intrigată de femeia din ea ce se născuse noaptea trecută.

Stătuse destul. Jos, micul dejun era în plină desfăşurare. Era timpul să se ducă şi ea. Îmbrăcă un costum de velur, îşi dădu cu o perie prin păr şi se apropie timorată de scările abrupte. Adam o văzu primul.

 neaţa, mami. Am dat din picioare noaptea trecută? Se întoarse către Pierce. De cîte ori dorm cu ea, spune că o lovesc.

 Nu ştiu. Nici măcar nu se uitase la Pierce, care se sprijinea de dulap, sorbindu-şi cafeaua. Ochii ei nervoşi abia îl zăriră. Avea doar pantalonii pe el. Inima Aliciei începu să pulseze tare şi să-i gîdile stomacul. Cunoştea textura pielii lui, îşi amintea tot.

 Bună dimineaţa, David.

 neaţa. Ai faţa roşie?

 Da? Alicia îşi duse mîinile îngheţate la obrajii care ardeau.

 De ce ai faţa aşa de roşie, mamă? Întrebă Adam băgîndu-şi lingura în gură.

- N-nu ştiu.

 Hai că eşti nostimă, comentă David. Dă-mi gemul, te rog.

Alicia se întinse după borcanul cu gem de struguri, dorind să i-l arunce în cap fiului ei. Trecu un moment penibil, înainte ca ea să aibă destul bun simţ să se uite şi la Pierce.

 Vrei cafea? întrebă el calm.

Asta era de ajuns, Ochii lui, expresia blîndă, inflexiunea vocii lui îi spuneau că totul era în regulă. Se relaxă.

 Te rog.

El turnă cafeaua şi ea se aşeză la masă puţin înainte ca genunchii să îi cedeze. Marginea pantalonilor lui era puţin mai jos de ombilic. Locul acela o hipnotiză. Îl investigase aseară pe întuneric, dar simţea o nevoie dureroasă să-l atingă, să-l sărute şi să-i mulţumească pentru noaptea minunată - fusese fantastic. Niciodată nu s-a simţit mai feminină, mai dorită.

 Vrei să mănînci ceva?

 Doar puţină pîine prăjită. Nu mi-e foarte foame.

 Nici mie.

Pentru un timp, ce păru fără sfîrşit, se uitară unul la celălalt transmiţîndu-şi o mie şi unu de mesaje tăcute. Parcă David o întrebase ceva şi se lăsă provocată. Pierce aduse o farfurie cu pîine prăjită, o puse pe masă şi se aşeză vis-à-vis de ea.

 Îţi vine foarte bine culoarea asta.

Costumul era prea frumos ca să transpiri în el.

 Mulţumesc.

 Ai dormit bine?

Gura lui era atît de frumoasă!

 Da. Tu?

 Visele m-au împiedicat să dorm prea profund.

Şi această gură a lui care vorbea o făcuse să se simtă atît de frumoasă.

 Îmi pare rău.

El îşi amintea toate momentele şi toate locurile pe care le sărutase şi ochii i se dilatară.

 Nu contează. Au fost vise frumoase.

 Mami, sîntem ca ăia de pe cutie.

Alicia îşi luă ochii de la Pierce şi privi spre Adam.

 Poftim? zise ea vag.

 Uite. Copilul arătă spre poza de pe cutia cu fulgi de porumb. Stau toţi în jurul mesei şi mănîncă micul dejun. Doi băieţi, adică eu şi David şi mama şi cu tata.

 Ba nu sîntem ca ei, deşteptule, spuse David. Pierce nu poate fi tatăl nostru. Întîi ar trebui să se însoare cu mama.

Buza lui Adam tremura nervos. I

 Da, dar atunci ar fi acelaşi lucru, nu-i aşa, mami? Ea nu răspunse. Era prea alarmată, de faptul că faţa lui Pierce pălise brusc şi în ochii lui apăruse o lumină îngheţată, rece şi fragilă.

 Cam aşa ceva. Şi, David; te rog să nu-i mai vorbeşti aşa, zise ea, absentă. Inima ei, care pînă acum dansa de bucurie, era acum de plumb, scufundată în disperare.

 Dacă aţi terminat, ce-ar fi să vă duceţi afară să vă jucaţi?

Copiii erau bucuroşi că au scăpat de treabă şi se îndreptară spre uşă:

 Ar fi grozav dacă Pierce ar fi tatăl nostru, nu-i aşa, David?

 Da, am fi ca şi copiii lui şi Chrissy ar putea să vină să ne vadă şi ne-am putea plimba din nou cu Porsche-ul.

 Mamă, ce bine! Şi ar fi sora sau mătuşa noastră?

 Sora noastră. Tu nu pricepi chiar nimic?

 Da e prea bătrînă să fie sora noastră.

Uşa cu plasă se trînti în urma lor şi zgomotul acela accentuă liniştea ce se lăsase în cabană.

Pierce puse jos ceaşca de cafea. O pusese cu mare grijă, ca şi cum, dacă nu ar fi făcut aşa, ar fi dat cu ea de toţi pereţii. Se uita la ceaşcă. Maxilarul îi era rigid ca fierul. La tîmplă, o venă pulsa puternic. Îşi trecu mîna prin păr, cu degetele încordate, pe care apoi le strînse în pumn.

Alicia se îngrozi de această transformare. Nu pentru că-i era frică de el, ci pentru că intuia ce însemna această metamorfoză.

 Pierce, sînt doar nişte copii, pledă ea. Nu-şi dau seama de implicaţiile cuvintelor pe care le-au rostit. Ei ştiu doar că familia noastră este incompletă şi-i supără faptul că nu au tată. Pierce, nu da importanţă la ce au spus ei.

Zîmbetul lui era îngheţat.

 Asta este o vagă reminiscenţă a ceea ce am convenit aseară. Dar a avut importanţă specială, nu-i aşa, Alicia?

 Credeam că am stabilit deja că da. Atinsese o coardă sensibilă. Şi ăsta e un motiv să te enervezi?

 Bineînţeles că da, ţipă el, sărind de pe scaun.

Din fericire băieţii chiuiau pe afară la o veveriţă şi nu-l auziră. În schimb, Alicia îl auzi, iar el îşi domoli vocea:

 Da, sînt nervos.

 Pentru ce? Îşi reveni repede. După ceea ce se întîmplase noaptea trecută, nu era cazul să ştie ce se întîmpla cu el? Cum te poţi enerva că un copil de cinci ani aduce vorba de căsătorie?

 Nu sînt supărat pe Adam. O, Doamne, Alicia, crede-mă. Sînt supărat pentru că noaptea trecută a fost minunat, pentru că eşti o femeie de care aş putea să mă îndrăgostesc foarte tare, pentru că vreau să fiu tatăl copiilor tăi şi să am parte de ce nu am avut cu Chrissy.

Ea privi în jurul ei, mişcîndu-şi mîinile fără rost.

 Nu te înţeleg. Ce e rău în asta?

O apucă de umeri şi o scutură încet.

 Pentru că nimic din toate astea nu se poate întîmpla. Rosti apăsat fiecare cuvînt.

Îi dădu drumul şi ea se clătină. Pierce se întoarse cu spatele şi se duse la fereastră, uitîndu-se afară la Adam şi la David care adunau vreascuri punîndu-le deasupra lemnelor pe care el le stivuise cu o zi înainte. Pierce închise ochii cu durere şi ar fi dorit să-şi astupe urechile pentru a nu le auzi conversaţia.

 Aşa ne-a învăţat Pierce să facem,

 David, de unde ştie el atît de multe lucruri?

 Pentru că e bătrîn, ca un tată. Taţii ştiu să facă o mulţime de lucruri.

 Crezi că o să fie mîndru de noi dacă le punem pe toate?

 Sigur. Deja este mîndru de noi. Nu ţii minte? Aşa a spus.

Alicia dorea ca el să se explice. Cum n-o făcea, luă ea iniţiativa. Forţa nota şi ştia asta, dar n-avea de gînd să-l lase fără să afle sau să înţeleagă.

 De ce nu se poate întîmpla?

 Nu se poate, crede-mă.

 De ce?

 Te rog, lasă.

 E o altă femeie?

El se întoarse spre ea. O sorbea din ochi şi amîndoi emanau o dorinţă nedisimulată.

 Aş vrea să fie aşa de simplu. Aş renunţa la orice altă femeie pe care am întîlnit-o vreodată ca să trăiesc alături de tine, să mă culc cu tine în fiecare noapte.

Ea scoase un sunet nedesluşit.

 Atunci ce e, Pierce? Spune-mi.

 Nu.

 De ce?

 Pentru că e mai bine să nu ştii.

 Ce te face să crezi asta? După cît de intimi am fost noaptea trecută, nu putem vorbi deschis şi sincer unul cu altul?

 Nu despre asta.

 Cum este posibil să mai avem secrete după cum ne-am iubit?

 Aseară nu m-am gîndit la asta. Trebuie să mă gîndesc la lucrul ăsta în această dimineaţă.

Ea îşi puse mîinile pe abdomen.

 Port în mine o parte vie din tine. Şi tu nu poţi avea încredere în mine? Nu are nici o logică.

Chipul i se încruntă. Privi la mîinile ei care apăsau partea de jos a corpului.

 Doamne, strigă el sugrumat. Ţi-ai luat pilula, nu?

 Nu.

Ocara lui ţintea exact.

 De ce nu mi-ai spus?

 Nu-mi aduc aminte să mă fi întrebat, răspunse ea. Tot corpul i se zbîrli de furie. El plecă de lîngă ea, dar Alicia îl prinse de braţ şi-l întoarse cu faţa spre ea. Nu te speria, domnule Reynolds, n-am să vin niciodată să te implor, cu un copil în braţe.

 Nu e vorba de asta, se burzului el. Nu vreau să te las însărcinată, asta e tot.

 Să mă laşi însărcinată? Deci asta e?

El inspiră adînc şi ochii i se îmblînziră considerabil.

 Da, ştiai asta înainte de a consimţi să stai aici.

Da. Aici avea dreptate. Nu mă pot implica spusese el. O repetase aseară. Ştia lucrul ăsta, dar îl ignorase. Ceea ce se petrecuse între ei fusese ceva special, nu doar un transfer de hormoni, dar aparent Pierce Reynolds se agăţa cu încăpăţînare de motivele lui pentru a nu se implica.

Foarte bine. Să-l ia dracu.

Pentru a salva umbra de mîndrie ce-i mai rămăsese, Alicia se întoarse cu spatele la el şi 

începu să strîngă masa. Pierce se duse să se îmbrace. După ce vasele au fost spălate şi puse frumos la locul lor, Alicia se îndreptă spre el.

 După masă plec înapoi la Los Angeles. Cu o zi mai devreme decît era prevăzut, dar, în condiţiile date, cred că e cel mai bine. Pierce stătea pe canapea cu mîinile între picioare, uitîndu-se în podea. Pierce? spuse ea nerăbdătoare văzînd că nu răspunde. El îşi înălţă capul, o privi şi dădu laconic din cap.

Cu lacrimi în ochi Alicia urcă scările şi începu să arunce lucrurile în geamantane.









Pierce se uită după maşină pînă cînd dispăru printre copaci. Liniştea era supărătoare şi dureroasă în urechile lui.

Du-te după ei, tîmpitule. Prostu dracului. Cum a putut să-i lase să plece? O dorea pe femeia asta. Îi dorea pe copii.

Nu se mişcă pentru că ştia că nu putea. În ultimă instanţă n-ar fi fost cinstit pentru nimeni. Aproape o săptămînă trăise ca în vid. Ar fi rămas acolo pînă cînd ar fi aflat răspunsul, oricare ar fi fost acela. Şi indiferent care ar fi, n-ar avea şansa să se implice.

Îşi blestemă soarta, îşi blestemă norocul şi trînti uşa după el cînd intră în cabana pustie. Nu putea suporta atmosfera asta. Sunete şi umbre îl urmăreau în timp ce se învîrtea zgomotos prin casa mică. Nu mai putea să rămînă aici. Se va întoarce şi el la Los Angeles, de îndată ce va termina de împachetat.



 E vina ta, o acuza David de pe scaunul din spate. Îi plăcea de noi doi, tu l-ai enervat. De aia a trebuit să plecăm.

 Mîine plecam oricum. David şi Adam se purtau de parcă Muma Pădurii era un înger în comparaţie cu mama lor. Plînseseră şi se miorlăiseră şi comentaseră pînă cînd ea îi vîrî efectiv în maşină şi porni spre casă.

 Da, dar mîine, nu astăzi.

 Nici eu n-am vrut să plecăm astăzi, David.

 Atunci de ce am plecat?

O, Doamne, obosise de atîta pisălogeală. Dorea pace, linişte, solitudine. Nu dorea să dea explicaţii pentru că nici ea nu avea. De ce nu putea să se ducă undeva să-şi lingă rănile, să-şi amintească, să savureze, să analizeze, să agonizeze?

 Pierce a vrut să plecăm.

 Poate a vrut să pleci numai tu, n-a vrut să

plecăm şi noi. Îi plăcea de noi.

 Foarte bine! Aşa este! Trase maşina pe dreapta şi frînă brusc. Era cumplit de furioasă cînd se întoarse spre băieţi. Eu sînt de vină. Foarte bine, admit. Acum să nu vă mai aud că spuneţi ceva despre Pierce, despre cabană, despre tot. S-a înţeles? Nu vreau să mai aud nimic despre asta. Patru ochi se făcură mari şi rotunzi de teamă. Foarte rar îşi pierdea cumpătul cu ei în aşa hal. Să vă aud: Da, mamă - îi instrui ea.

Băieţii răspunseră cu lacrimi în ochi, speriaţi, cu buzele tremurînd. Umerii ei erau încovoiaţi. Totul în ea era o povară.

 Mulţumesc.

Intră din nou pe autostradă şi cînd se uită în spate, după cîteva minute, băieţii adormiseră. Braţul lui David îl ţinea pe Adam, protector şi confortabil. Adam îşi băgase degetul în gură, ceea ce nu mai făcuse de foarte mult timp.

Aliciei îi părea rău că ţipase la ei, dar nervii îi erau întinşi la marginea pielii, inima îi era distru-să şi, mai mult ca oricînd, îi venea să plîngă. Ar fi fost un lux prea mare să poată suspina ore în şir. Simţea nevoia să se autocompătimească.

De ce nu avea noroc în dragoste? Cînd va învăţa să fie înţeleaptă, precaută, să se păzească? Cînd se va maturiza şi va înceta să mai fie atît de credulă? Cînd va învăţa să vadă dincolo de supra-faţa lucrurilor? De ce dansa oarbă şi prosteşte în situaţii fără speranţă? De ce a trebuit să se îndrăgostească de un om căruia îi plăceau cursele de maşini sport şi care a murit? De ce credea că s-a îndrăgostit de un om care o plăcea, dar evident nu o iubea? De ce se îndrăgostise acum...

Maşina aproape că ieşise din şosea.

Se îndrăgostise de Pierce?

Lacrimile din colţurile ochilor i se rostogoliră pe obraji. Îşi muşca buza de jos cu dinţii. Pieptul îi sălta dureros.

Da, se îndrăgostise. Îl iubea pe Pierce. Şi al dracului de bine îi era.









 Bună dimineaţa, o salută Alicia luni dimineaţa pe vînzătoare, cînd intră pe uşa de sticlă pe care scria Glad Rags.

 Alicia! Bună. Ai auzit vestea de cînd te-ai întors?

 Nu cred. Ce veste?

 Gwen a născut joia trecută.

 O! Alicia se duse în spatele magazinului, păşind fără zgomot pe mocheta groasă. Îşi atîrnă geanta şi jacheta în camera neîncăpătoare, rezervată angajaţilor. Femeia veni după ea.

 A născut cu o lună mai devreme, dar copilul cîntăreşte aproape 3 kilograme. E fetiţă.

 Grozav. Cum se simte Gwen?

 Bine. A scăpat ca prin minune.

 Bine. Trebuie să-i dau telefon şi să-i spun că s-au făcut reparaţii la cabana ei.

 Să-ţi aduc nişte cafea?

Alicia o privi amuzată.

 Eşti teribilă. Este ceva ce nu mi-ai spus? Am fost concediată în lipsă?

 Aproape. Femeia vorbi încet. Şefii sînt în şedinţă şi mi-au spus să te trimit înăuntru cînd soseşti. Cred că vor să le spui astăzi ce-ai hotărît, Alicia.

 Hmm. Alicia acceptă cafeaua şi sorbi o înghiţitură. Nu se aştepta să trebuiască să spună aşa de curînd, dar acum ştia care-i va fi răspunsul. Ei, bine, pe cai! Îi făcu cu ochiul colegei ei, îşi examină ţinuta în oglinda din hol şi urcă scările spre birourile de la etajul doi.

 Bună, Alicia, eşti aşteptată. Intră, spuse secretara patronilor cu toată cordialitatea unui intermediar.

 Mulţumesc.

Adunîndu-şi toată forţa, Alicia deschise uşa masivă de stejar şi intră înăuntru. Fu întîmpinată de un nor de fum de ţigară şi de saluturi de bun venit.

După ce fusese invitată politicos să ia loc, i se oferise cafea şi, după ce a fost întrebată cum şi-a petrecut vacanţa, i-au pus întrebarea atît de importantă pentru ea.

Alicia era cît pe ce să explodeze din nou. Era aproape să alunece în vechiul obicei de a fi dependentă de altcineva pentru fericirea ei. Avea doi băieţi minunaţi, două picioare sănătoase pe care putea sta, o minte inteligentă şi idei creatoare. După cîteva ore de plîns zdravăn, după mai multe ore de înjurături şi două zile de căutări, hotărîse că nu are nevoie de Pierce Reynolds. Nu avea nevoie de nimic în afară de propria ei ingeniozitate.

 Timpul şi talentul meu costă bani. Vreau trei sute de dolari pe lună, în plus, faţă de ce mi-aţi oferit.

Se sfătuiră şi fură de acord.

 Ei, domnilor, aveţi o nouă coordonatoare de modă. Să vă prezint cîteva din ideile mele?

Alicia zîmbi cu entuziasm şi-i captivă.

 Îmi place, spuse ea, bătînd în vitrină. Cel care decora vitrina se întoarse şi-i făcu semnul cu degetul mare. Împinse uşa.

 Mulţumesc pentru idee. Cred că arată grozav.

 Aşa este, zise ea, bucuroasă că ideea ei de a expune curele în vitrină avusese o rezonanţă atît de creativă la el.

 Şi tu arăţi grozav.

De cînd fusese avansată şi i se mărise salariul trăia pe picior mare. Fusta în clini era din lînă de culoarea fildeşului. Bluza era din mătase fină. Îşi aruncase şalul peste umăr şi prinsese un colţ în talie cu o curea ca acelea expuse în vitrină. Ciorapii fini şi pantofii albi, escarpin completau ansamblul de om de afaceri dar şi de feminitate.

Făcu o plecăciune.

 De la magazinul nostru din Beverly Hills.

El fluieră îndelung.

 Împachetează-le. Iau o duzină. Dacă vine şi fata cu ele, e bine.

Ea îşi lăsă capul într-o parte şi îşi puse mîinile în şolduri.

 Ce-ar spune prietena ta?

Se strîmbă la ea.

 Sîntem descuiaţi la cap. Ar fi încîntată ca o doamnă ca tine să vină cu noi într-o seară.

Ea rîse şi scutură capul.

 Cred că nu sînt atît de descuiată la cap.

 Mi-e teamă că aşa este, oftă el teatral. Are altă funcţie de o săptămină şi e prea băţoasă ca să se mai simtă bine cu noi, oamenii de rînd.

Alicia îi trase una şi plecă să răspundă la telefonul care suna. Cele două vînzătoare erau ocupate cu clienţii.

 Glad Rags.

 Doamna Alicia Russell este acolo, vă rog?

 La telefon.

 Doamnă Russell, sîntem de la Spitalul Westbrock. Fiul dumneavoastră este internat la noi.

I se scurse tot sîngele din corp şi strigă în receptor:

 Fiul meu? La spital?

 David. A avut un accident la şcoală. L-a adus directorul.

 Este...

 E bine, dar plînge după dumneavoastră. Puteţi veni imediat? Mă tem că trebuie să semnaţi...

 O, Doamne, da. Vin imediat.

Puse receptorul în furcă şi, luîndu-şi geanta, se repezi la uşă.

 David a fost dus la spital, îi strigă ea peste umăr vînzătoarei, care observase natura telefonu-lui şi stătuse lîngă ea. Probabil că nu mă mai întorc.

 E ceva serios? Vrei să vină cineva cu tine? 

 Nu cred, nu ştiu. Nu vreau să vină nimeni cu mine.

Soarele Californiei o izbi în ochi ca un laser, dar nu avu timp să-şi mai pună ochelarii de soare. Mîinile îi tremurau fără control în timp ce încerca să deschidă uşa maşinii. Pe străzi şi pe autostradă traficul era aglomerat. Ochii îi erau seci, dar simţea în piept nevoia să plîngă.

Ce putea să fie? Un picior rupt? O zgîrietură? De ce nu întrebase? Şi unde dracu era Spitalul Westbrock? A, da, pe strada Montgomery lîngă şcoala băieţilor. Treizeci de minute de aici.

Cînd văzu în sfîrşit clinica, frînă şi aşteptă la poartă. Uşile automate se deschiseră şi intră în curte.

 David Russell, îi spuse ea sfîrşită surorii din spatele biroului.

 Sînteţi doamna Russell?

 Da, cum se simte? Am venit cît de repede am putut. Era în stare s-o plesnească pe soră pentru răceala, calmul, eficienţa şi reproşul de pe buzele ei subţiri.

 Este în sala de tratament, a cincea cameră pe coridor. Voi veni să semnaţi hîrtiile înainte de a-l trata.

Alicia voia să întrebe dacă sînt în stare să lase un copil să moară pentru nişte nenorocite de hîrtii care trebuie semnate, dar nu dorea să piardă timpul. Alergă de-a lungul culoarului, tocurile pantofilor auzindu-se în acelaşi ritm cu bătăile inimii ei.

Îi auzi scîncetele de durere înainte de a ajunge la uşă şi de a o deschide. Primul lucru pe care-l văzu fu un prosop plin de sînge ce zăcea pe podea. Îi venea să verse.

 David? Un bărbat era aplecat asupra lui. Se îndreptă şi se întoarse. Era Pierce.








Şase







 Ce faci aici?

 David le-a pus să mă sune.

 Mami?

Strigătul speriat al copilului o şocă o dată în plus, după şocul pe care-l avusese văzîndu-l pe Pierce. Venind în grabă se aplecă deasupra fiului ei şi cu mare greutate îşi reţinu un geamăt. Ochiul lui drept era aproape închis şi tumefiat. O crestătură de aproape trei centimetri stătea căscată în mijlocul sprîncenei. Nu mai sîngera, dar carnea era răsfrîntă în afară, îngrozitor.

 David, băiatule, ce s-a întîmplat? O, Doamne? Te doare?

 Doare, mami. Pe bîjbîite, copilul o căuta şi prinse o bucată de şal în pumn.

 Ştiu, iubitule, ştiu că doare. Alicia se uită înnebunită la Pierce. I-au făcut ceva? Ce e cu ochiul lui?

El scutură din cap.

 Nu m-au lăsat să semnez hîrtiile pentru începerea tratamentului. Poate vedea cu ochiul. L-am testat deja.

 Slavă Domnului, oftă ea, desprinzîndu-se din mîna lui David. Totul o să fie bine. Îţi promit.

 Mami, nu pleca, plînse copilul cînd ea îi dădu drumul la mînă.

 Nu plec. Vreau doar să mă duc după doctor.

Tocmai atunci asistenta intră crispată.

 Doamnă Russell, fiţi amabilă să-mi semnaţi acest formular şi să-mi spuneţi numele companiei de asigurare şi seria, ca să-i pot administra lui David o injecţie care să-i aline durerea.

 Nu vreau injecţie, strigă David, începînd să plîngă.

 Hei, hei, ce am vorbit amîndoi, că o să fii curajos? Hmm? Pierce puse o mînă de consolare pe umărul băiatului, bătîndu-l încet.

Alicia cotrobăi în geantă după portofelul în

care ţinea taloanele de asigurare. Cînd formele fură completate, sora pregăti o seringă cu un sedativ uşor.

 N-o să doară aşa tare, dacă-i fac în fesă.

Lucrînd împreună, Alicia şi Pierce, desfăcură cureaua de la pantalonul copilului, îl întoarseră şi lăsară pantalonul jos. David plîngea tare. Aliciei i se strînse inima.

 Acum aşteptăm să-şi facă efectul şi îl aşteptăm pe doctorul Benedict, spuse sora.

 Să aşteptăm? Ce vrei să spui? întrebă Alicia înfierbîntată. Vreau ca fiul meu să fie văzut imediat. Ce-i cu voi, oameni buni?

 Alicia, mi-am permis libertatea de a-l chema pe Frank Benedict, spuse Pierce calm. Este expert în chirurgie plastică şi e prietenul meu. Mă gîndeam că doreşti un specialist pentru a-i coase sprînceana lui David, deoarece tăietura se află într-un loc atît de vizibil pe faţă.

 O, rosti ea cu voce joasă. Bineînţeles, probabil că şi eu aş fi făcut acelaşi lucru. Mulţumesc, Pierce.

Sora se uită la ea plină de sine şi ieşi pe uşă. Evident că o categorisise pe Alicia ca fiind o mamă iresponsabilă, care nu era de găsit cînd fiul ei era rănit. Presupunea că Pierce este amantul ei.

Nu era?

Medicul de gardă, alarmant de tînăr şi jovial, intră repede pe uşă. Purta blugi şi pantofi adidas şi, evident, halat.

 Bună. Care din voi este David? Nu, lăsaţi-mă să ghicesc. Tu, spuse el arătînd spre băiat, cel cu ochiul umflat. Ce-ai păţit, amice? Reuşi să smulgă un zîmbet strîmb de la pacient.

Într-o manieră care Aliciei i se păru nonşalantă şi fără compasiune pentru cel care suferă, doctorul şterse tăietura cu antiseptic. Cînd degetele lui depărtară marginile rănii şi văzu cît este de adîncă, Alicia simţi cum o cuprinde greaţa din nou şi se prăbuşi de perete. Văzu stele verzi. Dacă nu ar fi fost două braţe puternice să o sprijine imediat, ar fi căzut pe podea, genunchii cedîndu-i de slăbiciune.

 Linişteşte-te, David se va face bine.

Doamne, vocea lui suna minunat. Cum trăise o săptămînă fără să-l audă? Mîinile lui erau puternice, sigure, ofereau protecţie. Se sprijini de el. Corpul lui era cald, robust şi solid, în stare să alunge coşmarurile cele mai cumplite. Alicia îşi permise o secundă preţioasă să-l atingă, apoi se îndreptă.

 David te-a chemat? întrebă ea, ridicînd capul şi uitîndu-se la el.

Pierce dădu din cap.

 Cum nu reuşeau să te găsească, el le-a dat numele meu şi al companiei mele.

 Probabil că eram pe drum de la un magazin la altul.

 Nu te acuza. Doar n-o să stai lîngă telefon toată ziua. De îndată ce am vorbit cu directorul şcolii, care mi-a spus ce s-a întîmplat, am alergat direct aici.

 Mulţumesc. Scuză-mă.

 Să te scuz? mormăi el. Pentru ce?

 Pentru că... ai fost chemat, implicat în treaba asta.

Pierce se încruntă şi, pentru un moment, îşi luă privirea de la ea. Alicia îl putea auzi înjurînd în gînd. Cînd ochii lui reveniră asupra ei, clocoteau de furie.

Ea evită subiectul, de frică.

 Încă nu ştiu ce s-a întîmplat.

 Era chiar după recreaţie. Copiii erau gălăgioşi. Cineva a deschis uşa clasei şi l-a lovit pe David în ochi.

Alicia îşi acoperi gura cu mîna. Degetele îi erau reci, nefuncţionale, înţepenite. Pierce îi cuprinse mîinile într-ale lui frecţionîndu-le să le încălzească. Le dădea viaţă şi căldură.

 O să se facă bine, ştiu asta, şopti el. Furia îi dispăruse la fel de repede cum venise.

 Şi cei din echipa Cowboy n-au nici o şansă în faţa celor de la Rams pe linia de atac, îi spunea doctorul lui David.

 Sînt destul de buni.

Doctorul rîse batjocoritor.

 N-au nici o şansă. Fac pariu pe cît vrei. Gata. Curat ca lacrima. Cîrpaciul ăsta de doctor nebun o să te facă să arăţi ca nou, cît ai clipi.

Ieşi din cameră şi rămaseră singuri.

Alicia se aplecă asupra lui David, dîndu-i la o parte şuviţele de păr de pe fruntea palidă şi lipicioasă. Cît de vulnerabil arăta întins pe masa asta sterilă! O ura.

Injecţia îşi făcea efectul şi copilul era somnoros.

 Mami, am murdărit cu sînge bluza domnişoarei Thompkins. Crezi că o să se supere pe mine?

Lacrimi se rostogoleau pe obrajii Aliciei, dar zîmbea.

 Nu cred. Şi dacă se supără am să-i cumpăr una nouă.

 Îmi pare rău că a trebuit să pleci de la serviciu.

 Nici un serviciu nu este mai important ca tine.

 Am mai fost vreodată la spital?

 Doar cînd te-ai născut.

 Atunci tata era acolo?

 Da, era.

 Mă bucur că Pierce este aici de data asta. Tu nu te bucuri, mami?

Ochii Aliciei îl căutau. Pierce ţinea mîna lui David, frecţionîndu-i încheietura cu degetul mare. Ridică ochii şi o privi peste masă şi Alicia îşi dădu seama cît de dor îi fusese de ea. Aşa spuneau ochii lui.

 Ba da, mă bucur foarte mult că Pierce este aici.

Uşa se deschise.

 Pierce?

 Bună, Frank. Cei doi bărbaţi îşi dădură mîna. Alicia Russell şi fiul ei David, prietenii mei.

 Bună ziua, spuse doctorul cordial. Era un bărbat cam de vîrsta lui Pierce, mai scund, cu un început de chelie şi cu burtă.

 David a avut o altercaţie cu o uşă şi uşa a cîştigat.

Doctorul Benedict privi în jos la ochiul lui David. Acum, că banalităţile trecuseră, se puse pe treabă.

 Da ştiu c-ai luat-o. Îl bătu pe David uşor pe genunchi. O să-i dau acestei tăieturi un medicament ca să poată dormi.

 Iar injecţie? întrebă David, tremurînd.

 Una mică, mică de tot, nici nu simţi. Apoi am să te cos cu ac şi aţă. Ştii ce e aia mătase?

 Ca bluzele lu mami?

 Da. Numai că firul pe care-l folosesc eu e mai fin decît bluzele.

 Aha.

Doctorul începu să-şi suflece mînecile şi să se spele pe mîini. Se întoarse spre Alicia şi spre Pierce, care stătuseră deoparte cît timp el îl examinase pe David.

 Ce-ar fi să aşteptaţi afară?

 Dar... începu Alicia să protesteze.

 Va fi mai uşor, doamnă Russell, vă asigur. Aşteptaţi afară.

Ea se uită la Pierce, implorîndu-l din priviri, dar el dădu din cap că e de acord cu doctorul. Alicia luă mîna lui David şi o strînse.

 Cînd o să ne revedem, totul va fi gata. Îl sărută pe frunte şi se lăsă condusă afară pe uşă, în timp ce sora intra, aducînd o tavă cu instrumente medicale.

 O să fie bine? întrebarea ei era la fel de neliniştită ca şi mîna care-l ţinea strîns de mînecă.

 Frank e un bun pediatru. Are şi el patru copii acasă.

 David pare atît de mic, atît de neajutorat, întins acolo.

 Ştiu. Şi eu m-am speriat cumplit de tare cînd l-am văzut prima dată.

Îl auziră pe David plîngînd tare şi apoi suspinînd cu durere.

Alicia se repezi la uşă, dar Pierce o reţinu, punîndu-şi braţul pe umerii ei.

 Stai liniştită. E bine, ştii asta. Se sprijini de perete şi o trase spre el, o luă în braţe, strîngînd-o la piept.

 Şşş, linişteşte-te, repeta el, şoptind. Îi simţea corpul în timp ce plîngea.

David nu mai plîngea. Îl auzeau în schimb pe doctor vorbindu-i, încet. Nu puteau distinge cuvintele, dar vocea avea inflexiunile unui cîntec de leagăn.

Şi durerea Aliciei scăzu în intensitate sub forţa binefăcătoare a lui Pierce. Degetele lui o mîngîiau pe cap, masînd-o. Cealaltă mînă o mîngîia pe spate.

 Eşti foarte frumoasă astăzi. Nu te-am văzut niciodată îmbrăcată aşa.

Ea rîse, uitîndu-se la cămaşa lui apretată.

 La cabană n-am prea fost la patru ace, nu-i aşa?

 Îmi placi oricum.

 Zău? Cuvintele ei abia se auzeau.

 Da.

 Nici eu nu te-am văzut la costum şi cravată pînă acum.

 Şi?

Alicia îşi înălţă capul. Avea faţa cea mai masculină din cîte văzuse vreodată. Nu era deosebit de frumos, nici măcar cît era Jim, dar trăsăturile erau desenate captivant; avea atîta sex-appeal. Chiar aşa, îmbrăcat în costum, părul îi stătea foarte bine. Faţa lui păstra urmele vîntului, ploii şi soarelui din timpul săptămînii petrecute la cabană. Colonia era dureros de familiară şi-i pătrundea în plămîni, răscolindu-i amintirile, ori de cîte ori inhala.

Alicia dorea să-i spună că nu-i păsa cum este îmbrăcat, că, pentru ea, arăta bine întotdeauna. Dorea să-i spună că se bucură că-l vede pe el, abia observînd în ce este îmbrăcat.

Dar nu spuse nimic, pentru că nu ştia ce putea să însemne prezenţa lui în acest loc şi pentru că era îngrijorată din cauza fiului ei. Aşa încît, decît să se gîndească ce e mai bine să-i spună, se strînse din nou lîngă el, cufundîndu-se în braţele sale.

Pentru că, acum, ea avea nevoie de el şi el era aici. Putea să pară o prostie, dar nu ar fi negat că nu se simţea bine.

Douăzeci de minute mai tîrziu, sora îi chemă înăuntru la doctorul Benedict.

 Ochiul e bine, îi spuse el Aliciei, de îndată ce intră în camera de tratament. Ea zbură spre David şi-i luă mîna în mîna ei. Ochiul drept era acoperit de un bandaj alb.

 Dacă acuză tulburări de vedere sau alte simptome, trebuie să consultaţi un oftalmolog, dar nu cred să fie nici o problemă. Nu cred că va avea o cicatrice prea mare, dar voi urmări vindecarea îndeaproape.

 Bună, mami. Pot să port bandajul mîine, la şcoală?

Doctorul Benedict rîse.

 Mai stai cîteva zile, David, pînă se mai dezumflă.

 Cîte fire ziceai că am?

 La suprafaţă, numai şapte, dar dedesubt mult mai multe. Să le spui şi copiilor asta.

 Bine, zîmbi David.

Doctorul îi explică Aliciei tratamentul inciziei şi îi dădu o reţetă pentru un antibiotic.

 Mulţumesc că ai venit aşa de repede, Frank, spuse Pierce.

 Nici o problemă. Ai să primeşti nota de plată, spuse el jovial.

 Nu, trimiteţi nota la mine, zise Alicia. Amîndoi bărbaţii se uitară la ea năuci. Nu intenţionase ca vorbele ei să sune atît de categoric şi de irascibil, dar aşa au fost.

 Da, bine, desigur, ameninţă el. La revedere, David, ne vedem peste o săptămînă, cînd scoatem firele. Sunaţi la cabinet pentru programare, îi spuse Aliciei.

 Am să sun. Mulţumesc. Se simţea stînjenită

şi se întreba ce credea doctorul de relaţia ei cu Pierce. Care era relaţia ei cu Pierce?

David insista să meargă pe jos, deşi Pierce se oferise să-l ducă în braţe pînă la maşină. Era mai pisălog decît crezuseră, iar Alicia şi Pierce îl sprijiniră pînă cînd au ajuns la locul de parcare.

 Pierce, mulţumesc că ai venit...

 Vă duc pînă acasă.

 Nu e nevoie.

El îşi lăsă buza în jos, vexat.

 Hai, David, urcă şi întinde-te. Deschise uşa din spate şi îl ajută să se urce. Apoi închise şi, întorcîndu-se, trecu pe lîngă Alicia ca o furtună, apucînd-o de braţ şi o duse puţin mai departe de maşină.

 N-ai vrea să încetezi să mai fii aşa de incisivă? Frank a glumit cu nota de plată.

 Ştiu, spuse ea eliberîndu-şi mîna, şi trăgînd-o cu putere. Mi-a scăpat înainte să-mi dau seama. Îmi pare rău dacă te-am ofensat în faţa prietenului tău. Dar n-am vrut să creadă că sînt...

 Da? întrebă el nerăbdător. Ce nu voiai să creadă?

 Că sînt o femeie întreţinută, care depinde de tine să-i plăteşti cheltuielile. O metresă.

 Hai, hai, ţipă el. Din ce carte de istorie ai preluat cuvîntul ăsta?

 Ştii ce vreau să spun.

 Da, ştiu ce vrei să spui. Îşi trecu mîna prin păr. Nu poţi opri oamenii să tragă concluzii, deci nu te preocupa de ce cred ei. Noi ştim că nu sîntem implicaţi în felul ăsta.

 Aşa este. Ştim, spuse ea furioasă. Dumnezeu mi-e martor că ai spus-o de multe ori. Atunci ce cauţi aici? Mă acuzi că sînt caustică? Tu, care mă priveai cu ochi ademenitori peste măsură la micul dejun, pentru ca în momentul următor să mă acuzi că s-ar putea să te păcălesc că sînt însărcinată?

 Dar n-am făcut niciodată o astfel de afirma-ţie, mormăi el.

 Nu zău?

 Eram îngrijorat pentru tine, nu pentru mine.

 Cred că am mai auzit replica asta într-un vodevil.

 E adevărul adevărat.

 Deci asta e? Grijă pentru o văduvioară şi pentru cei doi copii ai ei?

 Da. Parţial.

 Ai alergat azi pînă aici, mi-ai tulburat viaţa din nou, doar din compasiune, din bunăvoinţă, din caritate creştinească?

 Spune-i cum vrei.

Voise să-i spună dragoste, dar nu avea starea. Voia să-i arunce cuvîntul în faţă numai ca să vadă cum ar fi reacţionat. În schimb, se uitară unul la altul, peste spaţiul ce-i separa, respirînd din greu, fiecare simţindu-se puţin ridicol pentru această discuţie care avea loc într-o parcare publică.

În final, Pierce făcu un pas înainte şi o apucă de braţe. Alicia ştia că ar fi fost inutil să încerce să scape de data asta.

 Nu eşti în stare să conduci. Vă duc acasă pe amîndoi şi n-ai decît să crezi ce vrei.

Ea se întoarse, pentru că nu se mai simţea în stare să se lupte cu el. Dar, mai ales, pentru că, indiferent care erau motivele lui, ea dorea ca el să vină acasă cu ea.

Femeie proastă şi fără caracter, îşi zise furioasă. Dar îl urmă umilă. O aşeză în maşina ei.

 Ce faci cu maşina ta?

 O iau mai tîrziu. Stai s-o încui.

Era joasă, străină, prăpădită. Era ca maşinile alea din care coborau tipe cu picioare lungi, dar în pantalonaşi, cu parfum prost, nepieptănate şi cu metri de vizon pe ele. I se potriveau perfect. Alicia se întreba cîte femei din astea coborîseră din această maşină, sub escorta lui Pierce. Frank Benedict nu păruse surprins să descopere că prietenul lui avea grijă de o femeie. Probabil că-l mai văzuse în multe asemenea ipostaze.

El se aşeză la volan.

 Ce face pacientul?

 A adormit.

 E încă sub sedativ, cred. Ce face Adam?

Alicia se uită la ceas şi fu uluită să vadă cît era de tîrziu.

 Trebuie să fie deja acasă cu femeia. Sper că a auzit ce s-a întîmplat cu David.

 Directorul mi-a spus că o să aibă grijă de asta.

Era o preocupare în plus la care Alicia nu se gîndise încă. Ce-o fi crezînd directorul de la şcoala băieţilor despre Pierce, cînd a venit la spital? Ce-i spusese David despre Pierce?

 Te-ai întîlnit cu domnul Jenkins?

 Da. Putea citi în ea ca într-o carte sau, cel puţin, grimasa lui asta exprima.

 I-am spus că sînt un vechi prieten al familiei.

 A!

Adam era impresionat corespunzător, dar gelos pe bandajul lui David, pe brăţara de plastic de la spital, pe care scria numele fratelui său şi pe atenţia care-i era acordată fratelui său. După ce David a fost schimbat în pijama şi pus în pat, Pierce îl invită pe Adam să meargă împreună la farmacie să ia reţeta lui David. Asta i s-a părut foarte fair-play. Cînd s-au întors, braţele lui erau pline de cărţi hazlii şi de jocuri.

 Eu şi cu Pierce le-am cumpărat pentru tine, spuse Adam, trîntindu-le pe pat.

 Şi un nou joc cu cartuşe pentru Atari-ul tău, adăugă Pierce.

 E paradit, zise David trist.

 O! Pierce se aşeză pe vine în faţa video-ului. Poate pot să-l repar.

Alicia mormăi îmbufnată. Cît timp el fusese plecat, le telefonase părinţilor ei şi le spusese despre accidentul lui David şi ei erau în drum spre ea. Sperase ca Pierce să plece pînă la sosirea lor. Nici o şansă! S-au întîlnit la uşă cu părinţii lui Jim şi, astfel, cele două rînduri de bunici s-au agitat pe rînd în camera bolnavului, avînd timp suficient să-l vadă pe Pierce stînd în mijlocul covorului cu Adam şi cu video-ul făcut bucăţi în jurul lor. David părea că se simte bine, privea peste umăr şi le dădea indicaţii.

 Ce om drăguţ, comentă mama Aliciei cu o indiferenţă studiată. Cineva plecase să cumpere pui la grătar. După picnicul la gura sobei, mama Aliciei insistă să o ajute la strîns. Alicia dorea numai ca toată lumea să plece acasă. Îi bubuia capul şi îşi imagina că nervii ei arată ca nişte fire de păr făcut permanent.

 Cine?

 Alicia, cîţi bărbaţi ai cunoscut tu să-ţi repare televizorul şi să-ţi înlocuiască becurile la care nu ajungi?

 A, Pierce. Da, e drăguţ.

 Îl cunoşti de mult? Mă surprinde că David l-a chemat pe el înainte să ne cheme pe noi.

Alicia nu le spusese părinţilor ei despre săptămînă petrecută la cabana lui Pierce. Cînd ei întrebaseră cum şi-au petrecut vacanţa, le spusese simplu că ea şi băieţii s-au simţit foarte bine şi le mulţumea stelelor ei norocoase că David şi Adam nu fuseseră de faţă ca să dea detalii. Asemenea lucruri nu se spun mamei, indiferent cît de bătrînă este fiica.

- Nu-l cunosc de mult, replică ea evaziv, dar băieţii îl plac.

 Este mai vîrstnic decît majoritatea bărbaţilor cu care ai avut rendez-vous-uri.

 Nu pot să spun că avem rendez-vous.

Dar ce făceau de fapt? Nu putea fi acuzată că s-a culcat cu el de la prima întîlnire. N-au avut ceea ce se cheamă rendez-vous-uri.

După ce bunicii au plecat, iar David şi Adam au fost pregătiţi pentru culcare, Alicia se simţi epuizată şi i se păru că n-o să-şi mai revină niciodată.

 Uite, bea asta, spuse Pierce, întinzîndu-i un pahar.

 Ce e asta?

Nu sînt sigur, spuse el zîmbind. Provizia de băuturi tari este limitată, ca să zic aşa. A trebuit să caut pînă să găsesc această sticlă fără etichetă, pe raftul de sus din cămară.

 Cred că este coniacul pe care l-am folosit cînd am stropit tortul de fructe la Crăciun.

 Bea. El îi duse paharul la buze. Alicia luă o înghiţitură, dar împroşcă imediat conţinutul, din cauza tăriei. Pierce puse paharul pe măsuţă. Rîzînd încet, culese cu vîrful degetului stropi de licoare de pe buzele ei. Ochi în ochi, rîsul lui se risipi şi deveniră nemişcaţi.

Puse înapoi pe buzele ei picătura de coniac pe care o luase pe deget. Ochii lui Pierce îi priveau gura, care aştepta moale şi umedă. O gustă, înainte de a o săruta.

 Orice ar fi, e delicios, şopti el.

 Serios?

 Ah, da. O îmbrăţişă. Gura ei nu avea nevoie de persuasiune pentru a se deschide sub a lui. Sărutul fu lung, profund, violent, emoţionant. Cînd simţiră în sfîrşit nevoia de aer, amîndoi erau ameţiţi şi nemişcaţi.

Pierce îi şopti la ureche:

 Se răceşte apa la baie.

 Poftim? Vocea ei suna ca o coardă de violoncel care se rupe, nu ştia dacă să se bucure sau nu. Nu voia să se mişte. Dorea să stea aşa tot restul vieţii.

 Baia mea?

Pierce o eliberă din braţele lui.

 Cînd le spuneai la revedere alor tăi am dat drumul la apă. Hai.

Luînd-o de mînă o duse în dormitor. Ea privi împrejur, ca şi cum se aştepta ca el să fi făcut vreo schimbare. Totul era la fel. Baia pregătită pentru ea aburea şi mirosea plăcut.

 E divin, oftă ea.

 Nu te grăbi. Mă descurc eu, răspund la telefon, chestii de-asta. Şi - spuse el punînd un deget pe gura care se deschise să vorbească - dacă sună cineva, am să spun că sînt un văr sau un frate, văd eu.

 N-am frate.

Pierce o sărută pe vîrful nasului.

 Treci în baie. Uşa se închise după el.

Cînd ieşi din dormitorul ei, Alicia purta un kimono albastru de mătase şi avea un aer senzual, excitant.

 A mişcat vreunul? întrebă ea încet.

Pierce stătea pe canapeaua din living uitîndu-se la televizor. Cînd îi auzi vocea, închise aparatul şi se ridică în picioare s-o privească. Ochii lui o priveau cu admiraţie, apoi cu dorinţă.

 Nu, am fost la ei. Dorm amîndoi.

Ea se agită prin cameră, încercînd să se mişte normal, să pretindă că nu i se înmoaie picioarele şi că nu-i tremură mădularele. Aparent absentă, rupse o frunză uscată de pe una din plantele din cameră.

 Îmi place casa ta, spuse Pierce cu voce aspră.

 Mulţumesc. Pereţi cu stucaturi, gresie italiană, jaluzele la ferestre. Casa arăta aşa, de cînd o cumpărase, imediat după moartea lui Jim. Dar, dintr-odată, totul în jur îi păru străin. Simţea că singurul loc unde s-ar simţi acasă era în braţele lui Pierce. Noţiunea era absurdă, dar stimulativă.

 Vreau să mai schimb pe aici, să cumpăr mobilă nouă, dar trebuie să aştept să mai crească băieţii.

 E o idee excelentă.

Vorbeau nimicuri, jucîndu-se de-a conversaţia, pretinzînd că era o discuţie amabilă între prieteni vechi, fără încărcătura emoţională dintre amanţi.

Pierce îşi blestema zilele. De ce stătea aici, vorbind ca un tîmpit, cînd ceea ce dorea să facă era s-o ţină în braţe, să o mîngîie, să o sărute? Oare era goală pe sub kimono sau era doar imaginaţia minţii lui înfierbîntate?

 Cum e la serviciu? întrebă el. Era goală. Prin ţesătura fină se distingeau aureolele umbrite şi dulceaţa insolentă a sfîrcurilor.

 I-am sunat şi le-am spus că nu mă duc mîine. El arăta al naibii de bine cu mînecile suflecate. Haina şi cravata stăteau cuminţi pe spătarul unui scaun. Trei nasturi de la cămaşă erau descheiaţi. Alicia dorea să-i deschidă pe ceilalţi să-i vadă tot pieptul, nu numai o porţiune cu păr des, moale şi cîrlionţat.

 Vreau să spun, ce ai hotărît?

 Am acceptat slujba.

 Grozav, îţi place?

Alicia îşi dădu părul pe spate şi spuse cu glas sfîrşit.

 Am cutezat. Ochii lui îi ardeau kimonoul. Le simţea căldura. De ce nu venea la ea s-o îmbrăţişeze? Niciodată n-am fost aşa de ocupată. La primăvară mă duc la New York să achiziţionez modelele pentru sezonul de toamnă.

 O să faci o treabă bună. Doamne, cît o dorea! Cîtă nevoie avea de ea!

 Aşa sper.

 Sînt sigur de asta.

 Mulţumesc pentru votul de încredere.

Alicia simţea orice, numai încredere, nu. Trecuse atîta timp de cînd nu mai stătuse de vorbă cu un bărbat. Ce să facă? Aştepta să facă ea primul pas? Credea că după discuţia lor din după-amiaza aceea nu-l mai dorea? Făcu un pas spre el.

 Vrei nişte... Ce-o fi asta? Un claxon de maşină se auzi afară.

Lui Pierce îi trebui ceva timp să răspundă.

 Un taxi, spuse el în final, cu o voce plată, distrus. Am chemat unul cînd erai în baie. Nu pot să stau, trebuie să plec, Alicia.

Ea se uită la uşă, apoi, din nou la el, neîncrederea înlocuind expresia pe care o aştepta cu un moment în urmă. Ochii lui implorau înţelegere, dar cum el o urmărea, faţa ei se transformă într-o mască inexpresivă.

 Bineînţeles, spuse ea sec. Mulţumesc pentru tot.

 Nu, te rog.

 Nu, ce?

 Nu te supăra şi nu mă face să-mi fie mai greu decît îmi este. Ea rîse cu răutate.

 Nu ştiu ce găseşti greu. Doar eşti obişnuit.

Claxonul se auzi supărător. Pierce se repezi la uşă, o deschise şi strigă:

 Vin imediat.

 Nu aştept pe gratis, domnu.

 Atunci porneşte aparatul.

Trînti uşa şi veni înăuntru.

 Trebuie să plec. Dacă stau...

 Atunci pleacă! strigă ea.

 Dacă stau am să fac dragoste cu tine.

 Doamne fereşte!

 Şi voi face dragoste cu tine toată noaptea.

 Şi nu vrei să te implici, zise ea în derîdere.

 Este imposibil.

 Înţeleg.

 Nu înţelegi.

 Atunci explică-mi.

 Nu pot.

 Of, să te ia dracu! strigă ea întorcîndu-se cu spatele la el. Imediat reveni şi-l văzu explodînd de furie. Atunci de ce te-ai deranjat, Pierce? De ce nu ai acţionat ca şi cînd n-ai fi auzit în viaţa ta de David Russell, cînd au sunat de la şcoală? De ce ai venit acasă cu noi? De ce toate astea, Pierce? De ce?

Din trei paşi fu lîngă ea şi o apucă de braţe cu putere, trăgînd-o lîngă el.

 Pentru că îmi pasă. Pentru că îi ador pe copiii tăi şi aş fi dorit să fie ai mei, lua-m-ar dracu. Şi, pentru că te doresc atît de mult, nu pot face nimic fără să te văd, să te simt, să te gust...

Un sunet surd se auzi din gîtul lui cu o clipă înainte ca gura lui să se năpustească asupra ei. O sărută cu furie. Capul ei căzu pe spate, pe braţul care-i susţinea umerii. Buzele lui îi sărutară gîtul înainte de a reveni pe buze.

Mîna lui dădu la o parte halatul şi îi căută sînul. Îl masă, posesiv. Sfîrcul înflori sub mîngîierea degetului lui şi amîndoi se înfiorară sub impactul dorinţei care-i inunda.

Gura lui îşi temperă patima încet, în timp ce continua să o sărute, dar dulce, atît de dulce. Ea îi trecu degetele prin păr. Furia îi dăduse un impuls pentru pasiune. Avea o nevoie sălbatică de el. Toată agitaţia de peste zi se transformase într-o dorinţă nestăpînită. Se lipi de el şi-l atinse.

El înjura, se ruga. Se lipi de mîna ei.

 Te doresc, şopti el înnebunit. Vreau gura ta, sînii tăi. Cuvintele abia ieşeau dintre buzele lui ocupate. O strînse tare lîngă el, ca şi cum n-ar fi vrut să-i mai dea drumul niciodată şi o sărută pe gît. Nu simţi cît de mult te doresc? Crezi că am uitat cum a fost? Ştii ce mă face să plec acum? Îi cuprinse faţa cu mîinile şi-i mîngîie buzele cu degetele. Te doresc, iubita mea, dar nu te pot avea.

Şi, cu asta, el a plecat şi ea a rămas singură.



Zilele trecură într-o rutină extenuantă, agitată, care ar fi trebuit s-o obosească suficient pentru a dormi nopţi întregi fără să se trezească. Dar Alicia avea insomnie. Aproape că plîngea în fiecare noapte cînd se urca în pat, strîngînd perna şi tînjind după forţa caldă, sărutările şi mîngîierile erotice ale lui Pierce.

În timpul zilei, se lupta cu două emoţii. Era furioasă pe el. Îl ura. Cum îndrăznise să-i facă, iar, una ca asta? Era peste măsură de crud să o tortureze în halul ăsta. Dar el nu era un om crud. Ce joc era ăsta? Oare era un joc? O să-l mai vadă vreodată? Aici intervenea cea de-a doua emoţie. Ca şi cum o singurătate neagră, fantomatică o încercuia şi nu era în stare să scape de ea.

Era în stare pur şi simplu să-l omoare pentru ceea ce-i făcuse de două ori. Dar, pe de altă parte, se uita în mod constant peste umăr în speranţa că-l va vedea.

De aceea, cînd sună soneria, în seara cînd lui David îi fură scoase firele, sări în sus, cu respiraţia şi pulsul accelerate nebuneşte. El era? Venea să vadă ce e cu David? Venea să o implore să-l ierte?

Umezindu-şi buzele şi trecîndu-şi mîinile tremurînd prin păr, se duse la uşă. Inspiră adînc şi o deschise.

 O, Doamne, ce s-a întîmplat? strigă înfiorată.








Şapte







 Tata e aici?

Machiajul lui Chrissy Reynolds îi cursese pe obraji, probabil ca urmare a unui torent de lacrimi şi nu reuşise să se cureţe pînă atunci. Rochia ei scumpă, de seară, era şifonată, ciorapii îi erau rupţi. Părul ei, bine coafat, cu puţin timp în urmă, arăta acum jalnic.

 Chrissy, ce-i cu tine? zise Alicia, trăgînd-o pe fată înăuntru. Slavă Domnului, băieţii dormeau. S-ar fi speriat dacă ar fi văzut-o pe fiica lui Pierce în starea aceea. Ce ţi s-a întîmplat? Ai fost atacată?

 Tata nu-i aici? se tîngui ea.

 Nu. Alicia o conduse pînă la canapea şi fata se cufundă între perne, îngropîndu-şi faţa în mîini.

 Credeam că s-ar putea să fie aici. Am sunat la el acasă, dar nu răspunde. Am căutat numărul tău în cartea de telefon din cabina de pe stradă şi-am realizat că erai aproape, aşa că am venit pînă aici, ce să te mai sun? Trebuie să-l văd pe tata. Ştii unde e?

 Nu, nu ştiu nimic de el de o săptămînă. David s-a rănit la ochi şi...

 O, îmi pare rău, Alicia. Mi-a spus tata. Cum se simte David?

Pierce îi spusese? Nu sunase, deşi îi trimisese lui David cîte o casetă, în fiecare zi.

 E bine, dar ce s-a întîmplat cu tine?

Rîsul lui Chrissy era lipsit de umor. Îşi reprimă lacrimile.

 Am făcut o scenă la petrecerea din seara asta, organizată în onoarea mea şi a logodnicului meu. Numai că acum nu mai este logodnicul meu.

Alicia o luă de mînă şi spuse calmă:

 Povesteşte-mi.

Zăpăcită, tînăra femeie părea mai degrabă bucuroasă să ştie că o ascultă cineva.

 O, Alicia, nu ştiu ce s-a întîmplat cu mine. Dintr-odată erau prea mulţi oameni falşi, prea multe zîmbete false, oferindu-ne urări seci, în fraze banale. Mă uitam la aşa-zisul meu logodnic şi mă întrebam ce naiba căutam eu acolo şi ce aveam să fac cu el toată viaţa. Rîse din nou. Am spus Mă iubeşti? El s-a uitat la mine de parcă îmi pierdusem minţile. Mi-am scos inelul de logodnă, i l-am dat şi am anunţat la microfonul şefului de orchestră că nunta nu va mai avea loc.

Alicia îşi ascunse rîsul cu mîna.

 Nu se poate.

 Ba se poate.

 Îmi pare rău, n-am vrut să rîd, dar încerc să-mi imaginez ce a urmat.

 Credeam că mama o să facă un atac.

 Tatăl tău n-a fost acolo?

 A fost mai devreme, dar a plecat. De aceea am crezut că s-ar putea să fie aici. N-avea întîlnire în seara asta, dar părea grăbit să plece. Mama, desigur, era furioasă pe el pentru că a plecat imediat după cină.

Alicia dorea să pătrundă motivul pentru care Pierce nu avea întîlnire. Felul în care Chrissy spusese lucrul ăsta o făcea să creadă că purtarea lui din seara aceea era o abdicare de la regulă. Chiar şi ea se întreba unde ar putea fi la ora aceea. Poate că avea întîlnirea mai tîrziu, cu o femeie care nu putea participa la logodna fiicei lui. Gîndul o durea atît de tare, încît îl refuză.

 Ce intenţionezi să faci? o întrebă pe Chrissy.

Inspirînd adînc, Chrissy se lăsă pe spate între perne, cu capul greu.

 În momentul ăsta, nu ştiu.

 Bine, hai atunci să ne concentrăm asupra momentului, zise Alicia veselă. Nu cred că e cazul să mai pleci acum pe străzile Los Angeles-ului, aşa de tîrziu, supărată cum eşti. De ce să nu faci o baie fierbinte şi să dormi aici în noaptea asta?

 Nu pot să-ţi impun lucrul ăsta.

Alicia putea spune că, în ciuda protestului ei, ideea o atrăsese pe Chrissy. Arăta emoţionată şi epuizată fizic.

 Da nu-mi impui nimic. Băieţii or să fie fericiţi să te găsească aici, mîine dimineaţă.

Chrissy zîmbi, apoi mormăi:

 Nu pot să stau, Alicia. Mama o să mă caute cu FBI-ul. O să-l sune pe tata şi o să-l necăjească. Şi chiar vreau să vorbesc cu el.

 Am să încerc să dau de el. Fata nu va şti niciodată cît de mult a costat-o pe Alicia să-şi ofere serviciile. Hai să te schimbi, zise ea, ridicîndu-se. Am să-ţi găsesc ceva cu care să dormi.

Şi Pierce făcuse acelaşi lucru pentru ea, la cabană. Îi veni în minte imaginea acelei cămăşi negre de noapte, pe care o găsise el. O pusese pe ea să vadă cum îi vine, ochii lui...

Chrissy fu condusă în camera de oaspeţi, apoi Alicia căută să vadă dacă are tot ce-i trebuie. Bătu la uşa de la baie.

 Ei, cum e? Te simţi mai bine?

 E tot ce-mi doream. Mulţumesc mult, Alicia.

 Mă bucur că ai venit. Făcu o pauză. A, Chrissy, care e numărul de telefon al tatălui tău? Încerc să-l prind eu.

Chrissy i-l dădu şi în următoarele cîteva minute sună de două ori. Nu răspundea nimeni. Chrissy veni în bucătărie, unde Alicia sorbea din ceaşca cu ceai de plante. Îşi pusese pijamaua. Chrissy era înfăşurată într-un halat.

Fata amesteca ceaiul, după ce Alicia i-l pusese în faţă. Luă o înghiţitură din ceaiul ce mirosea atît de bine. Conţinutul cănii o intriga. Se uită în ceaşcă pentru un timp.

 Alicia, spuse ea cu ezitare, nu e treaba mea, ştiu, dar cum se face că nici măcar nu ştii telefonul de acasă al lui tata?

Alicia amesteca alene în ceaşca ei.

 N-am avut niciodată ocazia să-l sun.

 Deci n-am greşit? N-a mai fost nimic între voi de săptămîna petrecută la cabană?

 Tatăl tău este un bărbat foarte atrăgător, zise Alicia, foindu-se pe scaun.

 Nu e genul tău?

Era exact genul ei. Dacă ar fi fost să aleagă dintre toţi bărbaţii din lume, atunci Pierce era genul ei.

 Probabil că nu e obişnuit să flirteze cu o femeie cu doi copii mici după ea.

 E nebun după copiii tăi. Mi-a spus-o. Sorbi din ceai, urmărind-o pe Alicia pe deasupra ceştii. Şi e nebun şi după tine.

 De unde ştii? încerca să pară dezinteresată. Nu ţinea. Ochii lui Chrissy erau pur cinism.

 L-am întrebat dacă a avut norocul să ţi-o tragă. Şocul de pe faţa Aliciei o făcu să rîdă. Nu, n-am zis asta. Cel puţin nu cu cuvintele astea.

 Şi ce a zis?

 A, cinci minute mi-a tot spus cît eşti de inteligentă, de nostimă, de fermecătoare, de frumoasă, ce mamă bună eşti, cum ştii să asculţi, cît eşti de drăguţă, de fină, de feminină. Şi eu am zis: Bine, şi?, iar el a zis: Sînt probleme.

 O!

 Ce probleme? Te simţi încă legată de soţul tău sau ceva în genul ăsta?

 Nu.

 Atunci nu pricep. Tata a fost întotdeauna un Don Juan. Sper că nu te supără că spun aşa.

 Dar e evident pentru toată lumea.

 Atunci, ce probleme? Dacă era atras de o femeie, se ţinea după ea şi, de obicei, obţinea ce

voia. Dar dacă respectiva nu răspundea, o dădea naibii.

Alicia scutură capul.

 Nu înţeleg.

Chrissy îşi puse mîinile pe masă şi se aplecă în faţă, pentru a se face înţeleasă.

 Uite, Alicia, eu nu sînt oarbă. Voi doi nu puteţi sta unul fără altul. Acum, dacă aţi făcut-o sau nu, nu e treaba mea. Dar, indiferent ce s-a întîmplat, amîndoi sînteţi ca înecaţii. Tata arăta ca dracu în seara asta, şi cînd l-am întrebat de ce, mi-a spus că n-a dormit bine. Şi, cinstit, nici tu nu arăţi grozav. Deci, ce e cu voi amîndoi? Dacă sînteţi aşa aprinşi unul după celălalt, ce ai de pierdut?

Alicia ar fi putut să întrebe acelaşi lucru.

 Sînt probleme, repetă ea încet, trist.

 Ei, oftă Chrissy ridicîndu-se. Cine sînt eu să le dau sfaturi unor bolnavi de dragoste? Eu tocmai l-am părăsit pe unul dintre cei mai căutaţi burlaci din sudul Californiei. Rîseră amîndouă, dar fiecare pierdută în propriile gînduri. Mă duc la culcare, dacă nu te superi.

 Bineînţeles că nu.

 Dacă mai ai de gînd să stai, vrei să mai încerci la tata? Aş putea s-o sun pe mama şi să-i spun unde sînt, dar nu vreau să ţin piept tiradelor ei chiar acum. Înţelegi?

 Înţeleg. Alicia zîmbi calmă. Noapte bună.

Chrissy se aplecă din nou şi o sărută pe obraz.

 Pa. Mulţumesc pentru tot, Alicia.



Era cu o oră înainte de zorii zilei cînd el răspunse la telefon. Alicia sunase din jumătate în jumătate de oră. Îşi spunea că face asta de dragul lui Chrissy şi pentru că nu putea să doarmă, oricum. Motivul real era că şi ea era îngrijorată în ce-l privea pe Pierce. Ori era şi asta o explicaţie? Era geloasă şi dorea să ştie unde ar putea fi la această oră tîrzie şi cu cine? Oricum, continuă să facă numărul pînă cînd el răspunse cu un da repezit.

 Pierce?

Tonul lui abrupt, nervos, o surprinse.

 Da, Pierce Reynolds la telefon. Cine e?

 Alicia.

 Alicia! exclamă el. Şi-l putea imagina cum se uita să vadă cît e ceasul. S-a întîmplat ceva?

 Nu, dar...

 Atunci pot să te sun mai tîrziu? încerc să ţin linia liberă. S-a întîmplat ceva cu Chrissy.

 E aici.

 Unde?

 Aici. La mine acasă.

Pierce se lăsă pe spate în pat, cu capul ridicat, cu umerii prăbuşiţi.

 E bine?

 Da, deşi era foarte supărată cînd a venit.

 Cînd a fost asta?

 Pe la miezul nopţii. De atunci încerc să te prind.

El auzi întrebarea nerostită din vocea ei. Credea că fusese cu altă femeie? Dacă i-ar putea spune cît de tare a încercat să se îmbete. N-a mers. Nici măcar alcoolul nu-i putea şterge amintirile, nu putea să alunge imaginea ei, care dansa în faţa ochilor lui, fără s-o poată atinge.

În final, s-a dus la o cafenea deschisă toată noaptea, unde a mîncat ceva. Nu fusese în stare să înghită nimic din preparatele prezentate de Dottie în onoarea lui Chrissy şi a tînărului ei logodnic. Toată masa era mai mult în onoarea lui Dottie, pentru că făcuse un aranjament bun. Toată treaba asta l-a scîrbit.

 Am fost plecat.

 O!

Doamne, dorea să-i poată spune cît de mult îi lipsise.

 Bănuiesc că ţi-a spus ce a făcut la petrecere. Mama ei a sunat aici acum un sfert de oră, cînd am intrat pe uşă. Era isterică, dar ăsta e un lucru obişnuit la Dottie.

 Chrissy dorea neapărat să vorbească cu tine, dar altfel, e bine. Făcu o pauză, ştiind că nu e rîndul ei să întrebe. Pierce, sper că nu eşti supărat pe ea.

 Doamne, nu. Mă bucur că a ieşit din chestia asta.

Alicia se simţea uşurată. Ştia că fata ar fi fost distrusă dacă tatăl ei i-ar fi condamnat atitudinea îndrăzneaţă.

 Bine. Abia aşteaptă să vorbească cu tine.

Trebuie să ştie că eşti alături de ea în decizia pe care a luat-o.

 Are tot acordul meu. Aş putea să vin acolo?

 Doarme acum.

Dar tu nu, se gîndea Pierce. Şi nici eu. Şi aş dori să te ţin în braţe. Întinşi în pat, să stăm aproape unul de altul, pînă la răsăritul soarelui.

 Atunci aştept pînă mîine dimineaţă.

 Dar este dimineaţă.

Era vreun reproş în vocea ei?

 Atunci ceva mai tîrziu.

 Bine. Am să-i spun că vei fi aici, să zicem, pe la nouă?

 Perfect. Noapte bună.

 Noapte bună.

Nu noapte bună. Nu noapte bună, dragul meu. Nici măcar noapte bună, Pierce. Numai noapte bună. Îl pusese la colţ. Şi nici măcar nu o acuza pentru asta. Fusese un măgar. Dacă ar şti ea că a trebuit să fie, pentru binele ei.



Ajunse acolo la 8.30. N-a mai fost în stare să doarmă, aşa încît a făcut un duş, s-a bărbierit, s-a îmbrăcat şi şi-a omorît timpul, pînă cînd a crezut că se poate duce, nepărînd totuşi prea nerăbdător să o vadă.

Alicia îl văzu venind pe trotuar, cînd deschise uşa de la intrare ca să ia ziarul de dimineaţă. Trebuia să fie de acord cu Chrissy, arăta ca dracu. Dar pentru ea, era frumos şi dorea să-l îmbrăţişeze. În schimb, îi spuse rece:

 Bună, Pierce. Mulţumesc că i-ai trimis case-te lui David.

 Ce-i face ochiul?

 I-a scos firele ieri. E fantastic cum lucrează timpul. A trecut doar o săptămînă şi cicatricea e doar o linioară roz. I-am spus că într-un an-doi, fetele or să fie înnebunite după cicatricea lui.

El zîmbi amar.

 Şi David ce-a spus despre asta?

 Iu-hu. Am citat. Pierce rîse şi ea îi atrase atenţia să vorbească mai încet. Dorm încă.

 Copiii noştri se pare că intenţionează să facă

orice ca noi să fim împreună, remarcă el încet. Mai întîi accidentul lui David, acum incidentul cu Chrissy.

 Da, aşa se pare.

Urmă una din acele lungi tăceri cînd ochii lor nu se mai puteau dezlipi. Nu se mai săturau privindu-se, sărbătorind, parcă, plăcerea de a se uita unul la altul. El observă paloarea ei, iar Alicia văzu urmele de oboseală ce-i înconjurau ochii. Pierce urmări cum respiră greu şi cum pieptul ei tresălta. Voia să-l atingă şi să-i simtă dorinţa, în mîini. Alicia vedea cum i se zbate vena de la baza gîtului. Voia să-şi lipească buzele şi să-i simtă bătăile inimii.

Îşi coborî genele pentru a acoperi ochii plini de dorinţă.

 De ce nu te duci să vorbeşti cu Chrissy cît timp e încă linişte? Te aşteaptă. Vă aduc nişte cafea.

Pierce o prinse de mînă şi o trase încet lîngă ei,

 Mulţumesc că ai fost prietena ei în seara asta. Îi cuprinse capul în mîini, îl lăsă uşor pe spate şi o sărută calm. Amîndoi deschiseră ochii apoi, privindu-se. E în camera de oaspeţi?

Alicia dădu afirmativ din cap, iar el se îndreptă spre camera fetei. Inima Aliciei bătea puternic, sîngele i se înfierbîntase la simpla atingere a buzelor lui. Fir-ar să fie! zise ea încet, în timp ce pregătea o tavă pentru ceştile de cafea. Îşi jurase să fie rezervată şi, poftim la ea, tremura şi se înfiora în faţa lui ca o fecioară în faţa zeului fertilităţii. Era de ajuns o singură privire a acelor ochi verzi, de sub sprîncenele acelea sexy, şi pieptul ei se umfla... Ce să mai vorbim de rest... of, Doamne!

Deci, îi păsa de sănătatea fiului ei. Deci, era tată, îngrijorat şi vulnerabil, cînd era vorba de fiica lui. Deci, de departe săruta cel-mai-al-naibii-de-bine, în tot universul ăsta afurisit. Exista vreun motiv să crezi că te prăjeşti? Fii mai curajoasă, pentru numele lui Dumnezeu. Ai puţină demnitate. Nu-l lăsa să te prindă iar în mreje.

Hotărîtă să nu se mai lase prostită din nou, bătu la uşă şi Chrissy îi strigă să intre. Stăteau pe patul pe care ea îl făcuse deja. Se ţineau de mînă şi Pierce zîmbea.

 Cafea? întrebă Alicia şi ei confirmară printr-un zîmbet. Le turnă la fiecare cîte o ceaşcă, apoi se îndreptă spre uşă.

 Nu, stai, zise Chrissy, întinzînd o mînă şi trăgînd-o să se aşeze pe pat, lîngă ei. Tocmai ajunseserăm la partea nostimă, zise ea, cu o mutră poznaşă. Cînd viitoarea mea soacră a realizat că vorbeam serios a spus: Şi cînd am să mai port rochia pe care am cumpărat-o pentru nuntă? Nu pot să o port cu altă ocazie.

Rîseră toţi trei şi Pierce auzi suspinul fiicei sale. Îi atinse obrazul.

 Sper că nu regreţi.

Ochii lor se întîlniră.

 Numai că n-am văzut ce am lăsat în urma mea. Cum am putut să fiu atît de fraieră?

 Dar ţi-ai văzut greşeala şi ai făcut ceva pentru asta. Sînt foarte mîndru pentru curajul tău, că ai făcut ce-ai făcut.

 Tată! Chrissy se aplecă şi îl îmbrăţişă. Stătură aşa, fericiţi. Se terminase cu situaţia neplăcută dintre ei. Alicia avea un nod în gît de emoţie.

Înainte ca scena să devină prea sentimentală, uşa se deschise de perete şi David şi Adam intrară în cameră.

 Pierce, Chrissy! strigară la unison, sărind peste ei în pat.

 Azi e ziua cînd mergem la Disneyland? ţipă David.

 Fii atent să nu te loveşti, îi atrase atenţia Alicia.

Ce a urmat părea un schimb de felicitări şi veşti ce rivalizau cu schimburile zgomotoase de replici din lobby-ul Naţiunilor Unite. Toţi vorbeau în acelaşi timp. În final, Adam ţipă.

 Mi-e foame.

 Şi ce vei face acum? o întrebă Pierce după ce clătitele fuseseră servite. Erau îngrămădiţi în jurul mesei, dar nimeni nu se sinchisea de faptul că n-avea loc de coate.

 Astăzi? O să încep să caut un apartament.

 Da ai un apartament, zise Pierce încurcat.

Chrissy dădu din cap.

 E apartamentul mamei. Ea l-a găsit, ea l-a mobilat, ea plăteşte ratele.

 Eu plătesc ratele, spuse Pierce.

 A, pardon, zise ea. Oricum vreau un loc pe care să-l aleg eu. Vreau să încep să mă întreţin singură. O să fie greu şi cu şcoala şi cu toate, dar vreau realmente să fac asta, tată.

El îi făcu cu ochiul în semn de aprobare. Alicia se gîndea.

 Chrissy, ai putea să faci nişte schiţe? Mari, frumoase, de ultimă linie?

Chrissy îşi lăsă furculiţa deoparte.

 Ce vrei să spui?

 Să faci nişte afişe pentru pereţii magazine-lor?

Chrissy făcu ochii mari.

 Tu vorbeşti serios, Alicia?

 Da. Mă gîndeam că magazinele au nevoie de o reîmprospătare. Chiar văd afişele puse în rame de bronz. Foarte sobre, foarte stilizate, ca pe vechile coperţi ale revistei Vogue. Ar putea foarte bine să fie desenele tale.

 Nu le-ai cumpăra pentru simplul motiv că sînt ale mele? Vreau să spun, dacă nu sînt bune...

 Fă-le bune, îndrăzni Alicia cu un zîmbet şiret.

 S-a făcut. Chrissy întinse mîna peste masă şi îşi strînseră mîna cu putere.

Plecă puţin mai tîrziu, purtînd o pereche de pantaloni şi un pulover împrumutate de la Alicia.

 Mai vorbim.

 Sigur, rostiră Alicia şi Pierce în acelaşi timp, făcîndu-i cu mîna din uşă. Chrissy mergea veselă şi urcă în maşină plină de încredere.

 Putem să mergem, Pierce? Da?

Alicia se întoarse şi-i văzu pe copii dansînd de emoţie.

 Ce vrei să spui cu Disneyland?

Fîstîcit, Pierce îşi scărpină tîmpla.

 I-am promis lui David o excursie la Disneyland, dacă o să fie curajos cînd doctorul Benedict o să-i coasă rana de la ochi.

 Am fost foarte curajos.

 A fost curajos, certifică Adam, care nu fusese acolo.

 Mama şi cu mine vom discuta despre asta în timp ce facem ordine în bucătărie. Faceţi camerele lună, vă îmbrăcaţi, vă spălaţi pe dinţi, şi mai vedem noi.

 Ura! Mai vedem noi de obicei, înseamnă da, Adam.

 Ura!

Copiii fugiră fericiţi. Pierce o luă pe Alicia de mînă şi o duse în bucătărie. De îndată ce a închis uşa după ei, a tras-o lîngă el, căutîndu-i gura.

Ea îşi înclină capul într-o parte.

 Se presupune că noi trebuie să ne ocupăm de vase.

 Ia mai dă-le încolo de vase. Nu mai pot răbda să nu te ating. O sărută.

Alicia era încă supărată pe el. De ce îl lăsa? De ce stătea aici ca o bucată de plastilină ce aşteaptă să fie modelată de mîngîierile lui? Sub presiunea gurii lui toate aceste hotărîri ale ei, toată ostilitatea şi dorinţa de a-l evita, dispăreau. Nu putea rezista.

Nu cînd el o explora erotic, leneş, şi-i trezea dorinţe în fiecare loc interzis al corpului. Nu cînd mîna lui luneca spre fundul ei sau îi acoperea sînul dezgolit, cu mîna lui caldă. Nu cînd degetele lui făceau ca sfîrcurile ei să înflorească de plăcere.

Alicia cea raţională o certa pe cea emoţională. O făcea din nou, plonjînd orbeşte cu capul înainte. Era masochistă, parcă cerea să fie respinsă din nou. Dar, pe moment, nu-i păsa. Cum putea să-i spună nu, cînd totul în ea striga da, da, da?

Raţiunea îl dojenea şi pe Pierce, dar trupul lui încetase demult să mai asculte de raţiune. S-a abţinut cît a putut. Să-l ia naiba de viitor, ce mai contează riscurile! Şi le asumase. Dorea să-i ofere dragostea ce-i umpluse inima pînă la refuz. Trebuia să-i transmită cumva că ştia acum că sufletul lui era pustiu fără ea. În mod sigur ea ştia cît de mult trupul lui îl dorea pe al ei. Evidenţa presa puternic între ei.

 Să nu îmi mai faci aşa ceva, mormăi ea printre sărutări. Cu toate că verbal nega, mîinile ei erau în jurul gîtului lui.

 Îmi pare rău de fiecare dată cînd te rănesc. Podul palmei se odihnea pe sînii ei. Nu am vrut niciodată să te rănesc sau să te dezamăgesc, Alicia. Jur. Buzele lui ardeau pe gîtul ei, iar şoaptele lui erau pline de erotism. Alicia îi sorbea fiecare cuvînt.

Pierce îşi flexă genunchii ca să ajungă cu capul la nivelul sînilor ei. Se jucă pînă cînd ea a fost în delir.

 Pierce, Pierce. Îi rosti numele, sfîrşită. Îi atinse sfîrcul cu gura caldă. Doamne, eşti nebun.

El reveni la gura ei, sînul rămînînd ud şi strălucitor.

 Vino încoace, spuse el dur şi o aşeză în 

braţele lui, după ce se aşeză pe scaun. Dacă nu încetăm acum sînt în stare să te violez pe masa din bucătărie.

Ea îşi lipi capul de al lui, ţinîndu-l strîns, învelindu-l în părul ei.

 S-ar putea să nu mai am nici o obiecţie.

 Ah, Doamne, Alicia, nu te mai mişca. Mă omori. Dar mîinile lui o cuprinseră de mijloc, reţinînd-o.

 Cum se poate ca un lucru grozav de plăcut să fie o tortură?

 Am stat în braţele tale şi în noaptea aceea la cabană. Atunci se părea că nu te deranjează. Vocea ei era la fel de plăcută ca senzaţia pe care o simţea la ureche.

 Atunci nu aveam fermoarul tras la pantaloni, mormăi el în timp ce ea se lipi de el. Bine, zise el ameninţător, iar pulsul ei se acceleră, simţindu-l în vene. Jocul ăsta se joacă în doi. Mîna lui alunecă din nou mai jos. Atunci îţi sărutam sînii, îţi aminteşti?

 Mhî! închise ochii şi. respiraţia îi deveni rapidă şi inegală.

 Te atingeam aici. Degetul lui coborî spre sîn. Şi aici, şi aici... Ea căzu cu capul pe pieptul lui.

Pierce îşi luă mîna de pe sînii ei şi şi-o îngropă în părul bogat. Îşi apăsă fruntea de a ei.

 Acum nu e nici timpul, nici locul, iubita mea, ori altfel, crede-mă, demult aş fi făcut-o.

 Pierce! oftă ea. Va fi vreodată timp şi loc?

El o strînse într-o îmbrăţişare plină de tandreţe.

 O, Doamne, aşa sper, aşa sper.

Sărutul confirmă spusele sale, iar ea, cu braţele în jurul gîtului lui, răspunse acestui sărut.

David şi Adam dădură buzna pe uşă, dar se opriră brusc. Alicia şi Pierce tresăriră.

 Mami şi Pierce au relaţii sexuale, cînta David pe o melodie compusă de el. Mami şi Pierce au relaţii sexuale!

Şocată de apariţia lor bruscă şi de ceea ce cînta fiul ei cel mare, Alicia rămase nemişcată în braţele lui Pierce, ţinîndu-l in continuare pe după gît.

 David Russell, unde ai auzit asta?

 Eu am inventat.

 Atunci nu mai spune aşa ceva. Nici măcar nu ştii ce înseamnă.

 Ba ştiu.

 Ce ştii? întrebă ea îndrăzneaţă, convinsă că băiatul se laudă.

 Înseamnă să te îmbrăţişezi şi să te săruţi şi să stai în pat cu el.

Alicia rămase cu gura căscată, în timp ce se uita la copil clipind repede din ochi. Se întoarse spre Pierce, nevenindu-i să-şi creadă urechilor. El zîmbea complice, cu sprînceana ridicată. Se distra.

 Tu ai întrebat.

 Vezi, ţi-am spus că ştiu ce înseamnă sex, zise David zîmbind mîndru.

 Şi eu ştiu, interveni Adam.

Alicia se uita la copii, de parcă nu-i mai văzuse niciodată în viaţa ei. Pierce abia se ţinea să nu rîdă, dar umerii i se scuturau. I se adresă lui David cît putu de grav:

 S-ar putea să ştii, dar nişte gentlemeni nu discută aşa ceva, cînd e o doamnă de faţă. Pierce îi dădu Aliciei un ghiont şi o întrebă cu jumătate de gură: Ce zici? Sună prea vag?

 Nu mă întreba pe mine. Nici nu mi-am imaginat că ştie cuvîntul ăsta.

 De ce n-ai stat pînă acum de vorbă cu băieţii tăi, ca de la bărbat la bărbat?

 Pentru că nu sînt bărbat.

Ochii lui se ridicară spre ea.

 Am observat asta, zise el.

 Ei, putem merge? De ce nu sînt gata vasele? Noi am terminat.

 Vasele nu sînt gata pentru că Pierce şi cu mine... vorbeam despre Disneyland, spuse Alicia afectată. Sări din braţele lui Pierce, îşi îndreptă ţinuta şi îşi trecu degetele prin păr.

 Nu vorbeaţi, vă sărutaţi, declară Adam, ca un detectiv.

 Ei, da, aşa... puţin, admise Alicia roşind.

 Putem merge? David avea idei fixe.

Alicia se uită întrebător la Pierce.

 Da, putem merge! zise el. Peste ţipetele copiilor strigă: Luaţi-vă jachetele şi şepcile şi ce mai vreţi, în timp ce noi spălăm vasele.

David ţîşni afară, dar se ciocni de Adam, care dădu să se întoarcă.

 Aveţi de gînd să spălaţi vasele, de data asta, sau să vă sărutaţi iarăşi?

 Chiar le spălăm, zise Pierce desenînd o cruce imaginară in dreptul inimii. Promit.

 O.K. Vino, Adam. Ce zici de asta?

Alicia şi Pierce îi urmăriră cum pleacă. Se uitară unul la altul şi începură să rîdă. Rîseră cîteva minute bune.

 Chiar vrei să-ţi petreci sîmbăta la Disneyland? întrebă el, trăgînd-o aproape şi luînd-o în braţe.

 Aici îţi place să stai? Ea îşi puse mîinile în jurul lui, pe sub cămaşă, mîngîindu-i pieptul cu degetele.

 Aşa se pare.

 Atunci şi mie îmi place să-mi petrec ziua aici.

El o sărută.

 I-ai promis lui David că nu începem iar să ne sărutăm, murmură ea, printre sărutări.

 Nu-mi ţin promisiunea.

Băieţii s-au distrat de minune. Erau rare momentele cînd Pierce şi Alicia nu zîmbeau. Au colindat peste tot, braţ la braţ sau ţinîndu-se de mînă şi, cînd trebuiau să se despartă, se priveau mereu. Pentru oricine îi vedea, erau un cuplu de îndrăgostiţi.

Ziua asta a fost numai a lor. Conflictul lor - un mister încă pentru Alicia - fusese lăsat deoparte. Şi-au făcut pe plac unii altora. Pretindeau că sînt o familie.

Au mîncat, au băut, au rîs, s-au maimuţărit şi în final l-au convins pe încăpăţînatul Adam să meargă în Matterhorn.

 Nu te mai prosti, îşi bătu joc de el David. O să fie grozav. Pe cuvînt.

 Adam şi cu mine putem rămîne afară de data asta, se oferi Alicia.

 Nu! zise Adam, nedorind să se facă de rîs. Vreau să merg, numai... dacă... Pot să stau lîngă tine?

Pierce îi ciufuli părul.

 Bineînţeles. Pe cine crezi că mă bizuiam să mă ţină de mînă? Adam stătu ca o sardea între Pierce şi Alicia, cu ochii închişi şi mort de frică. Dar îi plăcu şi se rugă să mai meargă o dată. De data asta stătu în faţă, David în spatele lui, apoi Alicia şi Pierce. Au încălecat pe locuri capitonate.

 Pierce! şopti ea şocată în momentul cînd maşina lor intra în caverna întunecată. Mîinile lui o cuprinseseră şi se mişcau în voi e.

 Hmm?

 Nu cred că asta este permis la Disneyland.

Nemaiţinînd cont de smucelile şi de viteza ameţitoare a vehiculului, îşi lăsă capul pe spate, pe pieptul lui. Băieţii chiuiau de plăcere, jucîndu-se de-a mersul cu racheta, uitînd de adulţii din spatele lor.

Buzele lui Pierce căutară şi-i găsiră urechea.

 Este permis, dacă nu te prind. Se juca cu urechea ei. Şi apoi tu n-ar trebui să vorbeşti. Îţi dai seama ce-mi faci? O apucă mai bine şi o trase şi mai aproape de el. Avu senzaţia că se sufocă în momentul în care îl simţi. El o sărută pe gît şi continuă să o ţină strîns, în timp ce călătoria continua.

Cînd ieşiră din nou la lumina soarelui, Pierce avea o mutră de motan după ce a umblat la oala cu smîntînă.

 Dacă ar fi după mine, ne-am plimba în Matterhorn toată ziua. Obrajii Aliciei se colorară şi îşi puse repede ochelarii de soare, ca să-şi ascundă roşeaţa.

 Vino aici, femeie, grohăi Pierce ca un om din cavernă, trăgînd-o în braţele lui.

 O! Adam îi atrase atenţia fratelui său. Cred că au de gînd să se sărute din nou.

 Nu, n-avem de gînd, zise Pierce, rîzînd. Am de gînd să-i spun un secret. Ridicîndu-i părul, şopti ceva la urechea ei. Alicia se trase înapoi, privindu-l surprinsă.

 Ei, ce zici? întrebă el.

 M... minunat, se bîlbîi ea. Dar eşti sigur? Nu eşti prea obosit?

 Tu eşti? Ea scutură din cap, zîmbind larg.

 Atunci, du-te şi dă telefon. Te aşteptăm la coadă la Dumbo.

Cinci minute mai tîrziu, cînd reveni lîngă ei, îi spuse lui Pierce:

 S-a aranjat.

 Grozav, zise el îmbrăţişînd-o.

 Ce s-a aranjat? întrebă David.

 N-aţi vrea voi să vă petreceţi noaptea cu bunica şi cu bunicul?

 Arăt bine? întrebă Alicia emoţionată, uitîndu-se în oglindă.

 Bineînţeles că arăţi bine, zise David, neridicînd ochii din cartea pe care tocmai o frunzărea. Adam căsca. Urechile de Michey Mouse i se strîmbaseră. Era prea obosit să mai observe.

 Mii de mulţumiri, articulă Alicia. La ce se aştepta? Pentru ei, ea arăta doar ca mama.

Dorea ca ei să îi spună că arată bine, că e inteligentă, strălucitoare. Aşa dorea să o vadă Pierce, la această, de fapt, prima lor întîlnire. Nu-i venise să-şi creadă urechilor, cînd el îi şoptise invitaţia la Disneyland.

 Crezi că părinţii tăi ar avea ceva împotrivă să-i ţină pe copii pentru o noapte? Aş vrea să te invit la cină, să dansăm, vrei? Apoi aş dori să-ţi arăt casa mea. Aşa sunase invitaţia de a-şi petrece seara. Asta se întîmplase cu ore bune în urmă, dar inima ei încă nu se potolise. N-ar trebui să se ducă. Poate să te rănească iar, se prevenea singură. Dar dorea să fie cu el în seara asta. Dar mîine noapte? Dar după?

 Ce te tot îmbraci atît? îi întrerupse gîndurile David.

 Vreau să arăt bine pentru Pierce. Ieşim împreună la restaurant.

 De ce nu putem să venim şi noi?

 E un restaurant pentru oameni mari.

Se auzi soneria.

 Eu deschid, strigară băieţii la unison, luînd-o la fugă din camera ei. Adam se trezise dintr-o dată.

Alicia era recunoscătoare pentru aceste cîteva momente cînd putea fi singură. Avea nevoie de ele pentru a-şi aduna gîndurile. Părea sofisticată, ca şi cum ieşea în fiecare weekend cu un bărbat atrăgător şi plin de succes, ca şi cum nu era nimic neobişnuit. Părea tulburată. Era tulburată. Mîinile îi tremurau, în timp ce se parfuma cu colonia ei cea mai bună.

Ce se întîmplase cu regina frumuseţii din campus pentru care băieţii se întreceau care mai de care să-i dea întîlnire? Se îndrăgostise, se mărita-se, născuse doi copii, îşi pierduse dragostea.

Avea la îndemînă în ce priveşte riscurile vieţii mai puţină încredere în sine.

Oricum, reuşise să-şi facă baie, să se spele pe cap şi să-şi aranjeze frumos părul, să-şi facă unghiile, într-un timp extrem de scurt. Îşi alesese o rochie neagră, ce se mula perfect pe corp. Decolteul se deschidea uşor peste sîni, iar tivul se ondula discret la nivelul genunchilor. Avea ciorapi fini şi pantofi negri cu toc înalt cu pietricele pe vîrfuri. Părul era strîns într-un coc lejer şi îşi lăsase special cîteva şuviţe cîrlionţate neprinse. Avea diamante la urechi, singura bijuterie, de altfel.

Uitîndu-se în oglindă, dădu verdictul că imaginea doamnei-de-lume o bătea de departe pe femeia timorată de dinăuntru.

Luîndu-şi poşeta şi o geantă cu lucruri personale pentru noapte, pe care o pregătise cu discreţie, stinse lumina şi ieşi din locul sigur pe care dormitorul ei îl reprezenta. Pentru un moment stătu în uşa camerei de zi, urmărind cum Pierce le citeşte băieţilor din Peter Pan, cadoul primit de David de la Disneyland. Avea cîte un băiat strîns lipit de el, sub fiecare braţ.

Cînd ridică privirea şi o văzu, înghiţi în sec. Din partea lui, Căpitanul Cîrlig putea rămîne pe veci expus pericolului din partea crocodilului. Cuvintele poveştii i se opriră în gît. Băieţii ridicară şi ei capetele şi, simţind oarecum emoţia intensă a momentului, rămaseră tăcuţi, ca o binecuvîntare. Pierce se deprinse uşor de copii şi se ridică. Veni spre ea ca hipnotizat. Era într-adevăr în transă.

 Arăţi fantastic. O luă de mîini şi o sărută respectuos pe obraz.

 Mulţumesc. Vocea îi era mătăsoasă, uşor tremurată...

 Gata?

Ea dădu din cap. Au adunat tot ce era necesar pentru băieţi. N-a fost uşor, dar au reuşit să înghesuie totul în maşina lui Pierce. Entuziasmul copii-lor şi super-hiperactivitatea lor de peste zi, la Disneyland, s-au combinat, făcînd-o pe Alicia să fie grozav de bucuroasă cînd zări casa părinţilor ei.

După ce băieţii au fost lăsaţi în grija bunicilor, după ce şi-au luat la revedere, iar Pierce şi Alicia erau singuri în maşina lui, el o întrebă:

 Ce i-ai spus mamei tale?

 Despre ce?

 Despre motivul pentru care ai vrut să-i laşi copiii peste noapte acolo.

Ea învîrtea lanţul mic, aurit, al poşetei.

 I-am spus că ar fi mai simplu decît să-i sculăm în miez de noapte ca să-i aduc acasă. I-am spus că am plănuit să venim foarte tîrziu.

 Da?

 Nu? Înţelesese ea greşit? Era oare numai în gîndul ei dorinţa de a-şi petrece noaptea împreună? O, Doamne! Arăta ca o văduvă nerăbdătoare care încearcă să-l păcălească, pentru a-i fi soţ?

El o prinse de mînă, ducînd-o la gură. Îi sărută degetele.

 Nu sîntem la audiţie, Alicia. Cîntăm după ureche. De ce eşti nervoasă?

Ea rîse profund emoţionată.

 Ştiu, e ridicol.

 Nu e ridicol. Este iubire, spuse el aspru.

- N-am vrut să crezi că eu...

 Nu cred altceva decît că eşti cea mai minunată femeie din cîte am cunoscut. Şi nu vorbesc numai în ce priveşte sexualitatea. Te găsesc fascinantă, în tot ce reprezinţi tu. Am nevoie de tine, în tot ceea ce înseamnă o femeie pentru un bărbat. De drăgălăşenia ta, de rîsul tău, de grija ta. Îi întoarse mîna cu palma în sus şi i-o sărută. Alicia simţi cum fiecare organ vital al fiinţei ei vibrează. Aş dori foarte mult să împart patul cu tine în noaptea asta. Dar dacă nu, asta nu schimbă cu nimic ceea ce simt pentru tine. Te iubesc.

Frînă pe drumul ce ducea la restaurant şi îşi puse braţul pe scaunul ei, întorcîndu-se spre ea. Alicia îl privea fără să poată vorbi. îi strînse mîna uşor, privind-o cu nesaţ.

 Alicia, indiferent ce se întîmplă, indiferent...

Se opri, privi la mîinile lor încleştate, apoi continuă:

 Vreau să ştii că astăzi a fost ziua cea mai minunată, cea mai productivă din viaţa mea. Îi iubesc pe copiii tăi. Te iubesc pe tine. Din toată inima. Nimic, nimic nu poate sau nu va schimba asta vreodată.

Aplecîndu-se încet, o sărută. Doar mîinile şi buzele lor se atingeau, dar el o trase uşor, iar Alicia răspunse ca şi cum o coardă sensibilă de catifea o cuprinsese şi o trăgea uşor. Puse mîna liberă pe reverul hainei şi îşi înclină capul sărutîndu-l şi ea. Simţea că se contopeşte cu el.

Uşa din dreptul lui Pierce se deschise brusc.

 O, pardon, domnule Reynolds.

 Nu-i nimic, îi spuse Pierce valetului. Se retrase, dar rămase cu ochii la ea.

 Acum sîntem gata să intrăm.

Alicia nu era prea sigură de asta. În momentul acela nu ştia dacă va putea merge, sta în picioare sau respira. Reflexele ei erau confuze în tot corpul, mintea îi era răvăşită, sufletul în al nouălea cer. Era complet dezorientată de purtarea lui Pierce, care o vrăjise. Ar fi vrut să fie, pentru totdeauna, victima acestei vrăji.

Sărutul lui pătrunsese ca o adiere magică în tot corpul ei, din creştet pînă in tălpi. Încă năucită, fu ajutată să coboare din maşină. La dreapta ei, 

Pierce îi făcu loc să intre pe uşa de sticlă a restaurantului, dînd un bacşiş bun valetului care îi deranjase.

Restaurantul nu era unul din locurile acelea unde veneau celebrităţi sau viitoare staruri să-şi afişeze noile coroane obţinute la Hollywood, feţe operate estetic sau ultimele achiziţii de pe Rodeo Drive{4}. Era rafinat, discret, elegant. Decorul se armoniza cu muzica interpretată în duet la pian şi vioară. Armata de chelneri era respectuoasă, dar aproape invizibilă şi tăcută.

 Masa dumneavoastră e pregătită, domnule Reynolds, murmură şeful restauratului, salutîndu-l. Pe aici, vă rog.

Pe măsură ce mergeau, capetele se întorceau în direcţia lor: Fără preţiozitate, Alicia trebuia să admită că erau un cuplu superb. Costumul lui Pierce era negru-mangal. Cămaşa era de culoarea fildeşului, iar cravata şi batista de mătase pe care şi-o aranjase la buzunarul de la piept, erau de culoarea vinului de Burgundia. Părul strălucea şi era bine pieptănat, dar era totuşi puţin ciufulit, ca şi cum o adiere capricioasă ori degetele unei femei s-ar fi jucat cu el.

După ce se aşezară, iar Pierce se uită pe lista de vinuri, Alicia remarcă cu răceală:

 Se pare că toată lumea te cunoaşte. Vii des aici?

El zîmbi amar la această mai-mult-decît-subtilă dovadă de gelozie.

 Vin frecvent aici cu potenţiali clienţi.

 Ar trebui să fie impresionaţi.

 Sînt. După o întîlnire de afaceri aici, de obicei treaba e garantată. Răutăcios, nu i-a satisfăcut curiozitatea privind companiile de sex feminin pe care le-ar fi putut aduce la acest restaurant. Oricum, erau nerelevante.

 Ce vrei să mănînci? Bem vin roşu sau vin alb?

Mai tîrziu Alicia n-ar fi putut să spună ce a mîncat. Tot ce ştia era că a fost delicios. Papilele ei gustative erau desfătate de aromele variate şi deliciul bucatelor. Toate simţurile îi erau la cote înalte. Se simţea foarte bine, dar vinul nu avea nici o contribuţie la starea asta.

 Stomacul meu nu mai ştie ce să creadă.

Chelnerul îi luase farfuria pe care se aflase antreul. Era obişnuit cu hamburger şi semipreparate.

 Mă bucur că ţi-a plăcut. Îţi recomand căpşuni Romanoff pentru desert.

 Nu mai pot.

Îi plăcuse, îi plăcuse totul.



 Pierce?

 Hmm? îi luă mîna într-a lui, peste masa pe care ardea o lumînare, iar chelnerul, ştiind că nu mai au nevoie de el, se retrase discret.

 Iartă-mă că insist, începu ea. Lămureşte-mă de ce pui în umbră succesul tău profesional? Cei mai mulţi oameni s-ar umfla în pene pentru asta.

El îi întoarse mîna cu palma în sus, trasîndu-i liniile fine cu vîrful degetului.

 Nu mă simt plin de succes, Alicia. De curînd m-am trezit că totul în viaţa mea poate fi măsurat după banii pe care-i am. Ăsta e succesul? Cîndva, demult, aşa credeam. Dar acum nu mai cred.

 Se pare că ţi-ai stabilit priorităţile. Oricum, nu e cazul să-ţi fie ruşine de succesul financiar şi profesional.

 Poate că este, atît timp cît întreaga viaţă se reduce numai la asta.

 Nu te înţeleg, zise ea, scuturînd capul. De ce eşti atît de autocritic?

 Unde sînt soţia, copiii, casa, toate aceste lucruri pe care un om ar trebui să le aibă la vîrsta mea? După ce căsătoria mea a eşuat, n-am îndrăznit niciodată să închei alta, în special din indiferenţă şi dintr-o lene vădită. Numai în ultimele cîteva săptămîni am fost, pentru puţin timp, ceea ce se numeşte tată pentru fiica mea. Doamne, cît regret toţi acei ani cînd Chrissy şi cu mine am fi putut însemna ceva unul pentru celălalt şi n-am făcut-o. Şi, bineînţeles, fir-ar să fie, n-a fost vina ei. Cît priveşte celelalte aspecte ale vieţii care ar trebui să însemne ceva, mă simt ca o hai-mana. N-am de ce să fiu mîndru. Îi puse uşor mîna pe obraz şi Alicia îşi înclină faţa. De aceea aş dori...

 Ai dori ce?

Privirea lui coborî în gol pentru cîteva secunde. Apoi se uită din nou la ea, iar expresia introspectivă se schimbase. Alicia ştia că încheia-se acest subiect.

 Aş dori să mergem şi să dansezi cu mine în seara asta. Îţi place să dansezi?

S-au dus la unul dintre noile cluburi elegante unde aproape orice nouă formă sau vîrstă a fiinţei umane puteau fi recunoscute. Erau reprezentate toate tipurile de la tunsorile punk, cu părul roz sau bleu, la doamnele înfăşurate în blănuri fine.

Oglinzile din podea reflectau corpurile văzute de jos. Filme, de tot felul, de la cele cu Charlie Chaplin la cele erotice, erau proiectate pe pereţi. Muzica urla ca o insultă la adresa oricărui timpan, cît de cît normal.

 Eşti acelaşi om care a cumpărat în după-amiaza asta un tricou cu Donald Duck? Alicia a trebuit să strige ca Pierce să poată auzi ceva în vacarmul acela.

 Sînt acelaşi. Dar tu eşti aceeaşi doamnă căreia îi place îngheţata în cornet şi să meargă în căluşei?

 Mărturisesc că da. Alicia se învîrti, lăsînd să i se vadă o bună parte din picior. Dar şi aici e distractiv.

 Numai că...

 Ce zici? strigă ea, ţinîndu-şi o mînă la ureche.

Pierce veni mai aproape şi o prinse de talie.

 Spuneam că singura problemă este că ăştia nu cîntă deloc muzică lentă. Băieţii nu apucă niciodată să le ţină pe fete în braţe.

 Asta pentru că nu se ştie care e băiat şi care e fată.

 Corect, zise el rîzînd. Dar eu pot să spun în mod sigur că tu eşti fată. Mîinile lui o atinseră uşor pe sîni, iar ochii lui emanau o căldură strălucitoare. Ştiu un loc unde putem dansa slow.

Alicia nu protestă cînd el o luă de mînă şi încercă să se strecoare prin mulţimea răguşită. Conducea maşina cu mîna dreaptă pe genunchiul ei, cînd nu trebuia să schimbe vitezele. Casa lui era sus pe dealuri, deasupra oraşului, iar Alicia, a cărei familie era modestă, avu un sentiment de teamă amestecată cu respect, cînd el viră spre porţile de fier pe care le deschise cu telecomanda. Iarba era imaculată, aleea largă. Pierce opri maşina în faţa unei reşedinţe de-a dreptul copleşitoare.

 Nu fi prea impresionată, zise el ironic. Este numai o casă mare şi pustie.

 O casă frumoasă.

 De aceea e atît de păcat că este pustie. Cineva ar trebui să se bucure de ea. Nu s-a bucurat nimeni, niciodată.

Interiorul casei confirma ceea ce promitea din exterior. Camerele erau spaţioase, bine împărţite, decorate cu gust şi cu lucruri scumpe, în stil californian. Parchetul, din lemn masiv, era acoperit cu carpete ce străluceau de curăţenie. Tavanul era înalt şi prevăzut cu grinzi. Ferestrele mari, fără perdele, ofereau panorama luminilor oraşului ce licăreau, răspîndite ca o mantie, dedesubt, tăind respiraţia.

 Ce frumos este, Pierce!

 Acum este. O trase spre el şi o îmbrăţişă cu putere, dansînd încet. Faci minuni pentru această casă care se simte bine avîndu-te aici.

Buzele lui erau calde cînd le atinseră pe ale ei. Uşor, amăgitor. Coborîră spre gît, spre ureche.

 Vrei să bei ceva?

 Trebuie să te opreşti ca să faci asta?

 Da.

 Atunci nu, mulţumesc.

Zîmbetul lui se topi într-al ei, într-un sărut. 

Mîinile lui se plimbau în voie pe spatele ei, lipind-o mai strîns de el. Alicia îi înţelese intenţii-le şi se strînse lîngă el, punîndu-şi braţele în jurul gîtului lui, cu o moleşeală plăcută. Degetele ei se jucau cu lobul urechilor.

 Credeam că am venit aici să dansăm slow. Mimica lui era ironică atunci cînd îşi ridică privi-rea. Nasul lui se jucă, scurt, cu nasul ei.

 Oricum, eu doar îmi omoram timpul pînă acum. Unde e muzica?

O cuprinse cu braţul pe după talie, conducînd-o spre biblioteca unde era instalată o combină stereo. Totul părea mai complicat decît bordul unui avion, dar după ce el apăsă pe mai multe butoane, o muzică plăcută începu să se audă din difuzoare instalate strategic.

Alicia pluti din nou în braţele lui. Îl luă pe după gît şi-şi lăsă capul pe pieptul lui. Buzele lui îi sărutau părul.

 Ştii ce am observat la tine mai întîi?

 Stupizenia mea. Nu puteai crede că cineva este în stare să vină în pădure, pentru o săptămînă, fără o lanternă măcar.

El rîse.

 Înainte de asta.

 Deci ai crezut că sînt proastă.

 Poate, doar, puţin împrăştiată.

 Deci, nimic din felul cum arătam nu-ţi putea

capta atenţia pentru că, din cîte îmi amintesc arătam ca uri şoarece înecat. Probabil conversaţia mea strălucitoare.

 Te bîlbîiai.

 Ce frumos din partea ta să-mi reaminteşti.

 Te dai bătută? Asta. Şi-i mîngîie uşor fesele.

Ea se trase repede de lîngă el, pretinzîndu-se indignată.

 Eşti ce! mai decăzut, obraznic, desfrînat, şovin, obsedat sexual...

 Asta a fost tot ce am putut să văd, se dezvinovăţi el, aducînd-o înapoi în braţe, lipindu-i sînii de pieptul lui. Este cel mai nostim fund pe care l-am văzut vreodată.

 Şi presupun că ai evaluat multe?

 Eşti geloasă?

 Las-o baltă.

 Bine.

O rodea gelozia, era geloasă pe orice femeie care ar fi fost vreodată in braţele lui, mîngîiată sau sărutată de el. Cîte femei adusese în această casă sub pretextul unui dans? Cîte din ele fuseseră plimbate prin camere în ceea ce, nu numai în imaginaţia ei bogată, se numea vals?

 N-ai nici un motiv să fii geloasă pe vreuna. Şoaptele lui îi găsiră buzele. Urmă un sărut ce parcă-i scoase toată viaţa din ea şi, în acelaşi timp, se simţea mai vie ca niciodată.

Cînd, în cele din urmă, gurile lor se despărţiră, ea deschise ochii cu părere de rău. Nici nu observase cînd părăsiră o cameră şi intrară în alta. Nu fusese decît o călătorie sinuoasă prin timp, prin spaţiu. Acum observă că se aflau în sala de joc şi că atingea cu fundul masa de biliard.

 Ştii să joci? Vorbele ei erau ca adieri ale vîntului şi, din cînd în cînd, reuşeau să semene a cuvinte.

 Mhî. Pierce o blocase lîngă masa de biliard, lipindu-şi corpul de al ei şi începînd, uşor, să-i scoată agrafele din păr. Căuta una cîte una, cu degete agile, scoţîndu-le cu grijă, încet, ca şi cum o dezbrăca. Părul ei căzu în cascade peste mîinile lui, ca aurul. Pierce îşi îngropă faţa în el.

 E greu?

 Mhî.

 Joci foarte bine?

 Sînt expert.

Mîinile lui se odihneau acum pe sînii ei, mîngîindu-i uşor.

 Probabil că ai atins tehnica cu care doar să cîştigi.

 Toată tehnica este cum îţi aliniezi bilele şi cum ţii tacul.

Ea îşi desprinse gura de a lui şi-l privi cu ochi suspicioşi.

 Tu vorbeşti încă despre biliard?

Sprîncenele lui se arcuiră ironic.

 Bineînţeles. Ce credeai? O cuprinse de talie şi o ridică pe masă. Cu o uşoară presiune asupra umerilor ei o întinse, aplecîndu-se peste ea pe masa verde şi căutîndu-i gura.

Cu mîinile îngropate în părul ei, se rostogoliră încet pînă cînd ea ajunse deasupra lui. Alicia îl sărută, sedusă de gura lui. El îi desfăcu cu grijă fermoarul rochiei şi, cu mişcări uşoare, îi trase sutienul. Sînii ei îi încîntară privirile, mîngîindu-i apoi cu degetele şi cu gura. Pierce îşi înălţă capul de pe masă, pasiunea lui crescînd cu fiecare sărut.

 Pierce, suspină ea. Se lipi de el ca un căţeluş lîngă stăpînul lui. Asta e decadenţă.

 Adevărată decadenţă. O muşcă uşor cu dinţii. Eşti delicioasă.

 Sînt mamă a doi copii, mormăi ea încet. O făcea să simtă fiori.

 Sînii tăi dovedesc asta. O, Doamne, Alicia, te doresc.

O rostogoli din nou şi o privi cu ochii arzînd de dorinţă. Părul ei stătea răsfirat pe masa verde de fetru, dîndu-i un aer lipsit de apărare. Ochii emanau dorinţă, iar buzele erau moi, umede, aşteptînd. Stătea cu braţele pe lîngă corp, vulnerabilă şi veselă. Părea inocentă şi tentantă.



Pierce o dorea în ambele ipostaze.

Fără nici un cuvînt o ajută să se dea jos de pe masă şi o conduse pe culoarul spre dormitorul pe care i-l arătase puţin mai înainte. Nu-i dădu nici o explicaţie despre ambianţa romantică pe care o crease anume. Lumina era slabă. Muzica venea dintr-o sursă nevăzută. O sticlă de şampanie stătea la rece într-o frapieră de argint.

În drum, el luă şi geanta ei cu lucruri personale, pe care ea o lăsase în living. I-o dădu acum, zîmbind cu tandreţe.

 Nu te simţi ca şi cum îmi datorezi ceva. Dacă vrei, te duc acasă acum.

Niciodată Alicia nu-l iubise mai mult ca în acel moment. Se gîndea la ea, nu la el. Îi atinse gura cu degetul:

 Rămîn. Şi, Pierce, zise ea coborîndu-şi vocea şi privind timid aiurea. Am fost la ginecolog... şi am rezolvat... ştii tu. Nu se uită în ochii lui înainte de a pleca spre baie.

În acea încăpere opulentă, Alicia găsi ceva ce o surprinse şi o mişcă profund, prin sentimentalismul care vorbea de la sine. Vorbea în numele lui Pierce. Zîmbi tandru şi începu să se dezbrace.

Înainte de a deschide uşa, stinse lumina, păşind în umbră. El stătea pe marginea patului deschizînd sticla de şampanie. Apoi ridică ochii strălucitori şi verzi, privind-o.

 Ia să te văd.

În timp ce Alicia avansa, neglijé-ul negru flutura în jurul ei uşor şi moale şi îmbietor, ca aripile unui înger.

 Cînd ai adus asta?

Pierce se ridică în picioare. Era înfăşurat într-un kimono verde-gri ce-i venea pînă la jumătatea coapselor. Arăta minunat în el, pieptul lat se vedea din deschizătura kimonoului, pînă în talie. Picioarele erau subţiri şi bine făcute, musculoase de pe urma jogging-ului.

 Am furat-o de la cabană cînd am plecat. Mărturisirea lui timidă făcu să-i tresară inima de iubire. Nu m-am gîndit vreodată că am să te văd îmbrăcată în ea. Veni spre ea şi-i puse mîinile pe gît. Mi te-am imaginat de mii de ori purtînd-o, dar tu ai întrecut orice imaginaţie.

Corpul ei era clar definit sub transparenţa materialului. Ochii lui nu pierdură nici o nuanţă. Îşi impusese o disciplină de nesuportat, dar se mulţumea să o sărute încet. În mintea lui, asta era noaptea nunţii lor. Avea de gînd să o trateze ca pe o mireasă.

 Bea puţină şampanie cu mine.

Pierce turnă numai într-un pahar oferindu-i-l ei întîi. Ea bău. Şampania îi pişcă plăcut limba, dar nimic nu se compara cu Pierce. Era plină de mirosul lui, de culoarea pielii, a părului, a ochilor, de chipul lui.

În timp ce ea ţinea încă paharul, el îl ridică spre buzele lui, bău, gustînd, de fapt, mai mult din ea decît din şampanie. Apoi, lăsînd paharul deoparte, o trase lîngă el, pe pat. Alicia îl privea fascinată, pe cînd el îşi desfăcu nodul din talie, dezbrăcîndu-se de kimono.

Virilitatea goliciunii lui o excită puternic, gravitînd în plexul solar. Cu ochii, exploră fiecare centimetru din corpul lui. Cum putea ea, Alicia Russell, să dorească cu atîta neruşinare trupul gol al unui bărbat? Dar nu era numai asta. Era Pierce. Şi îl iubea. Pe lîngă splendoarea corpului, el, cu totul, o fascina.

Pierce îngenunche lîngă ea. O privea cu ochii plini de iubire.

 Îmi place gura ta. Îi urmă conturul cu un deget. Forma, gustul. Ea îndrăzni să-i atingă degetul cu vîrful limbii. Suspinul lui fu scurt. Încurajată, supse degetul uşor.

 Doamne, Alicia, murmură el. Lăsă capul în jos, scoţîndu-şi degetul din gura ei şi sărutînd-o.

Abia mai respirau. El reuşi să ridice capul. Mîinile îi mîngîiau sînii. Sfîrcurile presau prin cămaşa subţire de noapte. Aplecîndu-se, Pierce sărută unul.

 O, Pierce, Pierce. Alicia îşi lăsă capul pe perne şi mîinile ei se jucau în părul lui. Mîngîierile lui erau abile şi curînd ea se strînse sub patima lui.

Răspunsul ei îl făcu puţin dur. Îi săruta sînii la întîmplare, ombilicul. Îi ridică cămaşa. Ea îi simţea gura mîngîietoare pe pielea abdomenului, mai jos... Nu mai era în stare,nici să respire.

Inima îi exploda, iar corpul ei se unea cu al lui. Cînd el îşi ridică ochii să o privească, ea îşi întoarse privirea. Obrajii îi erau plini de lacrimi.

 Eşti atît de bună cu mine. Toată. Te rog, nu plînge. Încercă să o sărute. Cu un deget sub bărbia ei, o forţă să-l privească.

 N-aş face niciodată ceva care să te jignească. Te iubesc. Alicia. Am vrut doar să-ţi arăt cît de mult.

Ea îşi puse braţele pe după gîtul lui.

 O, iubitul meu. N-ai făcut nimic ca să mă faci să plîng. Lacrimile curgeau din colţurile ochilor, dar erau lacrimi de bucurie. Nu pot să cred că cineva poate iubi atît de mult, că mă poate iubi atît.

S-au sărutat din nou. Mîna ei se plimba pe corpul lui, catalogînd fiecare descoperire. Pieptul era lat, plin de păr, parcă era sculptat. Stomacul plat şi încordat. Pe măsură ce mîna ei explora mai departe, respiraţia lui se accelera în urechea ei. Cînd degetele ei îşi încheiară periplul, el îşi îngropă faţa între sînii ei, murmurîndu-i numele.

Dorind să-i ofere cel puţin o parte din darul pe care el i-l făcea, îl mîngîie pînă cînd el nu mai putu să reziste.

Erau una şi aceeaşi persoană. O ţinea strîns, nemişcat, savurînd doar extazul de a fi una cu corpul ei. Apoi, începu s-o mîngîie uşor.

 Să nu uiţi niciodată că te iubesc, şopti el repede. Te iubesc, Alicia. Să-ţi aminteşti întotdeauna. Te iubesc.

 Şi eu te iubesc. Îl învălui, strîngîndu-se mai tare lîngă el. Te iubesc atît de mult.

 Scumpa mea, dragostea mea. Stătu un moment, pînă cînd ea se înfioră din nou, apoi o înconjură cu toată dragostea lui.

 ... şi bunica a făcut pizza ca să mîncăm, numai că nu era rece aşa cum o faci tu. A făcut-o în tigaie.

 Mulţumesc, bunico, spuse Alicia sec şi Pierce rîse. De cînd i-au luat, copiii au vorbit fără întrerupere, raportîndu-le tot ce se întîmplase de cînd plecaseră şi-i lăsaseră acolo.

 Bunicul s-a jucat cu noi ţintar, dar cred că ne-a lăsat să cîştigăm.

 Am mîncat floricele cînd ne-am uitat la televizor. Şi bunica ne-a făcut cîrnăciori la micul dejun. Momentele plăcute ale lui Adam treceau prin stomacul lui. Şi ne-a dat bomboane pentru că am mîncat tot.

Alicia îşi ridică ochii la cer.

 Săptămîna viitoare va trebui să ne ducem la dentist. O zi la Disneyland şi o noapte la bunica este ca şi cum aţi fi făcut o injecţie cu zahăr în fiecare dinte.

 A fost grozav, zise David. Şi voi v-aţi distrat bine?

Pierce aruncă o privire plină de înţeles în direcţia Aliciei, care se înroşi, deşi credea că nu i se va mai întîmpla aşa ceva după noaptea pe care o petrecuse cu el.

 Da, ne-am distrat foarte bine, vorbi el tărăgănat.

 Ce-aţi făcut?

 A, o mulţime de lucruri, fu răspunsul vesel al lui Pierce, în timp ce obrajii Aliciei erau din ce în ce mai aprinşi. El rîse cu voce tare.

În uşa casei, ea le spuse băieţilor să-şi ia bagajele cu lucrurile pentru noapte în camera lor şi să le despacheteze.

 Puneţi totul la locul lor, vă rog.

Chiar cînd intrau în hol, David se întoarse.

 Era să uit. Am vrut să-l rog ceva pe Pierce.

Printr-un acord tacit, Alicia şi Pierce nu ţineau secretă afecţiunea lor faţă de băieţi. El o ţinea pe după umeri, iar braţul ei îl ţinea de talie. Îşi sprijinea capul confortabil pe pieptul lui.

 Ce anume? întrebă Pierce.

 Organizăm o seară la camping. Cum nu am tată, colegii meu au spus că pot invita pe altcineva. Mă gîndisem să-l rog pe Carter. Dar mai degrabă te-aş ruga pe tine să vii.

 Mulţumesc pentru onoarea pe care mi-o faci, zise Pierce zîmbind. Îşi trecu degetele prin părul Aliciei într-o manieră absentă, dar plină de dragoste. Cînd e asta?

 Luna viitoare.

Alicia simţi cum Pierce se retrage imediat. Părea că el se smulge de lîngă ea, se retrage în sine, trăgînd un zid invizibil în jurul lui, lăsîndu-i pe ei afară. Mîna lui nu-i mai mîngîia părul, braţul din jurul umărului se crispă, apoi căzu, fără viaţă, de-a lungul corpului. Corpul lui era în întregime rigid şi potrivnic.

Ea îşi înălţă capul; se trase de lîngă el să-l vadă mai bine. Faţa lui era pustie, ochii duşi. Alicia ştia că el se retrăsese în el din nou. Dar, de data asta, Alicia simţi mai degrabă că se înfurie, decît că e disperată. Cum îndrăznea să-i facă aşa ceva după ziua de ieri, după noaptea trecută, după toate jurămintele de dragoste?

 Ai să vii, Pierce? întrebă copilul.

 Vorbim despre asta mai tîrziu, David, spuse

ea, încercînd cu greu să-şi păstreze vocea blîndă, deşi îi venea să urle. Duceţi-vă şi faceţi ce v-am rugat. Tu şi Adam odihniţi-vă puţin în camerele voastre, uitaţi-vă la televizor. Pierce şi cu mine avem de discutat.

 O.K., spuse copilul descurajat, pornind cu paşi mărunţi spre hol.

Pierce privea în pămînt. Cînd David nu-i mai putea auzi, el îşi ridică ochii. Erau reci.

 Nu voi putea să merg cu el. Te rog să mă scuzi în faţa lui.

 Am să te scuz pe dracu, ţipă ea. Cine o să te scuze faţă de mine? Ai de gînd să dispari din nou, nu-i aşa? Îl prinse de braţe şi-l zgudui cît de tare putu. Nu fusese niciodată o luptătoare, o persoană care a căutat o eliberare fizică pentru furia ei, dar acum tremura şi voia să-l lovească.

 Ei bine, de data asta vreau să ştiu de ce. Cum poţi să fii atît de îngheţat după noaptea trecută?

 Noaptea trecută a fost cea mai frumoasă noapte din viaţa mea. Cînd ţi-am spus că te iubesc, chiar asta voiam să înţelegi.

 Atunci de ce? ţipă ea. De ce pleci din nou? Asta vrei să faci nu-i aşa?

 Da.

 Şi de data asta n-o să mai intervină familia, nu-i aşa? Nu te mai întorci, nu-i aşa?

Ochii lui o priveau. Maxilarul îi era rigid.

 Nu. Nu mă mai întorc.

Alicia făcu un pas înapoi. Nu crezuse că o să i-o spună cu atîta convingere. Nu se lăsă intimi-dat, iar ei îi părea rău că forţase nota.

 După tot ce s-a întîmplat ieri? Vocea nu o ajuta. Suna spart, a durere, iar ea voia să-l facă să vadă furia şi ura pe care le simţea pentru el în acel moment. După ziua de ieri, poţi pleca, aşa, fără să te uiţi înapoi?

 Trebuie.

 Încetează. Nu trebuie!

 Ba da.

 De ce?

 Nu-mi pot permite să mai stau cu tine, cu băieţii. Ar fi mult mai greu dacă aş rămîne. Crede-mă, este cel mai bine pentru toată lumea, dacă terminăm acum.

 Nu cred asta.

 Crede-mă.

 Noaptea trecută chiar n-a însemnat nimic pentru tine?

Veni lîngă ea şi o cuprinse de umeri. O strînse tare la piept. Impactul îi luă respiraţia. Chipul lui era dur, iar cuvintele şuierau printre dinţi.

 Noaptea trecută a însemnat totul pentru mine. A fost împlinirea celor mai scumpe dorinţe ale mele. Puteam pretinde că sîntem căsătoriţi, că ne aparţinem unul altuia, că avem un viitor.

 O, Pierce. Dorea să se tragă de păr, să se zgîrie, de frustrare. Cum poţi să spui toate dstea, cînd plănuieşti să mă părăseşti? Cum?

 Nu ştii cît de greu îmi este să plec de lîngă tine? Nu ştii că trupul tău este o parte din mine, de cînd am făcut dragoste prima dată la cabană? Mai curînd mi-aş smulge inima decît să te pără-sesc. Ar fi acelaşi lucru. Eşti parte din mine, Alicia. Pentru totdeauna. Dulcea personalitate a băieţilor tăi este parte din sufletul meu acum şi va fi întotdeauna. Îşi închise ochii strîns şi pronunţă fiecare cuvînt foarte precis. Dar nu vă mai pot vedea.

Alicia plîngea. Îşi blestema lacrimile, dar ele i se adunau în ochi şi i se rostogoleau pe obraji. Se blestema pe ea că se rugase de el, dar trebuia. Nu putea s-o părăsească. N-o să-l lase. Îl prinse de cămaşă cu amîndouă mîinile şi-l bătu uşor cu pumnii în piept.

 Spune-mi. De ce?

 Nu face să-mi fie mai greu decît îmi este.

 Nu poate fi mai greu.

 N-ai să vrei să ştii.

 Ba vreau.

 Ba nu.

 Spune-mi.

 Nu.

 Spune-mi, lua-te-ar dracu.

 Sînt pe moarte.








Nouă





Nu, nu murea el. Ea murea.

Viaţa se scurgea din corpul ei. Lacrimile secaseră instantaneu, de parcă anunţul lui uscase totul în ea. Stătea perfect nemişcată.

El fu aceia care se mişcă. Îi desprinse uşor mîinile de pe cămaşa lui şi se întoarse cu spatele. Îi simţea durerea la fel de puternic ca şi cum cineva îi împlîntase un cuţit în inimă. Îi urîţea chipul. Îl distorsiona. Nu putea suporta să o vadă că suferă şi se întorsese să nu o mai vadă. Se duse la fereastră. Era o zi senină, fără ceaţă. Nu merita să fie.

Alicia stătea acolo, ca o stană de piatră, de mult timp. Nici unul din ei nu numără minutele. În cele din urmă, ea inspiră şi se părea că aerul intră pentru prima oară în plămînii ei. În sfîrşit, sîngele începu, lent, să pompeze în trupul ei din nou. Venele păreau nepregătite să-l accepte, plin pînă la refuz, cum era, de amărăciune. Îşi şterse obrajii cu dosul mîinilor. Faţa îi era plină de sarea lacrimilor ce se uscau.

Alicia se uită la el şi lacrimile apărură din nou, dar nu le lăsă să cadă. Era atît de puternic, atît de solid. Alicia căutase, dar nu putuse găsi, măcar o umbră de fragilitate la el. Îi cunoştea, desigur, forţa şi, Doamne, încă o simţea.

 Este imposibil.

El o privi peste umăr.

 Asta am spus şi eu cînd am aflat. Este posibil. Nu este sigur, dar foarte posibil.

Ea clătină capul a neputinţă.

 Nu-mi spune jumătăţi de adevăr, te rog.

 Stai jos, comandă el încet. Mai ai puţin şi cazi.

Alicia merse împleticindu-se pînă la canapea şi căzu ca o păpuşă de hîrtie.

 Dar n-ai nimic, insistă ea.

 Şi eu credeam la fel. M-am dus să-mi fac controlul anual. Ceva plictisitor pentru care a trebuit să-mi schimb cumva programul obişnuit. Bineînţeles că nu mă temeam de rezultat. Se plimba în timp ce vorbea. Ceva e în neregulă cu sîngele. Mi-au spus că ar putea fi ori ceva ce s-ar trata cu medicamente adecvate, ori... Se opri brusc şi o privi. O boală rară care degenerează şi e fatală.

Ea îşi acoperi gura cu degetele îngheţate pentru a opri tremurul buzelor. Voia să plîngă, să hohotească, să se dea cu capul de pereţi, să ţipe. Dar ştia că nu poate.

 Dar nu ţi-au spus că e sigur?

Pierce dădu din cap.

 Mi-au spus că le trebuie cam trei săptămîni pentru a pune un diagnostic ferm. Trebuie să trimită mostre de sînge, undeva, în est, pentru testare aprofundată şi mai sofisticată. Simptomele sînt atît de asemănătoare, încît necesită un timp pentru a stabili ce este. Unele analize durează cîteva zile. Nerăbdător, deschise braţele larg. Nu vreau să vorbesc despre asta. Îşi trecu mîinile prin păr. Am aflat cu două zile înainte să te întîlnesc. De aceea mă dusesem la cabană. Să mă gîndesc. Să mă obişnuiesc cu gîndul că aş putea să mor în cîteva luni.

Un ţipăt scăpă dintre buzele ei înainte ca Alicia să poată să-l reţină cu mîna. Lacrimile îi ţîşneau din ochi. Pierce veni repede şi îngenunche în faţa ei.

 Alicia, nu plînge. De aceea n-am vrut să ştii vreodată. Ar fi fost mult mai bine să fi crezut că sînt un nenorocit care am luat de la tine ce am vrut şi apoi am şters-o.

Alicia îi atinse părul.

 Nu eşti bolnav. Nu poţi fi bolnav.

El sări în picioare şi începu să se plimbe din nou. Era furios.

 Şi eu mi-am zis aşa. Nu e cinstit, fir-ar să fie. Alerg, iau vitamine. Cînd am observat primul semn, m-am afiliat unui club de sănătate, am dat jos aproape şapte kilograme, am început să lucrez în aer liber, cu regularitate, de trei ori pe săptămînă. Mănînc cumpătat. Nu beau prea mult. De fumat m-am lăsat acum cîţiva ani, la primele semne de greutate în respiraţie. Cred că aş fi putut accepta ce mi-au spus, dacă m-aş fi simţit rău, dacă aveam dureri, dacă eram slăbit, dacă n-aş fi putut face dragoste cu tine toată noaptea şi n-aş fi gata să fac din nou, la cel mai mic stimul.

Ea privi într-o parte pentru că amintirile erau prea vii, prea proaspete.

 Cînd ai să ştii?

 Presupun că în cîteva zile. Cele trei săptămîni sînt pe terminate.

Alicia îşi ridică privirea plină se speranţă:

 Poate...

El îşi scutură capul neînduplecat chiar dacă o întrerupse.

 Nu, Alicia. Trebuie să mă aştept la ce e mai rău. Nu mă pot baza pe speranţă, pentru că... Nu pot. Nu pot suporta dezamăgirea.

Îşi lăsă capul în piept. Alicia simţea cum totul în ea se scufunda, se prăbuşea. El se aşeză lîngă ea şi o luă de mînă.

 Înţelegi de ce ţi-am spus de la bun început că nu mă pot implica? N-am vrut să te rănesc. Dacă nu erai tu, dacă ai fi fost doar o altă femeie atrăgătoare, m-aş fi culcat cu tine din prima seară. Te-aş fi folosit pentru a-mi elibera angoasa ce mă frămînta, aş fi golit toată disperarea în corpul tău şi nu mi-ar fi păsat dacă nu te mai vedeam.

Îi lăsă mîna şi merse din nou spre fereastră. Vocea îi era scăzută, profundă, năpădită şi pierdută de emoţie.

 Dar erai tu. Şi ştiam că dacă vei fi a mea o dată, n-am să mai vreau să te las să pleci. Erai exact ce-mi trebuia. Dar ştiam că eu eram ultimul lucru de care aveai tu nevoie.

Se uită la ea.

 Eşti o femeie tînără care a pierdut deja un bărbat. Ai doi băieţi care au nevoie de un tată. Ai nevoie de un bărbat care să-ţi ofere un cămin, să-ţi ofere ani de fericire şi de dragoste.

Stătea pe un scaun în faţa ei şi o ruga din ochi să-l ierte.

 Ştiu că am greşit cînd am făcut dragoste cu tine în seara aceea cînd a venit Chrissy la cabană, dar nu m-am putut stăpîni. Nu m-am putut stăpîni să vin înapoi, de cîte ori am făcut-o, ştiind al naibii de bine, că nu trebuia să te mai văd. În seara aceea, după accidentul lui David, ştiam că doreai să rămîn. Şi eu doream. Aveai nevoie de mîngîiere şi de dragoste şi să te asigur că nu erai singură pe lume. Nu puteam să-ţi dau această asigurare. Chiar dacă am ştiut că asta te jigneşte, că-ţi răneşte mîndria, că te înfurie, m-am forţat să plec. Aţi fost ca un dar pentru mine, tu şi băieţii, dar aţi venit prea tîrziu.

Se ridică din nou, bătînd cu pumnii în coapse. Părea un om frustrat peste măsură, care în orice moment ar fi izbucnit de furie.

 Mi-am trăit traiul. Omul se gîndeşte la asta numai cînd realizează că moare. Tu şi David şi Adam aţi fost ca un balon de oxigen. Am vrut să scot din viaţa mea şansa pe care mi-o ofereai. Mi-ar fi plăcut să fiu soţul tău, să te iubesc în fiecare noapte, să împart cu tine gînduri, necazuri, bună dispoziţie. Mi-ar fi plăcut să avem un copil. Mi-ar fi plăcut să fiu tatăl de care băieţii tăi au atîta nevoie, să-i văd crescînd, să-i ajut cînd pot, să-i 

încurajez atunci cînd nu pot. Am vrut toate astea. Alicia. Dar e prea tîrziu. Al naibii de tîrziu. Se întoarse la poziţia lui de la fereastră.

Au rămas tăcuţi timp îndelungat. Ea dorea să-l consoleze, să-i aline suferinţa. Dar nu putea. Pierce n-ar fi suportat mila. Şi pe ea cine ar trebui s-o consoleze? Inima ei se vindecase, în sfîrşit, după moartea lui Jim. Cu timpul reuşise să-şi revină şi să acopere golul. Acum, în locul inimii, avea doar o rană uriaşă. Nu credea că de data asta se va mai vindeca vreodată.

 Ce-ai să faci? întrebă ea, în cele din urmă.

 Ce fac, dacă...

 Da.

 Le vînd partea mea de companie celorlalţi parteneri. Lichidez tot. O vizitez pe mama. Apoi plec. Dispar. N-aş putea suporta să mă vegheze cineva.

Ea se înfioră la auzul acestor cuvinte ca şi cum temperatura din cameră scăzuse brusc.

 Chrissy ştie?

El scutură din cap.

 Nimeni nu ştie. Aşa am vrut.

 Dar eşti crud, Pierce. Mama ta şi Chrissy trebuie să ştie. Abia ai stabilit o relaţie firească cu fiica ta. Ea ar vrea să ştie.

 Tu ai fi vrut să ştii că Jim urma să moară în ziua aceea?

Gura ei se strîmbă de durere, de parcă ar fi plesnit-o. Furios pe el, Pierce regreta.

 Iartă-mă. Iartă-mă, repetă el dînd din cap. N-am vrut să fie aşa. Doream să fie o plecare simplă, rapidă. Dacă te părăseam şi ştiam că eşti furioasă, era mai bine decît aşa. Nu pot să suport această tristeţe din partea ta. Inspiră adînc. Acum plec, Alicia.

Se duse la uşă şi Alicia sări de pe canapea, disperată că n-o să-l mai vadă.

 Şi n-am să te mai văd niciodată? întrebă ea agitată.

El clătină din cap şi închise ochii, răspunzînd scurt:

 Nu.

 Dar... Se opri singură. Cum putea să fie atît de egoistă? Era pe punctul de a-i spune să o sune dacă verdictul este fals, dacă testul de sînge este bun. Sună-mă, dacă totul este în regulă, şi nu te deranja dacă nu este. Asta era esenţa a ceea ce era pe cale să-i spună.

El înţelese. Veni spre ea şi-i atinse obrazul cu dosul degetelor, zîmbind dulce-amar.

 Ne-am spus tot ce era de spus. Mai mult. Nu-ţi cer nimic, Alicia. Ştiam de la bun început că totul între noi va fi imposibil, dar n-am putut să fac nimic să nu te implic. Ochii lui revărsau dragoste peste faţa ei. Iartă-mă. Te iubesc prea mult.

Uşa se închise în urma lui. Şi ea rămase încremenită în mijlocul camerei, incapabilă să se mişte.

 N-am mai făcut asta niciodată.

 Să bei şampanie în cada de baie? Aşa se face la orice orgie.

 La ce te uiţi?

 La sînii tăi.

 La asta mă gîndeam şi eu.

 Îmi place cum se joacă apa cu ei.

El luă o înghiţitură de şampanie, o ridică din baie şi îşi lipi buzele de sfîrcul ei. Gura lui era rece pe pielea fierbinte.

 O, ce senzaţie plăcută. Îşi trecu mîinile prin părul lui ud.

O luă în braţe afară din cadă şi luînd sticla de şampanie, Pierce o desfăcu şi o stropi cu băutura spumoasă. Alicia se înfioră. Dar nu de frig, ci din cauza gurii lui care urmărea picăturile de şampanie.

 Ce idee bună ai avut cu lumînările. Trebuia să mă fi gîndit la asta.

 Îmi place lumina lumînării.

 Mie îmi place cum arată pielea ta la lumina lumînării. Ea simţea cum ochii lui se plimbau pe toată goliciunea spatelui ei, aşa cum stătea cu bărbia pe pieptul lui. Îmi place cum se revarsă părul tău pe pieptul meu. Este un tablou de-a dreptul erotic.

 Lumînările miros tare bine. Ea inspiră adînc şi mireasma florilor se răspîndi din părul ei.

 Tu miroşi bine. Degetele lui leneşe o mîngîiară, făcînd-o să se înfioare.

 Şi tu.

 A ce miros?

Ea îşi ridică capul şi-l privi ca prin vis.

 A bărbat. A mine. A noi, la un loc. Degetele lui se jucau prin părul ei. Ce gust ai, Pierce?

Mîinile lui rămaseră nemişcate. Îşi ţinu respiraţia în timp ce ea exploră fiecare centimetru din corpul lui. Îl atinse cu degetele. El mormăi. Murea. Şi învia la loc.

 Nu mă pot pieptăna, dacă faci asta. Erau îmbrăcaţi şi aproape gata de plecare. Era cu braţele ridicate ca să-şi aranjeze părul în faţa oglinzii din baie. El era în spatele ei, cuprinzînd-o 

cu braţele şi mîngîindu-i sînii.

 Vezi-ţi de treabă. Eu mă simt foarte bine. Mulţumesc pentru că azi nu porţi sutien.

Degetele lui acţionau provocator asupra sfîrcurilor, încet, blînd de tot. Alicia îi privea mîinile în oglindă, vedea cum corpul ei răspundea, cum pasiunea creştea în ochii ei, în ochii lui. Îşi lăsă braţele în jos şi dădu drumul periei ce căzu cu un zgomot căruia nu-i dădură atenţie. Se lipi cu spatele de el.

 Dar sîntem gata îmbrăcaţi, se plînse ea, nemaifiind în stare nici să respire.

 Mhî, mormăi cu răutate. Hainele nu constituiau nici un obstacol pentru el. O întoarse cu faţa, desfăcînd fermoarul şi ea pe al lui. O trase aproape de el. Aproape. Atît de aproape, pînă cînd au fost unul şi acelaşi.



Alicia stătea în pat, cu faţa plină de lacrimi.

Toată ziua se străduise şi aproape că reuşise să reziste. Fusese o mamă bună, îndeplinind toate nevoile fiilor ei. Îi hrănise, şi mîncase şi ea, deşi credea că n-o să-i mai fie foame vreodată. Ascultase sporovăiala lor, deşi îi venea să ţipe la ei să facă linişte şi să o lase în pace. Îndeplinise ritualul pentru culcare, pregătise lucrurile de şcoală pentru a doua zi, deşi nu voia să se mişte, ci doar să stea chircită undeva, singură. Ultimul lucru pe care voia să-l facă era să zîmbească, dar se forţase să facă asta cînd băieţii i-o cereau.

Făcuse toate astea şi reuşise să aibă un comportament aparent normal. Supravieţuise printr-un puternic act de voinţă, într-o zi cînd toată fiinţa ei se prăbuşea de durere şi de greutatea suferinţei, cînd corpul ei cunoştea o letargie şi o apatie faţă de viaţă, care te speriau.

Dar acum, stînd în pat, amintirile îi furau somnul şi subconştientul. Nu o lăsau să uite sau să ignore. O obsedau.

 Iartă-mă. Te iubesc prea mult.

Se întoarse şi plînse, plînse amarnic şi mult, pînă cînd îi secară lacrimile, sufletul, speranţa.



Trăi următoarele două zile ca în vid, acţionînd ca un robot. La birou nu avea nici o idee interesantă şi era foarte critică la ideile oferite de alţii. Toată lumea observă că era schimbat ceva în starea ei obişnuită. Foarte mulţi o întrebară dacă are un necaz. Alicia nega, spunînd că e doar surmenată.

Obosise să-şi ţină ascunsă disperarea faţă de băieţi. Dar, bineînţeles, ei îi menţineau, cît de cît, moralul. Se ura cînd ţipa la ei nemaisuportîndu-le sporovăiala. Din nefericire, ca mai toţi copiii, ei nu-şi dădeau seama şi pomeneau des numele lui Pierce în conversaţia lor.

 Pierce o să vină cu mine?

 Nu cred, David. Mai bine l-ai ruga pe Carter. Sau, poate, pe bunicul. I-ar plăcea să vină.

 Eu îl vreau pe Pierce.

 Păi, nu poate veni.

 De ce?

 Termină de mîncat.

 De ce nu poate Pierce să vină? De ce nu vine să ne vadă? Iar l-ai supărat?

 Termină de mîncat! Se ridică în picioare, lăsînd şerveţelul şi fugi în cameră ca ei să nu-i vadă lacrimile. Mai tîrziu, îşi petrecu un timp îndelungat, spunîndu-le poveşti, la culcare, aducînd vorba de el, sărutîndu-i de noapte bună. Copiii nu mai menţionară numele lui Pierce, dar Alicia le putea percepe întrebările din ochi. Spera ca ei să-l uite curînd.

Activităţile de fiecare zi păreau corvezi herculeene. Să scoată cutia de lapte din frigider, să se îmbrace pentru a merge la serviciu în fiecare dimineaţă, să meargă cu maşina de la antrena-mente la bazin şi la fotbal, toate necesitau acum mai multă energie decît avea. Ar fi dorit să nu facă nimic, doar să stea nemişcată, să nu vorbească cu nimeni, să se uite în gol, să-l întrebe pe Dumnezeu ce lucru îngrozitor făcuse ca să merite o pedeapsă ca asta.

Asta făcea în acea dimineaţă de miercuri, cînd sună telefonul. Maşina îi luase deja pe băieţi la şcoală. Alicia nu terminase să se îmbrace, dar sorbea absentă dintr-o ceaşcă de cafea, temîndu-se de traficul aglomerat de la acea oră, de ziua aceea, de tot restul vieţii ei.

 Alo!

 Ce face fata mea preferată? Au! La naiba, Sloan, unghiile astea sînt prea ascuţite. Doamne, femeile însărcinate pot deveni foarte rele. Se auzeau sărutări. Da aşa cum sună? Ce mai face cea de-a doua mea fată preferată?

În ciuda stării proaste de spirit, Alicia zîmbi în telefon.

 Carter? Sloan?

 Ne ţii minte? începusem să ne întrebăm dacă mai ştii cine sîntem. N-am mai auzit nimic de tine.

 Îmi pare rău. Smuci firul telefonului urmărindu-l cum se strînge la loc. Îi făcea bine să audă vocea lui Carter. Un prieten. Lacrimile îi apărură în ochi. Am fost ocupată. Am acceptat slujba de care ţi-am vorbit.

 Asta-i grozav. A acceptat slujba. Carter îi transmitea lui Sloan ştirea. Ce s-o întreb? Hei, 

stai o clipă. Ştiu ce urmează. De ce nu vorbeşti tu de aici şi eu să mă duc la telefonul din birou?

 Bună, Alicia, spuse Sloan.

 Bună. Sînteţi bine, tu şi copilul?

 E brutal. Mă loveşte zi şi noapte. Şi, bineînţeles, lui Carter îi place asta.

Alicia zîmbi, bucurîndu-se mult pentru fericirea lor, invidiindu-i în acelaşi timp.

 O.K. Am venit şi eu, spuse Carter de la celălalt aparat.

 Cum îţi place noua slujbă? o întrebă Sloan.

Alicia le prezentă pe scurt noile ei îndatoriri şi responsabilităţi. Chiar şi pentru ea, vocea îi era la fel de agitată ca a cuiva îngrozit că se îmbarcă pentru o croazieră în Pacific.

 Asta sună minunat. Alicia percepu entuziasmul forţat din vocea lui Sloan. Eşti sigură că asta e ce vrei? Adică...

 Adică vrea să spună că sună ca dracu. Ce se întîmplă cu tine? Carter era cunoscut că nu îndulcea cuvintele. Şi le ştia pe toate. Băieţii sînt bine?

 Ei sînt bine. Le povesti despre ce păţise David la ochi, nepomenind de Pierce şi asigurîndu-i că în afară de o cicatrice subţire ochiul era în regulă.

 Păi, asta sună ca şi cum oricine ar putea să se prefacă artist şi fercheş. Carter putea fi sarcastic.

 Da, sîntem bine. Alicia tăcu apoi, iar indispoziţia ei se transmitea clar şi tare.

 Alicia, ce se întîmplă? întrebă Sloan cu sinceritatea calmă a unui vechi prieten.

Alicia suspină printre dinţi. Voia să plîngă. O durea pieptul pentru că îşi reţinea lacrimile. Ar fi fost bine să se sfătuiască cu cineva. Nu credea că mai putea suporta durerea de una singură.

 Am cunoscut un bărbat. Un om minunat.

 Şi ce e rău în asta? întrebă Carter. A, stai, ştiu. Nu e atît de arătos ca mine. Aşa-i? Puţini sînt, dragă, dar ce să facă săracii... Nu te necăji numai din atît.

Alicia putea aprecia încercarea lui de a glumi şi rîse.

 Arată bine. Dar e alt gen.

 Ne-ar plăcea?

 Da. Pentru prima oară Alicia părea animată, îl descrise pe Pierce şi-i făcu să rîdă în hohote povestindu-le în ce împrejurare l-a cunoscut. Ar fi trebuit să ne vedeţi. Arătam ca trei supravieţuitori ai unui naufragiu. David şi Adam au trăncănit: întruna, spunîndu-i toate secretele familiei acestui om, pe atunci un străin. Mă temeam pentru vieţile lor şi pentru reputaţia mea.

 Dar el s-a transformat în Făt-Frumos...

 Da. Alicia se mînji pe faţă cu rimel încercînd să-şi şteargă lacrimile. A fost minunat cu băieţii, atît de răbdător şi făcîndu-le toate poftele. Copiii l-au îndrăgit imediat. Fiica lui...

 E însurat? întrebă Sloan.

 Nu, e divorţat de mulţi ani. Fata lui are 21 de ani. E foarte drăguţă. Într-o seară a venit să cineze la cabană. Ştiţi, am stat o săptămînă cu el.

 Cam mult pentru onoarea ta, zise Carter, plescăind din buze. Mai spune.

 Îl iubeşti, Alicia?

Renunţă să mai încerce să ascundă faptul că plîngea.

 Da, da.

 Şi el ce simte pentru tine?

 El... el spunea că mă iubeşte. Cred că mă iubea. Îi adora pe băieţi.

 Vorbeşti la imperfect, sublinie Carter cu blîndeţe.

 Nu putem fi împreună. Avem... am avut o problemă.

 Ce anume? întrebă Sloan.

 E vreun bătăuş? Numai sex şi muşchi? Dispare ca măgaru-n ceaţă? Mintea lui Carter ţesea întotdeauna situaţii dramatice.

 Nu, nici vorbă.

 Carter, te rog, îl admonestă soţia lui, cu blîndeţe. Spune-ne, Alicia, ce vă desparte pe tine şi pe Pierce?



 E foarte grav bolnav.

Sloan murmură încet:

 O, Doamne, nu.

Răspunsul lui Carter fu crud, dar considerabil mai explicit.

 Cel puţin asta este o posibilitate că există. Testele sînt în derulare acum. Se poate foarte bine să fie o boală tratabilă, dar el acţionează ca şi cum nu ar fi. Trebuie s-o spun.

Prietenii ei care sunaseră din San-Francisco tăcură pentru un moment, apoi Carter întrebă:

 De ce?

 De ce, ce?

 De ce trebuie să presupui că moare şi să reacţionezi ca atare?

Apărîndu-se, Alicia răspunse dur:

 Carter, eu am mai pierdut un soţ. Dacă Pierce moare...

 Toţi murim.

I se opri respiraţia. Argumentul ei nu stătea în picioare, mai bine nu l-ar fi rostit.

 Poftim? Ce ai spus?

Şi-l imagină adunîndu-şi gîndurile, iar pe Sloan stînd şi ascultînd tăcută, aşa cum îi stătea bine.

 Alicia; toţi murim din momentul în care ne naştem. Viaţa nu garantează o limită de timp.

 Dar nu trăim cu gîndul că se va întîmpla la un moment dat.

 Nu, aşa e. Atunci tu de ce faci aşa? Nici măcar nu eşti sigură că Pierce se află într-un moment fatal. Şi dacă nu se află? Şi tu şi el vă irosiţi un timp al naibii de preţios. Raţionamentul tău este total aiurea.

 Carter, îl dojeni Sloan din nou. Ştia că odată ce îi intră ceva în cap, era ca şi cum ar fi încercat să mute munţii pentru a schimba situaţia. Şi tu ce ai zis cînd ţi-a spus Pierce? o întrebă ea pe Alicia.

 Chiar nimic. Eram prea şocată. Pur şi simplu nu puteam să-i cer să vină înapoi dacă urma să trăiască, dar să-şi vadă de treabă dacă urma să moară. Plîngea şi-şi acoperi faţa cu mîna liberă. L-aş fi implorat în genunchi să rămînă dacă eram numai eu. Dar cum puteam să le fac una ca asta băieţilor? Îşi doresc atît de mult un tată! Cum ar suporta să-l piardă pe Pierce aşa cum l-au pierdut pe Jim?

 Crezi că le e mai bine fără el, indiferent pe ce perioadă de timp?

Şi ea se gîndise la asta în ultimele cîteva zile. Umblau de colo-colo ca şi ea, ca stafiile, le pieri-se exuberanţa obişnuită. Nu erau fericiţi. Erau foarte necăjiţi. Îmbufnarea lor era o acuzaţie tacită că ea era de vină de plecarea lui Pierce.

 Nu, le e foarte dor de el. Îl iubesc mult.

 Dar tu? Îţi e mai bine fără el, chiar dacă este bolnav?

Nici nu trebuia să se gîndească pentru a da răspunsul.

 Nu.

 Alicia, lasă-mă să te întreb ceva, zise Carter. Dacă ai fi ştiut că Jim urma să moară cînd a murit, nu l-ai mai fi vrut pentru timpul cît ai stat cu el? Ai fi renunţat la o singură zi, la un singur minut pe care l-ai petrecut împreună cu el? Avînd de ales, nu ai mai fi avut băieţii cu el, nu ai mai fi trăit cu el şi nu l-ai mai fi iubit?

 O, Carter. Întrebarea lui o făcu să înţeleagă clar ca bună-ziua. Ba da, bineînţeles că da. Aş fi trăit cu bucurie şi din plin fiecare zi.

 Aşa trebuie privită problema. Nu trăim o zi decît o dată. Fiecare dintre noi. Tu trăieşti astăzi aşa cum vrei? Trăieşti ca şi cum ar fi ultima ta zi? Ce-ai vrea să faci dacă asta ar fi ultima zi din viaţa ta? Cu cine ai vrea s-o împărţi?

 Pierce şi David şi Adam. Nici nu realiză că le spusese numele cu voce tare pînă cînd nu o auzi pe Sloan rîzînd încet şi spunînd:

 Păi vezi? Atunci de ce ne spui nouă?

Corpul Aliciei revenea la o viaţă nouă. Abia putea să cuprindă energia care ţîşni dintr-odată din ea.

 Dar el s-ar putea să nu fie de acord, zise nervoasă. Ar putea să zică nu, gîndindu-se că ar fi mai bine ca noi să stăm deoparte.

 Convinge-l de contrariul, spuse Sloan.

Acum Alicia rîdea.

 Da, da, aşa am să fac. Închid să nu vină. O, vă iubesc pe amîndoi, vă iubesc.

 Asta să i-o spui lui Pierce. Noi ştim deja că ne iubeşti, zise Carter.

 Bine. La revedere. Trebuie să plec...

 Sună-ne şi spune-ne ce se întîmplă, se grăbi Sloan să zică.

 Aşa am să fac. Pa.

Pentru moment Alicia stătu în mijlocul bucătăriei neştiind ce să facă cu mîinile. Erau atîtea de făcut, încît nu ştia de ce să se apuce mai întîi. Vasele? Puteau să aştepte. Trebuia să se îmbrace.

Se repezi în dormitor, îşi refăcu machiajul cu degete tremurînde, aruncă ceva pe ea, reuşind să se aranjeze cît de cît. Lăsîndu-i un bilet femeii care stătea cu copiii, pentru a se scuza de ce dezordine lăsase în casă, fugi la maşină.

 Nici măcar nu ştiu adresa companiei, spuse cu voce tare pornind. Frînă brusc, sări din maşină, se luptă, grăbită, să descuie uşa din spatele casei, găsi cartea de telefon pe care o pierduse, rupse cîteva pagini şi fugi înapoi în maşină.

Din punct de vedere arhitectonic, clădirea arăta ca în Războiul Stelelor. Intră grăbită, fără suflu, într-un hol răcoros, impersonal.

 Domnul Reynolds, vă rog.

 Etajul trei, spuse recepţionera. Lifturile sînt în spatele dumneavoastră.

 Mulţumesc.

Făcea paşi mărunţi în faţa uşilor, aşteptînd liftul, repetînd ce avea de gînd să-i spună cînd îl va vedea. El va argumenta. Ea avea nevoie de o muniţie întreagă de contraargumente.

O secretară stătea la birou în anticameră. În spatele ei se afla o uşă cu numele lui Pierce, încrustat pe o frunză aurie.

 Domnul Reynolds, vă rog.

Secretara se uită încurcată şi privi in agenda de pe biroul ei.

 Ştie că veniţi?

 Nu, dar cred că o să mă primească. Spuneţi-i că sînt Alicia Russell.

 Îmi pare rău, doamnă Russell, dar domnul Reynolds nu e aici.

Alicia o privi năucită.

 Nu e aici?

 A sunat de dimineaţă şi a spus că nu vine toată ziua. Dacă doriţi să faceţi altă programare sau să vedeţi pe altcineva...

 Nu, nu, mulţumesc, zise Alicia vag şi, întorcîndu-se, refăcu drumul înapoi spre locul de parcare. Se simţea dezamăgită. Pierdută. Fără nici un ţel. Ca o rachetă fără ţintă.

Şi acum ce să facă? Să aştepte să vadă dacă o contactează el? Nu, nu! Trebuia să-l găsească. Astăzi. Acum.

Se urcă în maşină şi merse pînă la cea mai apropiată cabină telefonică. La el acasă nu răspundea nimeni. Probabil că nici Chrissy nu era acasă.

 Alo!

 Chrissy, răsuflă Alicia uşurată. Nu ştii unde este Pierce? E cumva la tine?

 Nu. Ar trebui să fie la birou.

 Am fost acolo. Nu lucrează astăzi.

 S-a întîmplat ceva?

 Nu, nu. Nu dorea s-o alarmeze pe Chrissy. Voiam doar să-l văd.

 Ei, mă bucur să aud asta. Am vorbit ieri cu el şi părea în culmea disperării. Mi-a spus că nu vă mai vedeţi. Aş dori să vă potoliţi şi să încetaţi să vă mai jucaţi de-a şoarecele şi pisica.

Alicia zîmbi vag.

 Am să încerc. Îl rog, dacă trebuie.

 Bine. Cred că-i place să fie rugat puţin. Ştii, vîrsta, orgoliul, chestii d-astea.

Vîrsta?

 Bine, scuză-mă că te-am deranjat, Chrissy. Îl găsesc eu.

Alicia învăţă un lucru din conversaţia asta. 

Pierce rămăsese ferm în decizia de a nu-i spune fiicei lui despre boală. Poate că avea dreptate să nu-i spună. Dar cum putea suporta singurătatea, durerea de a se confrunta cu aşa ceva? N-ar trebui. Nu, dacă l-ar ajuta ea. Alicia ambală motorul maşinii şi părăsi cabina telefonică în scrîşnet de roţi.

Parcă în afara porţilor de fier. Jeep-ul pe care îl avusese la cabană era lîngă casă, dar maşina lui nu era. Nu era acasă. Deci, va trebui să aştepte. Lăsă în jos geamurile maşinii.

Am să aştept atîta cît trebuie.

Aşteptă ore în şir, dar nu conta. Timpul trecu repede pentru că închise ochii şi-şi aminti. Totul. De la început. Mami, e un bărbat afară.

Trecu în revistă, punct cu punct, toate aspectele pentru care îl iubea. Cînd văzu maşina străină şi strălucitoare care venea pe drumul din deal, ieşi calmă din maşina ei şi stătu în faţa porţii cînd el ajunse acolo.

Faţa lui era pustie cînd coborî din maşină. Ea se îndreptă spre el, hotărîtă şi încrezătoare, punîndu-i braţele pe după mijloc şi lăsîndu-şi capul pe pieptul lui.

 Te iubesc, Pierce Reynolds. Am nevoie să stai alături de mine atîta timp cît te pot avea. Pentru patruzeci de ani sau pentru patru zile, trebuie să fii cu mine. Te rog, stai cu mine.

Braţele lui păreau cele mai puternice bare de oţel, cînd o cuprinseră. Îşi plecă obrazul lîngă al ei, presîndu-şi buzele de părul ei. Îmbrăţişarea a fost atît de puternică, încît putu simţi bătaia inimii lui lîngă a ei.

 Dragostea mea, şopti el cu vocea voalată. Marea, marea mea dragoste.








Zece





 Se poa să mîncăm tortul acu? întrebă Adam.

 Se poate să mîncăm tortul acum. Şi, da, poţi.

 Carter, renunţă să-l corectezi la gramatică, zise Alicia. Am încercat şi eu. Nu merge.

 O prinde el din zbor pînă la urmă, aşa-i Adam?

 Sigur, mormăi Adam cu gura plină de tort.

 Sloan, vrei tort? o întrebă Carter pe soţia lui.

 Nu! exclamă ea, refuzînd bucata mare ce i se oferise. Încerc să revin la silueta de dinainte.

 Şi reuşeşti, zise el în derîdere. Dar Jeffrey Steinbeck Madison? Poa să mănînce?

 Poate să mănînce, jubila Adam, şi toată lumea rîse.

Alicia zîmbi, ţinîndu-l în braţe pe băieţelul prietenilor ei. Prezentările fuseseră deja făcute în dimineaţa aceea cînd Carter şi Sloan sosiseră în vizită. Petrecerea din curtea interioară era închinată lui Jeff, care împlinea trei luni. Cînd Carter termină de tăiat tortul oferindu-le cîte o felie lui David, lui Chrissy şi tînărului pe care îl prezentase ca fiind prietenul ei, Alicia gîngurea drăgăstoasă împreună cu Jeff, care reuşea cumva să adoarmă în ciuda agitaţiei din jurul lui.

 Aş fi dorit ca Pierce să fie aici, zise Sloan încet aşezîndu-se lîngă Alicia.

Ea oftă adînc, privind chipurile celor pe care îi iubea atît, aşezaţi în jurul mesei.

 Şi eu, Sloan. I-ar fi plăcut toate astea, tortul, copiii. Dorea atît de mult să-ţi vadă bebeluşul.

Chrissy se desprinse de ceilalţi şi veni lîngă Sloan şi Alicia.

 Nu fi tristă, zise ea, punînd un braţ cald pe umărul Aliciei.

 Nu sînt, spuse Alicia, veselă, prea veselă. Pe cuvînt, nu sînt.

Zîmbetul fetei se ofili.

 Ei bine, eu sînt. Îmi pare rău că tata nu e aici.

Alicia îi luă mîna şi i-o strînse uşor, înţelegînd.

Veni şi Carter. Balansa în mînă o farfurie cu tort în timp ce se aşeză jos, în faţa Aliciei.

 Ai de gînd să mănînci asta sau o să trebuiască să i-o dau lui Jeff?

Alicia rîse.

 Nu mi-e foame, dar mulţumesc, oricum.

 Ei, Jeff, băiatule, ia şi mănîncă. Luă cu vîrful degetului o bucată zdravănă de tort cu îngheţată şi o băgă în gura fiului său. Jeff începu să sugă, plescăind zgomotos.

 Carter, să nu mai îndrăzneşti să-i mai dai, îl certă Sloan.

 Da-i place. Carter era înnebunit de tot ce făcea fiul său.

 Îi distrugi dinţii.

 Da n-are nici un dinte.

 O, aşa e, dar cînd voi ieşi vor fi gata stricaţi.

Alicia zîmbi privindu-i cum se ciondănesc. Cel puţin aparent, erau atît de fericiţi unul cu altul, atît de evident îndrăgostiţi. Din nou, lacrimile îi inundară ochii.

 Ce se întîmplă, Alicia? întrebă Sloan cu blîndeţe. Chiar şi veselia lui Carter păli cînd văzu expresia abătută a Aliciei. Ochii lui Chrissy, ca şi cei ai tatălui ei, erau întunecaţi.

 Mi-e dor de Pierce. Doamne, mi-e tare dor.

Cum poate să doară aşa de tare?

 O să fie bine, zise Sloan. Afectată de tristeţea Aliciei, o bătu uşor pe spate a consolare.

Dar nimic nu o putea consola şi ei rămaseră tăcuţi, ascultînd cum băieţii discutau cu prietenul lui Chrissy.

 Mi-aţi păstrat şi mie o bucăţică de tort?

Alicia era cît pe ce să-l scape pe Jeff din braţe, cînd sări, răsucindu-se, la auzul vocii lui. Stătea în cadrul uşii, zîmbind cu toată gura.

 Surpriză! Am şters-o mai repede.

 Pierce, zise Alicia, depunîndu-l pe Jeff în braţele mamei sale şi ţîşnind spre soţul ei. Pierce, repetă ea, lovindu-se de el. Braţele lor îşi găsiră locul fiecare în jurul celuilalt.

 Tati! Tati! ţipară băieţii. Părăsindu-şi noul prieten, copiii veniră în fugă, sărind peste mobila din curte şi peste straturile de begonia, cultivate cu grijă de Alicia, prinzîndu-l de cîte un picior. Dăruindu-i soţiei sale un zîmbet gen ajung şi la tine imediat, înghenunche şi-i îmbrăţişă pe băieţi din toată inima.

 Ne-ai adus ceva?

 Am fost cuminţi.

 N-am supărat-o pe mama, aşa cum ţi-am promis.

 Ce dor mi-a fost de voi, ştrengarilor, zise el, ciufulindu-le părul. Şi, da, v-am adus ceva. Dar mai întîi vreau să-i văd pe musafiri şi pe cel mic.

Cu mult protocol, Pierce i-a fost prezentat bebeluşului. O sărută pe Sloan pe obraz, felicitînd-o că are un băiat atît de frumos.

 Bineînţeles, seamănă cu mama, zise el ironic în timp ce dădea mîna cu Carter.

Scriitorul rîse.

 Eşti încă gelos pe mine, văd eu. Hei, ce plîngere ai? Ai cîştigat-o în cele din urmă. Cei doi bărbaţi se întîlniseră la cununie şi se plăcuseră imediat unul pe altul, stabilindu-se între ei o prietenie puternică. Unde ai fost? Parcă Alicia zicea ceva de Atlanta?

 Da. A trebuit să predau personal un avion cu reacţie pe care l-am reproiectat, pentru o corpo-raţie. Nu puteam da peste cap programul deja stabilit. Îmi pare rău că n-am fost aici să vă întîmpin cînd aţi venit.

 Eu mă bucur că ai venit cînd ai venit. Am stins deja două cartoane de Kleenex, îl necăji Carter, atingînd părul Aliciei. Pierce, dacă aş fi în locul tău, aş lăsa deoparte călătoriile de afaceri pentru moment. Nu mai poate suporta să fii departe de ea.

 Asta a fost prima oară, de cînd ne-am căsătorit. O sărută uşor. Crede-mă, am venit cît de repede am putut.

 Nu te aşteptam deloc, zise Chrissy, croindu-şi drum spre tatăl ei şi îmbrăţişîndu-l cu entuziasm. Stînjeneala dintre ei dispăruse demult. Nu-şi mai ascundeau sentimentele unul faţă de celălalt. Tată, aş vrea să-ţi prezint un artist, pe John. Este proiectant.

Pierce dădu mîna cu prietenul lui Chrissy. Cei doi bărbaţi s-au cîntărit din ochi reciproc, plăcîndu-le, în aparenţă, cel puţin, ce au văzut, pentru că au zîmbit în acelaşi timp.

 Mă bucur că te-ai întors, zise Chrissy. Alicia a suferit foarte mult în aceste trei zile. Nu a fost o fericire să fii cu ea.

 Ai plîns? întrebă el, aplecîndu-şi capul spre ea.

 Da, răspunse ea încet. Cum a fost în Atlanta?

 Frig şi pustiu. Vorbea numai pentru urechile ei, strîngînd-o aproape de el.

 Dar ai vorbit cu mine la telefon aseară.

 Nu e acelaşi lucru ca atunci cînd sînt în pat cu tine. Îi ridică un zuluf de pe obraz, jucîndu-se cu el între degete.

 Nici nu speram să vii mai devreme de luni.

 Le-am tras o minciună gogonată azi-dimineaţă, că fiul meu s-a lovit la ochi la şcoală şi că trebuie să mă duc acasă.

 N-a fost chiar o minciună, zise ea, lipindu-se de el. Oricum, mă bucur că eşti aici.

 Şi eu. O luă tandru de bărbie şi o sărută scurt. Buzele lui abia le atinseră pe ale ei, dar nu le-a fost suficient. În ciuda faptului că nu erau singuri s-au întors unul spre altul sărutîndu-se cu iubire. Ea îşi puse braţele pe după gîtul lui.

Chrissy îşi puse mîinile în şolduri prefăcîndu-se supărată.

 Pentru numele lui Dumnezeu, ce-o să creadă tînărul meu prieten?

 Crede că are o părere foarte bună, zise John, luînd-o pe după talie.

 Vai, zise Adam dezamăgit. Nu mai primim noi cadourile acum.

David dădu din cap cu înţelepciunea celor şapte ani ai lui.

 Dacă apucă să se sărute, asta le ia timp, nu glumă, pînă se opresc, le spuse el solemn lui Carter şi lui Sloan.

 Vorbeşti serios? întrebă Carter, zîmbindu-i lui Sloan.

 Trebuie să-l hrănesc pe Jeff, şopti ea în urechea soţului ei.

 Ei bine. Ştii că ăsta e spectacolul meu favorit, zise el, cu ochi sclipitori.

 Tu eşti responsabil să faci ordine aici. Mobilizează-i pe David şi pe Adam să te ajute.

Carter se crispă.

 N-ai nici un haz, Sloan, nici un haz, strigă el

după soţia lui care dispărea în casă, chicotind. Trecînd pe lîngă Pierce şi Alicia, care erau încă îmbrăţişaţi, le murmură: *

 Mai potoliţi-vă şi voi, ce Dumnezeu. Mă înnebuniţi, ce naiba!

Cei doi se desprinseră încet, ochii lor fiind însă plini de dorinţă. Pierce zîmbi şi spuse cu jumătate de gură:

 Cunoaştem.



Carter şi Pierce făcură friptură afară, în timp ce Alicia prepara restul mesei în bucătărie. Pregătise porţii duble pentru fiecare şi, de cînd se căsătorise cu Pierce, manifesta un interes deosebit pentru gătit.

Mîncară în sufragerie, pe care, altfel, o foloseau destul de rar. Masa a fost copioasă. David şi Adam se întreceau să-i atragă atenţia lui Pierce cît mai des. Jeff se foia tot timpul, pînă cînd Sloan fu obligată să se scoale de la masă pentru a-i schimba scutecele. John era la fel de vorbăreţ ca şi prietena lui şi nu părea intimidat de zgomot şi de zarva generală. Se adaptase perfect. Pierce şi Alicia schimbară priviri aprobatoare.

După mai multe indicaţii venite din toate părţile, bucătăria fu curăţată în cele din urmă. Chrissy şi John se pregăteau de plecare, promiţînd să revină curînd şi să cumpere şi ultima carte scrisă de Carter. Băieţii fură duşi la culcare. Cum casa lui Carter de la malul oceanului era în faza de rearanjare, pentru a pregăti o cameră pentru copil, discutau acum unde-şi vor petrece noaptea.

 Sînteţi siguri că aveţi unde să ne culcaţi? îl întrebă Sloan pe Pierce.

 De ani de zile m-am învîrtit singur prin casa asta. Nici nu vă pot spune cît sînt de bucuros că o văd plină cu oameni dragi.

 Sînt convins că e suficient de plină de cînd au venit aici David şi Adam, zise Carter, zîmbind.

Pierce o luă pe Alicia de mînă.

 Îmi place aşa cum este acum.

Familia Madison s-a retras într-una din camerele de oaspeţi după ce au mai băut o cafea cu Alicia şi cu Pierce.



 Vrei să te spăl pe spate?

Sub duş, Pierce se întoarse şi o văzu pe soţia lui, cu care era căsătorit de patru luni, păşind lîngă el. O îmbrăţişă.

 Mă mai întrebi? O sărută pe gît, jucîndu-se cu buzele pe pielea ei.

 Unde e săpunul? întrebă ea grăbită. Mîinile lui alunecară pe pielea ei, găsindu-i sînii, mîngîindu-i, apoi se retrase puţin înapoi să o privească.

Îi dădu săpunul. În timp ce se sărutau, ea îşi săpuni mîinile. Cu mişcări lente, începu să-l spele pe spate. Sînii ei se odihneau pe pieptul lui plin de păr.

 Ţi-a fost dor de mine? întrebă ea, sărutîndu-l pe sfîrcuri.

El mormăi de plăcere.

 În fiecare clipă. A fost groaznic.

 Şi mie mi-a fost dor de tine. Pielea spatelui lui era netedă şi udă sub palmele ei. Mijlocul era zvelt, iar fesele încordate.

 Te-ai uitat după femei?

 Ce femei? În Atlanta nu erau. Rîsul lui se transformă într-un suspin plin de dorinţă. Îi strînse uşor sînii între degete, sărutîndu-i.

 Pun pariu că femeile au întors capul după tine. Ai un fund foarte nostim. Mîinile ei poposiră pe fesele lui.

Pierce ridică din umeri.

- Poate, cîteva sute mi-au aruncat priviri de vino-ncoa. Ce pot să fac dacă am fund atrăgător? Scoase un sunet ascuţit, cînd Alicia îi trase o palmă scurtă.

Se jucau şi rîdeau, iar gurile lor se regăseau sub şuvoiul aburit, topindu-se într-un sărut năucitor. Mîinile lui alunecară de pe spatele ei spre coapse, cît putu ajunge, mormăind:

 Alicia?

 Hmm? Avea gura ocupată să-l guste, sorbind apa de pe buzele lui.

 Vreau să mă speli şi pe faţă.

Alicia îşi săpuni din nou mîinile. Îl privea prin stropii de apă ce şiroiau între ei, fotografiindu-l rapid.

Îşi puse mîinile pe pieptul lui, începînd să-l spele şi descriind cercuri largi. Se juca cu baloanele de săpun ce se formau pe părul de pe piept. Îi masa muşchii puternici cu degete ce se experimentaseră în această artă, de curînd. Îşi continuă drumul spre coapse, detaliindu-le. Cu un deget insolent alunecă uşor spre stomac, peste ombilic. Mîinile ei erau subtile, ude, sinuoase. El era excitat, cald, insinuant.

Flexînd genunchii, o lipi de el ţinînd mîinile pe coapsele ei. Ea îi strînse capul pe sîni, dăruindu-se cu generozitate. Se cuibări în braţele lui. Tandreţea cu care o ţinea contrasta mult cu clocotul pasiunii lor.

Mult după acest tumult, stătură îmbrăţişaţi sub stropii de apă, vibrînd de iubire, pînă cînd apa le răcori trupurile înfierbîntate.



Stăteau în pat, privindu-se cu căldură, adormiţi, aparent liniştiţi. Ochii lui de smarald hoinăreau pe faţa ei. Cu degete leneşe se juca cu şuviţele de păr ale soţiei sale. 

 Te iubesc, declară el simplu.

 Ştiu.

 Dar ştii cît de mult?

 Învăţ în fiecare zi. Sper să nu ştiu niciodată dimensiunea dragostei tale pentru că a doua zi nu voi mai avea ce să descopăr.

Îi sărută mîna şi Alicia îi simţi zîmbetul sub palmă.

 Ai putea să-i spui asta lui Carter, ca să te citeze într-una din cărţile lui. Sună bine.

Ea îi contură buzele cu vîrful degetului.

 Vorbesc serios. N-am ştiut cît de mult te iubesc, cît de vital eşti pentru mine, pînă acum, cînd ai fost plecat. Îşi plimbă degetele pe pieptul lui, sărutînd muşchii ce se profilau dedesubt.

 Nu ne vom mai despărţi niciodată.

Alicia scoase un sunet de uşurare şi se lăsă pe spate, pe pernă.

 A, Pierce, am uitat să-ţi spun. Săptămîna viitoare trebuie să plec la Dallas. Un creator de modă are o lansare acolo şi eu trebuie să încerc să-l conving să vină la Glad Rags. Şi, pe urmă, am un drum la New York, cît de curînd.

Ochii lui se desfătau privindu-i formele, suprafaţa ca de piersică a pielii, delicateţea corpului, bogăţia sînilor, feminitatea ei seducătoare ce se profila blînd în lumina slabă a lămpii.

 Am să inventez călătorii de afaceri ca să merg cu tine. Îi atinse sînul, sărutîndu-l.

Alicia puse mîna peste mîna lui care o mîngîia.

 Speram să spui asta. De cînd ne-am căsătorit am fost destul de puţin timp singuri.

 Săptămîna aceea la cabană, cu David şi cu Adam, n-ai considerat-o ca o lună de miere? întrebă el necăjind-o.

 Ei, cel puţin atunci am împărţit un pat dublu. Alicia rîse încet şi-l mîngîie pe părul argintiu. Puţini bărbaţi ar vrea să aibă rendez-vous cu o văduvă cu doi copii zvăpăiaţi, cu atît mai mult să se însoare cu ea şi să-şi asume responsabilitatea.

 Te-aş fi dorit şi dacă ai fi avut zece copii. Cît despre responsabilitate, în ce-i priveşte pe copii, ştii bine ce simt pentru ei. Băieţii sînt un privilegiu, un dar pe care nu mă aşteptam să-l am vreo-dată, îi iubesc.

 Ştiu că-i iubeşti. Eşti un tată minunat. Cel mai bun.

Alicia se cuibări în adoraţia lui, lăsîndu-l să-şi plimbe mîinile pe corpul ei.

- Ştii ce îmi place cel mai mult la tine? şopti el.

 Da, mi-ai mai spus. Popoul meu.

Pierce rîse pe înfundate.

 Nu, am spus că asta m-a atras în primul rînd.

 O, mă corectezi. Zîmbi, dar văzu că el era serios.

 Cel mai mult te iubesc pentru că ai fost gata să împărţi totul cu mine, chiar şi moartea. Îşi puse mîna pe obrazul ei, iar ochii lui strălucitori o priveau răscolitor. Tu-mi vorbeşti de sacrificiul meu în ce-i priveşte pe copii. Dar îţi dai seama de sacrificiul pe care tu eşti dispusă să-l faci pentru mine?

 N-am făcut nici un sacrificiu alergînd după tine, Pierce. A fost o hotărîre pur egoistă. Te doream, aveam nevoie de tine, chiar atunci. Trebuia să fii al meu. Nu numai din necesitate, învăţasem să trăiesc pe picioarele mele şi să am grijă de familia mea, dar asta era o realizare neîmplinită. Îmi dovedisem că pot să fac asta, dar nu mai voiam să fiu singură. Îmi erai necesar şi pentru eul meu spiritual.

 A fost totuşi un curaj din partea ta, să vii la mine fără să ştii atunci că rezultatele acelor teste erau negative. Pierce închise ochii şi-şi scutură capul. Şi cînd mă gîndesc că eram în cabinetul doctorului care-mi dădea vestea bună, cînd tu hotărîseşi să vii şi să rămîi cu mine în orice condiţii!

 La bine şi la rău. Chiar dacă rezultatele erau pozitive, tot te-aş fi dorit. Îl sărută cu tandreţe. Dar, oricum, îi mulţumesc lui Dumnezeu că nu sînt.

 Şi eu. O strînse în braţe. Din primul moment cînd te-am văzut, am vrut să trăiesc pînă la adînci bătrîneţe. Mi-am dorit să pot avea parte de cel puţin cincizeci de ani ca să te privesc.

Alicia îi murmură numele în timp ce buzele lui se pregăteau pentru un sărut lung şi profund.

 Ai toate şansele. Doctorul a spus că problemele pe care le-ai avut se rezolvă deja cu medicamentaţia pe care ţi-a prescris-o.

O cuprinse strîns, percepînd fiecare fibră din corpul ei.

 Dacă aş fi mai amoral decît sînt, aş muri de extenuare! O împinse uşor pe perne şi o învălui cu corpul lui.

 Pierce, protestă ea, cu un suspin, cînd gura lui se desprinse de a ei, pentru a o săruta pe gît. Una e să faci dragoste sub duş, unde nu te poate auzi nimeni, dar avem musafiri, ştii?

Tandru, dar ferm, el îi prinse ambele încheieturi ale mîinii în pumn ridicîndu-i braţele deasupra capului, putînd astfel s-o vadă în toată splendoarea. Înlătură chiar şi cele cîteva şuviţe răzleţe, suflîndu-le uşor. Respiraţia lui caldă o atingea, făcîndu-i pielea de găină. Cu o moleşeală plăcută, el trasă o linie invizibilă, de pe braţul ei, pe sîn. Ea răspundea încet, dar exact, fiecărei solicitări.

Cu mîna ce-i rămăsese liberă, Pierce îi cuprinse sînul ridicîndu-l uşor. Un deget se juca cu sfîrcul.

 Carter şi cu mine am făcut un pact. Nici noi să nu ascultăm prin pereţi, dar nici ei.

 Dar Jeff are numai trei luni. Alicia deschise gura de plăcere, în timp ce gura lui se desfăta cu sînul ei.

 Ştii ce minte creatoare are Carter! Pierce o sărută plescăind de plăcere. Pielea Aliciei percepea toate stimulentele ce veneau din partea lui.

Uitase despre ce vorbeau. Mîinile şi gura lui erau pe aceeaşi lungime de undă cu dorinţa ei. Alicia cunoştea deja bine semnalele, dar mereu era surprinsă de intensitatea lor. De fiecare dată cînd făceau dragoste, era un moment unic la care se adăuga o nouă dimensiune a dragostei ce o simţeau unul pentru celălalt.

 Te rog, lasă-mă să te ating, murmură el.

Mîinile lui coborîră spre sîni şi abdomen, continuîndu-şi călătoria, simţind-o plină de dorinţă.

 O, ce dulce eşti! suspină el.

Cu dezmierdări ce continuau să o cerceteze, îi exploră tot corpul.

 Pierce, iubeşte-mă.

 Te iubesc, iubita mea.

 Acum, te rog!

Îi desfăcu pulpele şi amîndoi se pierdură în extazul iubirii sublime. Îi şoptea la ureche vorbe drăgăstoase, ca un cîntec plăcut auzului ei. Palmele i se plimbau în voie peste coapse, apoi în sus spre sîni, care simbolizau pentru el tot ce însemna sex, tot ce era feminin, tot ce era dragoste. Pasiunea puternică se împletea cu o tandreţe desăvîrşită. Mult după ce terminaseră, fiori treceau încă printre ei.

Pierce stătea cuibărit în braţele ei. Ridicîndu-şi capul, o privi în ochi. Ea îl atinse pe obraz, pe păr, pe gură. Vocea lui era profund emoţionată.

 N-am ştiut niciodată ce înseamnă să iubeşti cu adevărat, pînă cînd nu te-am iubit pe tine.

Degetele lui se afundară în părul ei. Îi sărută sprîncenele, nasul, gura.

 Eu n-am ştiut niciodată ce înseamnă să trăieşti cu adevărat, pînă cînd nu te-am iubit pe tine.

Pînă tîrziu, în noapte, au sărbătorit viaţa şi dragostea.





---- Sfîrşit ----





Cuprins







Unu 4

Doi 21

Trei 38

Patru 56

Cinci 75

Şase 90

Şapte 107

Opt 122

Nouă 142

Zece 159




{1} În limba engleză cuvintele knight şi night se pronunţă la fel (nait). De aici provine confuzia pe care o face copilul.

{2} Idem.

{3} Aluzie la pronunţia asemănătoare a cuvintelor bitch = căţea, şi beach = plajă.

{4} Stradă în Los Angeles, cu cele mai scumpe magazine (Nota traducătorului)

